Rohingya muslimunge ethanhaas bayaku maramundhaairu bodathi qaumuthakaai jamiyyaathah nidhaafai\nރޮހިންޔާ މުސްލިމުންގެ އެތައް ހާސް ބަޔަކު މަރަމުންދާއިރު ދުނިޔޭގެ ބޮޑަތި އިސްލާމީ ޤައުމުތަކާއި ޖަމްޢިއްޔާތައް ނިދާފައި\nޢަލީ ޒިޔާދު / އަސްރަފީގެ ، ނ.ލަންދޫ 11 މަސްކުރިން\tޚިޔާލެއް ދެއްވާ\nމިއާންމާގެ ސިފައިންނާއި ބުޑިސްޓުންގެ އަނިޔާވެރިކަމުގެ ސަބަބުން މިއަދާ ހަމައަށް އެތައް ހާސް ރޮހިންޔާ މުސްލިމުންގެ މަރުވެގެން ދިޔައިރުވެސް ދުނިޔޭގެ ބޮޑަތި އިސްލާމީ ޤައުމުތަކާއި އިންސާނީ ޙައްޤުތަކަށް މަސައްކަތްކުރާ ޖަމްޢިއްޔާތަށް ނިދާފައެވެ.\nއެތައް ހާސް މުސްލިމުންނެއްގެ ގެދޮރު އަންދާ އަޅިއަށް ހަދައިފިއެވެ. އެތައް ސަތޭކަ އަންހެނުންގެ ޢިއްފަތް ފޭރިގަނެ، ކުޑަކުދިންނާއި މުސްކުޅިންނާއި ޒުވާނުންވެސް އެއްވެސް ކަހަލަ ރަޙުމެއްނެތި ދަނީ މަރާ ހަދަމުންނެވެ. މިއާންމާގެ ސިފައިންނާއި ބުޑިސްޓުންގެ އަނިޔާވެރިކަމުން ފިލަންދެވޭނެ ތަނެއް ނެތެވެ. ޚަބަރުތައް ބުނާގޮތުން ސަލާމަތް ހޯދުމަށް ބަގްލަދޭޝްއަށް އަރަންދިޔަ އެތައް މުސްލިމުންނެއް އެޤައުމަށް ވަނީ އެތެރެވިޔަ ނުދީފައެވެ. ލޯމަތީގައި އަނބިންނާއި ފިރިން އަދި ދަރިން ދިރި ތިއްބާ މަރަމުންދާއިރު މިއަދު ބާރުގަދަކަމަށް ބުނާ މުސްލިމު ޤައުމުތަކުގެ އަޑެއް ބަޑެއް ނީވެއެވެ. އެހީތެރިވެދިނުމުގެ ގޮތުން ނުވަތަ ރޮހިންޔާ މުސްލިމުން އެ އަނިޔާވެރި މިޔަންމާގެ ސަރުކާރުގެ ސިފައިންނާއި ބުޑިސްޓުންގެ އަތްދަށުން ސަލާމަތްކޮށްދޭން ކުރެވުނު ކަމެއް ނެތެވެ. މުސްލިމު ޤައުމުތަކުގެ ވެރިންނާއި ގިނަ ޢާންމުންވެސް ދަނީ އެމީހުންގެ ޢީދު ފާހަގަ ކުރުމުގައި އަވަދިނެތި އުޅެމުންނެވެ.\nވޭނާއި ކެކުޅުމުގައި ކާނެ ބޯނެ އެއްޗެއްނެތިފައި ދާނެ ތަނެއް ނެތިފައި ތިބި އިރު އދ އިން ރޮހިންޔާ މުސްލިމުންނަށް ދެމުންއައި ކާނާގެ ޚިދުމަތްވެސް ވަނީ މިއާންމާގެ ސިފައިންނާއި ބުޑިސްޓުންގެ އަނިޔާވެރިކަމުން ހުއްޓުމަކަށް އައިސްފައެވެ.\nމުސްލިމުންތަކެއް މިފަދަ ޙާލެއްގައި އުޅެމުންދާއިރު އެހެން މުސްލިމުންނަށް ކޮށްދެވޭނެ ކަމަކީ ކޮބައިތޯއެވެ. މުސްލިމު އުންމަތަށްޓަކައި ހެޔޮ ދުޢާ ކުރުމެވެ. އެބައިމީހުން އެ އަނިޔާވެރިކަމުން ސަލާމަތްކޮށްދެއްވުމަށް އެދި ދެންނެވުމެވެ. އެހެންނަމަވެސް އެއަށްވުރެ އަޅުގަނޑުމެން އަވަދިނެތިފައި މިވަނީ އަޟްޙާ ޢީދު ފާހަގަކޮށް އުފާ ލިބިގަތުމެވެ.\nސޯޝަލް މީޑިޔާގައި ރޮހިންޔާ މުސްލިމުންނަށް މިއާންމާގެ ސިފައިންނާއި ބުޑިސްޓުންގެ ދެމުންދާ އަނިޔާތަކުގެ ފޮޓޯތަކާއި ވީޑިޔޯތައްވެސް ދަނީ ދަޢުރުވަމުންނެވެ. އެ މަންޒަރުތައް ބަލާލައިފިކަމުގައިވާނަމަ އިޙްސާސް ވެގެންދަނީ މިއާންމާގެ ސިފައިންނާއި ބުޑިސްޓުންގެ އިންސާނިއްޔަތުކަމެއް ނެތް ތަނެވެ. ގެރި ބަކަރި ކަތިލައި ފަދައިން ނުވަތަ އެއަށްވުރެވެސް އަނިޔާވެރިކަމާއެކު މުސްލިމު ކުދި ބޮޑު އެންމެން މަރަމުންދާ ތަނެވެ. ރޮހިންޔާ މުސްލިމުންގެ ނަސްލު ނައްތާލުމަށް އެވެރިން ފަށައިގެން އުޅޭ ކަމެކެވެ.\nހަމައެކަނި މެރުމެއް ނޫނެވެ. ވޭން ދެނިވި އެތައް ޢަޛާބުތަކެއް ދޭތަން ފޮޓޯތަކުންނާއި ވީޑިޔޯތަކުން ފެނިގެންދެއެވެ. ރުއްރުކުގައާއި ގަސްގަހުގައި އަންހެނުންވެސް ވާޖަހާ އެލުވާފައި ބެހެއްޓުމަށްފަހު އެވެރިންނަށް އަނިޔާ ކުރަމުންގޮސް މަރާލާތަން ފެނެއެވެ. އަދި ބޮޑަތި ފިރިހެނުންނާއި ޒުވާނުން ގައިގައި ހުރި ހެދުން އަތުލުމަށްފަހު ކަރުތާފެނަށް އެރުވާ އަތާފަޔާއި ކަރުގައި ވާޖަހާ ފެންގަޑެއްގައި އައްސާފައި ތިބޭތަންވެސް ފެނިގެންދެއެވެ. ސުބުޙާނަﷲ. ސުބުޙާނަﷲ\nމިފަދަ އެތައް އަނިޔާއަކާއި ކެކުޅުމެއްގައި ދުނިޔެ ދޫކޮށްފައި ދާން ޖެހޭއިރުވެސް ﷲ ގެ ރަޙްމަތުން އެމީހުންގެ ދީނީ ޝިޢާރަކަށް ކުޑަވެސް ބަދަލެއް އައިތަނެއް މިއިން އެންމެ ވީޑިޔޯއަކުންވެސް އަޅުގަނޑު ނުދެކެމެވެ.\nލޮބުވެތި އަޚުންނާއި އުޚުތުންނޭވެ. އެއީވެސް ހަމަ މިއުންމަތުގެ މީހުންނެވެ. އަހަރެމެން މީ އެއް އުންމަތެއްކަމަށް ދަޢުވާކުރަމުންދާ މުޙަންމަދު ރަސޫލުﷲ ޞައްލަﷲ ޢަލައިހި ވަސައްލަމަގެ އުންމަތުގެ ތެރެއިންވާ މުސްލިމު އަޚުންނާއި އުޚުތުންނެވެ. ތިބާގެ ތިޔަ އުފާފައުޅު ކުރުން ހުއްޓާލުމަށްފަހު އެ މުސްލިމު އަޚުންނާއި އުޚުތުންގެ މަތިން ހަނދުމަކޮށް އެބައިމީހުންނަށްޓަކައި ހެޔޮ ދުޢާ ކޮށްދޭނެ ވަގުތެއް އަދިވެސް ނާދޭތޯއެވެ. ނުވަތަ އެކަމަށްޓަކައި އަޑު އުފުލާ ދުޢާކޮަށް ހަދާލަން ވަގުތެއް ނުލިބޭތޯއެވެ.\nޔާ ﷲ ، ދުނިޔޭގެ ކަންކޮޅުތަކުގައި ޙާލުގައި ޖެހިފައިވާ މުސްލިމު އަޚުންނާއި އުޚުތުންނަށް ނަޞްރު ދެއްވާންދޭވެ. އިބަ ﷲ ގެ މަގުގައި ޖިހާދު ކުރަމުންދާ މުޖާހިދުންނަށް ނަޞްރު ދެއްވާ ކާފަރުން ބަލިކުރައްވާ ނިކަމެތި ކުރައްވާންދޭވެ. ޔާ ﷲ މިއާންމާގެ ސިފައިންނާއި ބުޑިސްޓުންގެ ކިބައިގައި ހެވެއް ނެތްނަމަ އެބައިމީހުން ނެތި ކުރައްވާ ހަލާކުކުރައްވާންދޭވެ. އާމީން


މަހަލްދީބް ފައުންޑޭޝަން އިން ވަރަށް ޙާއްސަ ޤުރްއާން ތިލާވަތު ކޯހެއް ފައްޓަނީ\nލިޔުއްވީ: ޣާނިމް ޝާހިދް|2020-09-12T18:17:08+05:00September 12th, 2020|ޚަބަރު|\nމަހަލްދީބް ފައުންޑޭޝަން އިން ޤާރީކޯސް ލެވެލް އެކެއް ފުރިހަމަ ކޮއްފައިވާ ބޭފުޅިންނަށް، ތަޖުވީދުމަގުން ރީތިކޮށް ޤުރްއާން ކިޔަވަން ދަސްކޮއްދިނުމައްޓަކައި ހަފްތާއަކު ތިންދުވަހައް ބަހާލައިގެން އޮންލައިން ޤުރުއާން ތިލާވަތު ކޯހެއް ފައްޓަން ހަމަޖައްސައިފިއެވެ.\nމަހަކު އެންމެ -/500 ރުފިޔާގެ ފީ އަކާއެކު މި ޤުރުއާން ތިލާވަތު ކުލާސްތައް ނަންގަވައިދެއްވާނީ އުސްތާޒް އަޙުމަދު ރިޔާޒްއެވެ. އަދި ކުލާސް ތައް ކުރިޔައްދާނީ ރޭގަންޑު 21:00 އިން 22:30 އަށެވެ. މި ކުލާސް ތަކުގައި ބައިވެރި ވުމަށް ހަމަޖެހިފައިވަނީ ގޫގުލް ފޯމެއް މެދުވެރިކޮށެވެ. އަދި އިތުރު މައުލޫމާތު 9850133 ނަންބަރަށް ގުޅައިގެންވެސް ލިބޭނެގޮއިތް ވަނީ ހަމަޖެހިފައެވެ.


SunOnline: Midhiya mahu 11،000 ahvure gina meehunnah aridhafus roaga jehunu: HPA\nމިދިޔަ މަހު 11،000އަށް ވުރެ ގިނަ މީހުންނަށް އަރިދަފުސް ރޯގާ ޖެހުނު: އެޗްޕީއޭ\nމުޙައްމަދު ޝާނިފް 27 Sep 2021, 18:29\nއެޗްޕީއޭގެ ޑިރެކްޓަރ ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރު -- ފޮޓޯ/ ހެލްތު މިނިސްޓްރީ\nއަރިދަފުސް ރޯގާ ޖެހިގެން ޖުލައި މަހު ޖުމުލަ 3،838 މީހުން ޑޮކްޓަރަށް ދައްކާފައިވާއިރު، މިދިޔަ މަހު އެ ރޯގާ ޖެހިގެން ޖުމުލަ 11،348 މީހުން ޑޮކްޓަރަށް ދައްކާފައިވާ ކަމަށް ހެލްތު ޕްރޮޓެކްޝަން އެޖެންސީ(އެޗްޕީއޭ) އިން ބުނެފިއެވެ.\nއެޗްޕީއޭ އިން މިއަދު އާންމުކުރި ތަފާސްހިސާބުތައް ދައްކާގޮތުން ވޭތުވެ ދިޔަ ތިން އަހަރާ އަޅާބަލާއިރު ވެސް އަރިދަފުސް ރޯގާ ޖެހުނު މީހުންގެ އަދަދު މި އަހަރުގެ މިހާތަނަށް ވަނީ އިތުރުވެފައެވެ.\nމި ދުވަސްވަރު ރާއްޖޭގައި އަރިދަފުސް ރޯގާ އާއި ވައިރަލް ހުން ވަރަށް ބޮޑަށް ފެތުރެމުން ދާތީ މިދިޔަ މަހު އެޗްޕީއޭ އިން ވަނީ ސަމާލުވާން އިލްތިމާސްކޮށްފައެވެ.\nއެޗްޕީއޭއިން ވަނީ ރޯގާޖެހި ކެއްސާނަމަ، މީހުން އެއްވެ އުޅޭތަންތަނަށް ނުދިއުމުށާއި، ސައިބޯނި ލައިގެން ރަނގަޅަށް އަތް ދޮވުމުގެ އިތުރުން އާއްމު ސާފުތާހިރުކަމަށް ހާއްސަ ސަމާލުކަމެއް ދިނުމަށް އިރުޝާދު ދީފައެވެ. އަދި ދުންފަތުގެ ދުމުން ކުޑަކުދިން ސަލާމަތް ކުރުމަށާއި ރޯގާޖެހިއްޖެނަމަ ކުޑަ ކުދިންނާއި ދުރުހެލިވެ އުޅުމަށް އެޗްޕީއޭއިން އިލްތިމާސް ކުރެއެވެ.\nމިނޫނަަސް އާއްމު އަރިދަފުސް ރޯގާއިން ރައްކާތެރިވުމަށް އެޅުން މުހިއްމު ފިޔަވަޅުތައް އެޅުމަށް އެޗްޕީއޭއިން ވަނީ އިލްތިމާސްކޮށްފައެވެ.\nމީގެ އިތުރުން ކޮންމެ ދުވަހަކު ވެސް ހެނދުނު 08:30 އިން ފެށިގެން ރޭގަނޑު 10:00 އަށް ރޯގާއާއި ކެއްސުން ފަދަ ބަލިތައް ހުންނަ މީހުންނަށް ހިދުމަތް ލިބޭނެ ފުލޫ ކުލިނިކެއް އައިޗީއެމްއެޗުން ވަނީ މިދިޔަ ހޮނިހިރު ހުޅުވާފައެވެ.\nޓްރީ ޓޮޕްގައި އަންހެނުންނާއި ކުޑަކުދިންނަށް ސެންޓަރެއް\nއެތައް ފައިދާއެއް އެކުލެވޭ ސަފަރްޖަލް ރާއްޖޭގައި ވިއްކަނީ


Raajjey gai kudakudhinge medhugai cancer jehumuge alaamaaiythah kanboduvaa minvarah aanmuvany Raajjey gai kudakudhinge medhugai cancer jehumuge alaamaaiythah kanboduvaa minvarah aanmuvany\nރާއްޖޭގައި ކުޑަކުދިންގެ މެދުގައި ކެންސަރު ޖެހުމުގެ އަލާމަތްތައް ކަންބޮޑުވާ މިންވަރަށް ޢާއްމުވަނީ\nކެންސަރަށް ފަރުވާ ހޯދަމުންދާ ކުޑަ ކުއްޖެއް- ފައިލް ފޮޓޯ: ޝިންހުއާ\nއަނގައިގެ ކެންސަރަކީ ރާއްޖޭގައި އެންމެ ޢާއްމުވަމުން އަންނަ ކެންސަރުގެ ބާވަތްކަމަށް ތަފާސް ހިސާބުތަކުން ދައްކައެވެ. މީގެ ތެރެއިންވެސް އެންމެ ކަންބޮޑުވާ އެއްމައްސަލައަކީ ކެންސަރަށް މަގުފަހިވާ އަލާމާތްތައް ކުޑަކުދިންގެ ގައިން ފެންނަ މިންވަރު އިތުރުވަމުން ދިޔުމެވެ.\nކެންސަރު ބަލީގެ ދުވަސް ކޮންމެ އަހަރެއްގެ ފެބްރުއަރީ މަހުގެ4ވަނަ ދުވަހު ފާހަގަކުރަމުންދާއިރު، މުޅި ދުނިޔޭގައިވެސް މި ބަލި ދަނީ ކަންބޮޑުވާ ދަރަޖައަށް އިތުރުވަމުންނެވެ. އެގޮތުން ރާއްޖޭގައިވެސް ކެންސަރު ޖެހޭ މީހުންގެ ނިސްބަތް ދުވަހެއް ދުވަހަކަށް އިތުރުވަމުންދާއިރު، ތަފާސް ހިސާބު ދައްކާގޮތުން ރާއްޖޭގައި އެންމެ ޢާއްމުވަމުން އަންނަ ކެންސަރުގެ ބާވަތަކީ އަނގައިގެ ކެންސަރެވެ.\nދިވެހިންގެ އާންމު ދިރިއުޅުމަށް ބަލާއިރު އަނގައިގެ ކެންސަރަށް މަގުފަހިވާ ގިނަ އާދަތަކެއް ދިވެހިން ގެންގުޅޭކަން ޑޮކްޓަރުން ފާހަގަކުރެއެވެ. އެގޮތުން ދުންފަތާއި ހުނި ބޭނުންކޮށްގެން ދުފުމާއި ނުރައްކާވާ މިންވަރަށް ސުޕާރީ ކެއުމާއި ދުންފަތުގެ އިސްތިއުމާލުކުރުންފަދަ ކެންސަރަށް މަގުފަހިވާ އެތައް އާދަތަކެއް ދިވެހިންގެ ތެރޭގައި އާންމުވެފައިވާކަން ފާހަގަކޮށްލެވެއެވެ.\nކެންސަރު ބަލީގެ އޮޕަރޭޝަންތަކަށް ޚާއްސަ ދިވެހި ޑޮކްޓަރެއްކަމަށްވާ، ޑރ. މުޙައްމަދު ޝިފާން ވިދާޅުވީ އަނގައިގެ ކެންސަރު ދިވެހިންގެ ތެރޭގައި ޢާއްމުވަމުން އަންނައިރު އެންމެ ކަންބޮޑުވާ އެއްކަމަކީ ޑޮކްޓަރަށް ދައްކަން އަންނަ ކުޑަކުދިންގެ ތެރެއިން ގިނަ ކުދިންނަކީ ކެންސަރަށް ޕޮޒިޓިވް ވުމުގެ މަރުޙަލާތަކުގެ ތެރެއިން ނުރައްކާ ހިސާބުގައި ތިބޭ ކުދިންނަށް ވުމެވެ.\nމީގެއިތުރުން ކުޑަކުދިންގެ ތެރޭގައި ދުންފަތުގެ އިސްތިއުމާލުކުރުމާއި ސުޕާރީފަދަ ތަކެތި ކަންބޮޑުވާން ޖެހޭ މިންވަރަކަށް އާންމުވެފައިވާކަންވެސް ޑރ. ޝިފާން ފާހަގަކުރެއްވިއެވެ. އަދި ކުޑަކުދިންގެ މެދުގައި މިފަދަ އާދަތައް އާންމުވެ ކެންސަރުފަދަ ނުރައްކާތެރި ބަލިތައް އާންމުވުމުގެ ކުރިން އެކަމަށް އެކަށީގެންވާ ފިޔަވަޅު ނޭޅިއްޖެނަމަ ރާއްޖޭގެ މުސްތަޤްބަލުގެ ޖީލަށް މިކަމުގެ ނޭދެވޭ އަސަރު ކުރުމަކީ ގާތް ކަމެއް ކަމަށްވެސް ޑރ. ޝިފާން ފާހަގަކުރެއްވިއެވެ.\nރާއްޖޭގައި، އައިޖީއެމްއެޗްގައި ކެންސަރު ބައްޔަށް ދެވޭ ބައެއް ފަރުވާތަކާއި ސަރޖަރީތައް ހެދޭނެ އިންތިޒާމް ހަމަޖައްސާފައިވާއިރު، ކޮންމެ ހަފްތާއަކުވެސް އެވްރެޖުކޮށް5ސަރޖަރީ ހަދާކަމަށާ، މިއީ ކަންބޮޑުވާންޖެހޭ މިންވަރެއްކަން ޑރ. ޝިފާން ފާހަގަކުރެއްވިއެވެ. އަދި ރާއްޖޭގައި ކެންސަރު ބަލި ޖެހޭ މީހުންގެ ތަފްސީލް އެކަށީގެންވާ ގޮތެއްގައި ރައްކާކުރެވެމުން ނުދާކަންވެސް ޑރ. ޝިފާން ފާހަގަކުރެއްވިއެވެ.\nއަޑު:"އަޅުގަނޑުމެންގެ ރާއްޖޭގަ އަޅުގަނޑުމެނަށް ފެނިފައެބަހުރި، ވަރަށް ޅަކުދިން9އަހަރާއި 12 އަހަރާއި ދޭތެރޭގެ ކުދިން އެބަތިބި ކެންސަރ ޖެހުމުގެ އެއް މަރުޙަލާ ތަންކޮޅެއް ކުރިން ފެނިފަ. އަނގައިގެ އެތެރޭގެ ކޮލުގެ މަސްގަނޑާއެކޮށް ހިމެނިފަ އެއްގޮތަކަށްވެސް ފަސޭހަ ނުކުރެވޭ ހިސާބަށް މިދިޔައީ، މިއީކީ ކެންސަރ ޖެހުމުގެ އެއް ސްޓޭޖް ކުރި. ވަރަށް ތުއްތު ކުދިން ރާއްޖޭގައި އަޅުގަނޑުމެނަށް ފެނޭ، އޭގެ މާނައަކީ އެތައް ޒަމާނަކުއްސުރެ ސުޕާރީ ބޭނުންކުރަމުން ދިޔަކަން މިފެންނަނީ."\nއަނގައިގެ ކެންސަރުގެ އިތުރުންވެސް ރާއްޖޭގައި ކެންސަރުގެ އިތުރު ބަލިތައް ދަނީ ޢާއްމުވަމުންނެވެ. އެގޮތުން ހެލްތް މިނިސްޓްރީގެ ތަފާސް ހިސާބުތައް ދައްކާގޮތުން ފިރިހެނުންގެ މެދުގައި އެންމެ ޢާއްމު ކެންސަރުގެ ބާވަތްތަކުގެ ތެރޭގައި އަނގައިގެ ކެންސަރާއި ޕްރޮސްޓޭޓް ކެންސަރު ނުވަތަ ފިރިހެނުންގެ ކުޑަކަމުދާ ނިޒާމުގެ ބަޔަކަށް ޖެހޭ ކެންސަރާއި ބަނޑުގެ ކެންސަރާއި ފުއްޕާމޭގެ ކެންސަރާއި ލޭގެ ކެންސަރު ހިމެނެއެވެ. އަދި އަންހެނުންގެ ތެރޭގައި އާންމުވަމުންދާ ކެންސަރުގެ ބާވަތްތަކުގެ ތެރޭގައި އުރަމަތީގެ ކެންސަރާއި އަނގައިގެ ކެންސަރާއި ތައިރޮއިޑް ކެންސަރާއި ބަނޑުގެ ކެންސަރާއި ލޭގެ ކެންސަރުގެ އިތުރުން ރަޙިމުގެ ދޮރަށް ޖެހޭ ކެންސަރު ހިމެނެއެވެ.\nކެންސަރާ ގުޅޭގޮތުން ޢާއްމުން ހޭލުންތެރިކުރުމުގެ މަޤުޞަދުގައި ދުނިޔޭގެ ސިއްޙަތު ޖަމްޢިއްޔާއިން ކޮންމެ އަހަރެއްގެ ފެބްރުއަރީ މަހުގެ4ވަނަ ދުވަސް ފާހަގަކުރަމުން އަންނައިރު މުޅި ދުނިޔޭގައިވެސް ކެންސަރު ޖެހިގެން މަރުވާ މީހުންގެ ނިސްބަތްދަނީ އިތުރުވަމުންނެވެ. އެގޮތުން މިދިޔަ އަހަރު އެކަނިވެސް 9.6 މިލިއަން މީހުން ކެންސަރު ބަލީގައި މަރުވެފައިވާކަމަށް ޑަބްލިއުއެޗްއޯގެ ތަފާސް ހިސާބުތަކުން ދައްކައެވެ. އަދި މިބައްޔަކީ މުޅި ދުނިޔޭގައިވެސް ދެވަނައަށް އެންމެ ގިނައިން މީހުން މަރުވާ ބައްޔެވެ.\nކެންސަރަކީ ފުރާނައަށް ނުރައްކާވާ ބައްޔަކަށްވާއިރު މިބަލިން ސަލާމަތްވުމަށް ދުރާލާ މެޑިކަލް ޗެކަޕް ހެދުމާއި ދުރާލާ ރައްކާތެރިކަމުގެ ފިޔަވަޅު އެޅުމަށް ޑޮކްޓަރުން ލަފާދެއްވައެވެ.


SunOnline: America in Mexico ge kureege ministeregge machah drug trafficking ge dhauvaakoffi\ndate_range ހުކުރު 30 އޮކްޓޯބަރ 2020\nއެމެރިކާއިން މެކްސިކޯގެ ކުރީގެ މިނިސްޓަރެއްގެ މައްޗަށް ޑްރަގް ޓްރެފިކިންގެ ދައުވާކޮށްފި\nރުގިއްޔާ މުހައްމަދު މޫސާ 17 Oct 2020, 11:51\nއެމެރިކާއިން ވަނީ މެކްސިކޯގެ ކުރީގެ ޑިފެންސް މިނިސްޓަރު ސަލްވަޑޯ ސިއެންފުއޭގޯސް ހައްޔަރުކޮށް، އޭނާގެ މައްޗަށް މަސްތުވާތަކެތި ޓްރެފިކް ކުރުމުގެ ދައުވާކޮށްފަ -- ފޮޓޯ: ރޮއިޓާސް\nވޮޝިންޓަން (އޮކްޓޯބަރު 17): އެމެރިކާއިން މެކްސިކޯގެ ކުރީގެ ޑިފެންސް މިނިސްޓަރު ސަލްވަޑޯ ސިއެންފުއޭގޯސް ހައްޔަރުކޮށް، އޭނާގެ މައްޗަށް މަސްތުވާތަކެތި ޓްރެފިކް ކުރުމުގެ ދައުވާކޮށްފި އެވެ.\nއެމެރިކާއިން ބުނި ގޮތުގައި އެގައުމުން ސިއެންފުއޭގޯސް ހައްޔަރު ކުރީ ބުރާސްފަތި ދުވަހު ލޮސް އެންޖެލެސް އިންޓަނޭޝަނަލް އެއާޕޯޓުންނެވެ. އަދި އޭނާ ހައްޔަރު ކުރުމަށް އޮޕަރޭޝަނެއް ކުރިއަށްގެންދާ ކަމެއް އެމެރިކާއިން މެކްސިކޯއަށް އަންގާފައި ނުވެ އެވެ.\nއެމެރިކާގެ ފެޑެރަލް ޕްރޮސެކިއުޓަރުން އިއްޔެ އާއްމު ކުރެއްވި ލިޔެކިޔުންތަކުގައިވާ ގޮތުން ސިއެންފުއޭގޯސްގެ މައްޗަށް ވަނީ ހަތަރު ބާވަތެއްގެ މަސްތުވާތަކެތި އެމެރިކާގައި އުފައްދާ އެއް ތަނުން އަނެއް ތަނަށް ގެންދިޔުމުގައި ބައިވެރިވުމުގެ ތުހުމަތުކޮށްފަ އެވެ. އަދި 2012އިން 2018އަށް ޑިފެންސް މިނިސްޓަރުކަން ކުރެއްވި ސިއެންފުއޭގޯސް އެކުށްތަކުގައި ބައިވެރިވީ ޑިސެމްބަރު 2015 އާއި ފެބްރުއަރީ 2017އާ ދޭތެރޭ ކަމަށް ޕްރޮސެކިއުޓަރުން ތުހުމަތު ކުރެ އެވެ.\n"މީހުންނަށް އަނިޔާކޮށް މީހުން މެރުން ފަދަ ހަމަނުޖެހުންތައް ހިންގާ އެޗް-2 ކާޓެލްގެ ފަރާތުން އޭނާ ރިޝްވަތު ގަބޫލުކޮށް، އެމީހުންނަށް އެއްވެސް އަދަބަކާ ނުލައި މެކްސިކޯގައި ހަރަކާތްތެރި ވުމަށް އޭނާ ފުރުސަތު ދިން،" ޕްރޮސެކިއުޓަރުން ވިދާޅުވި އެވެ.\nއެ ލިޔެކިޔުންތަކުގައިވާ ގޮތުން މަސްތުވާތަކެތީގެ މައްސަލައާ ގުޅިގެން ސިއެންފުއޭގޯސްއާ ދެކޮޅަށް ހެކި ވަނީ ލިބިފަ އެވެ. އޭގެ ތެރޭގައި އޭނާ އާއި މަސްތުވާތަކެތީގެ ވިޔަފާރި ކުރާ މީހުންނާ ދެމެދު ކޮށްފައިވާ މެސެޖުތަކެއް ހިމެނެ އެވެ.\nއެއީ އެމެރިކާއިން މެކްސިކޯގެ ޑިފެންސް މިނިސްޓަރަކު ހައްޔަރު ކުރި ފުރަތަމަ ފަހަރެވެ.\nސިއެންފުއޭގޯސްގެ ކުރިން، މިދިޔަ އަހަރު އެމެރިކާއިން ވަނީ މެކްސިކޯގެ ކުރީގެ ސެކިއުރިޓީ މިނިސްޓަރު ހެނާރޯ ގާސިއާ ލޫނާ މަސްތުވާތަކެތީގެ ވިޔަފާރި ކުރާ ކާޓެލްއަކުން ރިޝްވަތު ނެންގެވި ކަމުގެ ދައުވާގައި ހައްޔަރުކޮށްފަ އެވެ. އަދި އޭނާގެ ޝަރީއަތް މިހާރު ދަނީ ނިއު ޔޯކްގައި ކުރިއަށްގެންދަމުންނެވެ.\nމެކްސިކޯގެ ސަރުކާރުން ކޮރަޕްޝަން ނައްތާލާނެ ކަމުގެ ވައުދާއެކު 2018 ވަނަ އަހަރު އެގައުމުގެ ވެރިކަމަށް ވަޑައިގެންނެވި ރައީސް ލޯޕޭޒް އޮބްރަޑޯ ވިދާޅުވި ގޮތުގައި އެ މައްސަލައިން އެނގިގެންދަނީ "މެކްސިކޯގައި އޮތް މައިގަނޑު މައްސަލައަކީ ކޮރަޕްޝަން" ކަމެވެ. އަދި ސިއެންފުއޭގޯސްގެ މައްސަލައާ ގުޅުން ހުރި މީހަކު އޭނާގެ ސަރުކާރުގައި ހުރި ނަމަ އެމީހަކާ ދެކޮޅަށް ފިޔަވަޅު އަޅާނެ ކަމަށް ވިދާޅުވެފަ އެވެ.\nޕޮމްޕެއޯގެ ހޫނު ހަމަލާއަށް ޗައިނާގެ ވަރުގަދަ ރައްދެއް\nބޮޑު ތިން ސޯޝަލް މީޑިއާގެ ސީއީއޯ އިން ނާ ސުވާލުކޮށްފި\nޓްރަމްޕްގެ ކެމްޕޭން ވެބްސައިޓް ހެކްކޮށްފި


އުތުރުގެ ރޭޕްކޭސްގަ ވަކި މީހަކަށް ތުހުމަތު ކުރެވޭ ހެކި ލިބިފައެއް ނެތް: ފުލުހުން | Sandhaanu\nއުތުރުގެ ރޭޕްކޭސްގަ ވަކި މީހަކަށް ތުހުމަތު ކުރެވޭ ހެކި ލިބިފައެއް ނެތް: ފުލުހުން\nމާރޗް 25, 2021\nއުތުރުގެ ރަށެއްގައި ކުޑަކުއްޖަކު ރޭޕް ކުރި މައްސަލައެއް ފުލުހުންނަށް ހުށަހަޅާފައި ވީ ނަމަވެސް އެ މައްސަލާގައި ވަކި މީހެއްގެ މައްޗަށް ތުހުމަތު ކުރެވޭ ހެކި މިހާތަނަށް ތަހުގީގަށް ލިބިފައި ނުވާ ކަމަށް ފުލުހުން ބުނެފިއެވެ.\nކުޑަ ކުއްޖަކު ރޭޕްކުރި މައްސަލައެއްގައި ތުހުމަތު ކުރެވޭ މީހުން ހައްޔަރު ކޮށްފައި ނުވާތީ ރޭ އެ ރަށުގައި ވަނީ އިހުތިޖާޖު ކޮށްފަ އެވެ.\nމައްސަލައާ ގުޅިގެން ސޯޝަން މީޑިއާގައި ދައުރުވަމުންދާ ވީޑިއޯތަކުން ފެންނަ ގޮތުގައި ކުޑަކުއްޖަކަށް ރޭޕްކުރި ކަމުގެ ތުުހުމަތު ކުރެވޭ މީހަކު ހައްޔަރުކުރުމަށް ގޮވާލައި ފުލުހުންގެ އިދާރާގެ ކުރިމަތީގައި ބަޔަކު ނުރުހުން ފާޅުކޮށް ފުލުހުންގެ ގޭޓަށް ހަމާލާ ދީފައިވެއެވެ. އެމީހުން ކޮންޓްރޯލް ކުރުމަށް ފުލުހުން ނުކުމެ ޕެޕާސްޕްރޭ ޖަހާމަންޒަރު ވެސް ވީޑިއޯއިން ފެނެއެވެ.\nމި މައްސަލައާ ގުޅިގެން ފުލުހުން މިއަދު ބުނީ އުތުރުގެ ރަށެއްގައި އުމުރުން 18 އަހަރު ނުވާ ކުއްޖަކަށް މި މަހުގެ ތިން ވަނަ ދުވަހު ޖިންސީ ގޯނާ ކުރިކަމަށް ތުހުމަތު ކުރެވޭ މައްސަލައެއް މިމަހުގެ 11 ވަނަ ދުވަހު ހުށަހެޅުނު ކަމަށެވެ.\n“މި މައްސަލާގައި ވަކި މީހެއްގެ މައްޗަށް ތުހުމަތު ކުރެވޭނެ ހެކި މިހާތަނަށް ތަހުގީގަށް ލިބިފައިއެއް ނުވޭ” ފުލުހުން މިއަދު ބުންޏެވެ.\nއެކުއްޖާގެ އާއިލާ މީހަކު ކިޔައިންގޮތުގައ ޖިންސީގޯނާ ކުރި ކަމުގެ ތުހުމަތުކުރެވެނީ އުމުރުން 14 އަހަރުގެ އަންހެން ކުއްޖަކަށެވެ. ހާދިސާ ހިނގި ގޮތް އެ ކުއްޖާ މިހާރު ވަނީ އާއިލާ އަށާއި ޖެންޑާ މިނިސްޓްރީއަށް ކިޔައިދީފަ އެވެ.\nއެމީހާ ބުނި ގޮތުގައި ޖިންސީ ގޯނާ ކުރިކަމަށް ތުހުމަތު ކުރެވެނީ ރަށުގެ ޓީޗަކަށާއި އިތުރު ބައެއްގެ މަށެްޗަށެވެ. މި ހާދިސާ ހިނގީ އެކުއްޖާ ސުކޫލުގައި ހުއްޓާ ޓީޗަރު އެކުއްޖާ ގެސްޓް ހައުސްއަކަށް ގެންގޮސްގެން ކަމަށް ވެސް އެ މީހާ ބުންނެވެ.\nއެ ގެސްޓްހައުސްއަށް އެ ކުއްޖާ ގެންދިޔަ އިރު އެތަނުގައި އިތުރު ތިން މީހުން ތިބި ކަމަށް ކުއްޖާއާއި ހަވާލާދީ އާއިލާއިން ބުނެއެވެ. އެ މީހުން ތިބީ މާސްކު އަޅައި މޫނު ފޮރުވައިގެން ކަމަށް ވުމުން އެއީ ކޮން ބައެއްކަން ބުނެދޭން އެ ކުއްޖާއަށް ނޭނގޭ ކަމަށް ވެސް އެމީހާ ބުންޏެވެ.\nޖެންޑާ މިނިސްޓްރީ އިން ބުނީ އުރުރުގެ ރަށަކަށް ނިސްބަތްވާ އުމުރުން 14 އަހަރުގެ އަންހެން ކުއްޖަކަށް ޖިންސީ ގޯނާ ކުރި ކަމަށް ތުހުމަތު ކުރެވޭ މައްސަލައެއް މި މަހުގެ 10 ވަނަ ދުވަހު އެ މިނިސްޓްރީގެ ސަމާލުކަމަށް އައިސްފައިވާ ކަމަށެވެ.\nއެ ކުއްޖާ ރައްކާތެރި މާހައުލަކަށް ގެންގޮސް ފުލުހުންނާ ގުޅިގެން މި މައްސަލަގައި މަސައްކަތް ކުރަމުން ދާކމަށް ވެސް ޖެންޑާ މިނިސްޓްރީއިން ބުންޏެވެ.\nމި ހާދިސާ ގުޅިގެން މިހާތަނަށް އެއްވެސް މީހަކު ހައްޔަރުކޮށްފައި ނުވާތީ މި ހާދިސާ ހިނގި ރަށުގެ މީހުންނާ އާންމުން އަންނަނީ ސޯޝަލް މީޑިއާގައި ކަންބޮޑުވުން ފާޅުކުރަމުންނެވެ.


Covid usoolaa hilaafuvi 267 meehaku joorimaa koffi\nކޮވިޑް އުސޫލާ ހިލާފުވި 267 މީހަކު ޖޫރިމަނާކޮށްފި\nރައްކާތެރިކަމަށް މާސްކު އަޅައިގެން ހުރި މީހެއް: ބޭރުގައި އުޅޭ ވަގުތު މާސްކު ނާޅާ އުޅޭނަމަ ޖޫރިމަނާ ކުރާނެ -- އަވަސް ފޮޓޯ\nކޮވިޑް-19 އިން ރައްކާތެެރިވުމަށްޓަކައި އަޅާފައިވާ ފިޔަވަޅުތަކާއި ހިލާފުވި 267 މީހަކު ޖޫރިމަނާ ކޮށްފި އެވެ.\nކޮންޓްރޯލެއް ނެތި ކޮވިޑް ޖެހޭ މީހުންގެ އަދަދު އިތުރުވަމުންދާތީ ފިޔަވަޅުތައް ވަނީ ހަރުކަށި ކޮށްފައެވެ. ފިޔަވަޅުތައް ތަންފީޒު ކުރަން ފުލުހުން މަގުމަތީ ހަރަކާތްތެރިވާއިރު އުސޫލާއި ހިލާފުވާ މީހުންނަށް ނަސޭހަތް ދިނުމަށް ފަހު ތަކުރާރު ކުރާނަމަ ޖޫރިމަނާ ކުރެއެވެ.\nއެޗްއީއޯސީން މިރޭ ބުނީ މިދިޔަ ސައުވީސް ގަޑިއިރުގެ ތެރޭގައި އުސޫލުތަކާއި ހިލާފުވި 267 މީހަކު ޖޫރިމަނާ ކޮށްފައިވާ ކަމަށެވެ. އެގޮތުން 141 މީހަކު ޖޫރިމަނާ ކުރީ މާސްކު ނާޅާ ބޭރުގައި އުޅެގެނެވެ. ބޭރުގައި އުޅޭއިރު މާސްކު އެޅުމަކީ މަޖުބޫރު ކަމެކެވެ. ނަމަވެސް މި ފަހުން މާސްކު ނާޅާ ބޭރުގައި އުޅޭ މީހުންގެ އަދަދު ވަނީ އިތުރުވެފައެވެ.\nމީގެ އިތުރުން ކާފިއު ވަގުތު ބޭރުގައި އުޅުނު 116 މީހަކު ޖޫރިމަނާ ކޮށްފައިވެއެވެ. މާލެ ސަރަހައްދުގައި ކާފިއު ހިންގަނީ ރޭގަނޑު ނުވަޔަކުން ފަތިހު ހަތަރަކަށެވެ. މި ހަތްގަޑިއިރު ޒަރޫރީ ބޭނުމަށް ހުއްދަ ހޯދައިގެން ނޫނީ ބޭރަށް ނިކުމެ އުޅުމަކީ މަނާ ކަމެކެވެ. ކާފިއު ވަގުތު ވެހިކަލް ދުއްވައިގެން 10 މީހަކު ޖޫރިމަނާ ކޮށްފައިވެއެވެ.\nޖޫރިމަނާ ކުރަނީ 1،000 ރުފިޔާއިންނެވެ.\nރާއްޖޭގައި ކޮވިޑްބަލި ވަރަށް ބޮޑަށް ފެތުރި ރާއްޖެ އޮތީ ކޮވިޑްގެ ހަތަރުވަނަ ރާޅެއްގެ ނުރައްކަލުގައެވެ. މިދިޔަ 24 ގަޑިއިރު ޓެސްޓް ކުރެވުނު 5،500 ސާމްޕަލުން 1،200 ސާމްޕަލް ޕޮޒިޓިވްއެވެ. މިއަދު ތިން މީހަކު ކޮވިޑްގައި މަރުވެފައިވާއިރު މިއީ މި އަހަރުގެ 36 ވަނަ ކޮވިޑް މަރެވެ.\nމޯލްޑިވްސް ޕޮލިސް ސާވިސް އެޗްޕީއޭ ކޮރޯނާ ވައިރަސް + ކޮވިޑް-19 މުހައްމަދު މަބްރޫކް އަޒީޒް\n130 ފުލުހަކު ކަރަންޓީނުގައި


REPORT: JP ge safuthah mi ethurenee kon dimaa akah!\nޖޭޕީގެ ސަފުތައް މި އެތުރެނީ ކޮން ދިމާއަކަށް!\nޕީޕީއެމް ބައެއް އިސް މެމްބަރުން ޖޭޕީ އަށް ސޮއިކުރުމުގެ ހަފްލާގެ ތެރެއިން -- އަހްމަދު އަޔާދު | އަވަސް\nސިޔާސީ ޕާޓީތައް ހަދައިގެން ވޭތުވެދިޔަ ތަނުގައި ބޭއްވި ރިޔާސީ އިންތިހާބުތަކާބެހޭ ގޮތުން ޖުމްހޫރީ ޕާޓީ އަބަދުވެސް ފަހުރުވެރި ކަމާއެކު ވާހަކަ ދައްކަ އެވެ. ބުނަނީ ޖޭޕީއަކީ އިންތިހާބުތަކުގެ "ގޭމް ޗޭންޖާ" އެވެ. އެ ޕާޓީގެ ލީޑަރަކީ "ކިންގް މޭކާ" އެވެ. އެ ޕާޓީއާ ނުލާ އެއްވެސް ބަޔަކަށް ވެރިކަމަކަށް އާދެވިފައެއް ނޯންނާނެ އޭ އެވެ. ރައީސް މުހައްމަދު ނަޝީދަށް، ރައީސް އަަބްދުﷲ ޔާމީނަށް އަދި ރައީސް އިބްރާޙިމް މުހައްމަދު ސޯލިހަށް ވެސް ވެރިކަމަށް ވަޑައިގެންނެވުނީ ޖުމްހޫރީ ޕާޓީގެ އެހީއާއެކު އެ ޕާޓީއަށް ބައި އަޅާ ގޮތަށެވެ. އެހެންވެ މިދިޔަ 15 ވަރަކަށް އަހަރު ތެރޭ އައި ކޮންމެ ސަރުކާރަކުން ވެސް އެ ޕާޓީއަށް "ކޭކު ފޮއްޗެއް" ލިބެ އެވެ.\nހަމަ އެއާއެކު ޖުމްހޫރީ ޕާޓީ ކިތަންމެ ބޭނުން ނުވިޔަސް އެ ޕާޓީއަށް ލިބޭ އެހެން ނަމެއް ވެސް އޮވެ އެވެ. އެއިން ކޮންމެ ސަރުކާރަކުން އެންމެ ފުރަތަމަ ނިކުމެެގެންދާ އެންމެ ފުރަތަމަ "ފަނިހަދާ" ޕާޓީއަކަށް ވެފައި އޮތީ ވެސް ހަމަ ޖުމްހޫރީ ޕާޓީ އެވެ. މާ ގިނަ ދުވަސްތަކެއް ނުވެ ސަރުކާރާ މައްސަލަ ޖެހި ފާޑު ކިޔުމުގެ ބަސްތައް އުކަން ފަށަ އެވެ. އަދި މަޑުމަޑުން އިދިކޮޅަށް ޖެހެމުން ގޮސް ނިމިގެން ދާއިރު ޖޭޕީ ވަނީ ހަމަ އިދިކޮޅު ޕާޓީގެ ބަޔަކަށެވެ.\n"އެއް ހޮރަކުން ދެފަހަރަށް ކައްޓެއް ނުޖެހޭނެ" ޖޭޕީގެ ލީޑަރު ގާސިމް އިބްރާހިމް އަބަދުވެސް ވިދާޅުވާއިރު ރައީސް މުހައްމަދު ނަޝީދު ސަރުކާރާއި ރައީސް ޔާމީން ސަރުކާރުގައި ވީ އެހެނެވެ. އަދި މި ސަރުކާރަށް 100 ދުވަސް ނުވެ ގާސިމް ނާށިގަނޑު ހިފައިގެން ޕީޕީއެމް ކައިރިއަށް ދާން ވެސް ޖެހުނެވެ.\nމަޖިލިސް އިންތިހާބަށް ފަހު ވަރަށް ބޮޑަށް ސައިލެންޓްވި ޖުމްހޫރީ ޕާޓީ އޮތީ ސަރުކާރާ އެކުގައި ކަމަށް ބުނާ ބުނުމެއް އާ ކޮށްލުން ފިޔަވައި އެކަން އޮތީ ހެދި އެގްރިމެންޓާ އެއް ގޮތަށް ކަމެއް މުޅިއަކުން ސާފެއް ނުވެ އެވެ.\nއެކަމަކު ރައީސް ނަޝީދާ މުޅީން ދެކޮޅުކަން އެނގެ އެވެ. ސަރުކާރުގެ ބައެއް ސިޔާސަތުތަކަށް މަދުމަދުން ފާޑު ކިޔަ އެވެ. އަނެއްބައި ފަހަރު ތާއީދު ވެސް ކުރެ އެވެ. އެކަމަކު މިފަހުން ޖުމްހޫރީ ޕާޓީ ވަނީ އަނެއްކާވެސް ސިޔާސީ މަސައްކަތް ވަރުގަަދައަށް ފަށައިފަ އެވެ. މިފަހަރު ގެންގުޅެނީ ތަފާތު ގޭމް ޕްލޭނެކެވެ. ހަފުތާ ދެކޮޅު ބާއްވާ ދެ ޖަލްސާގައި ދައްކާ ވާހަކަ ވަށައެއް ނުޖެހެ އެވެ.\nއަސްލު ޖޭޕީ ބެެންޗަށް، ކުރީ ސަފަށް ކުރީގެ ޕީޕީއެމް!\nސިޔާސީ ގޮތުން މި ސަރުކާރުގައި ޖޭޕީގެ ބާރު އޮތް މިންވަަރަށް ބަލާއިރު އަދި މިވަގުތު ސިޔާސީ ގޮތުން ޖޭޕީ އޮތް ޕޮޒިޝަނަށް ބަލާއިރު ސިޔާސީ ބާރު ދެރައޭ ބުނެވޭކަށް ނެތެވެ. ރައީސުލްޖުމްހޫރިއްޔާގެ ނައިބަކީ ޖުމްހޫރީ ޕާޓީގެ މެންބަރަކެވެ. ބާރުގަދަ މިނިސްޓްރީތަކުގެ ތެރެއިން ޓޫރިޒަމް މިނިސްޓްރާއި ޓްރާންސްޕޯޓާއި ޓެކްނޮލޮޖީ އަދި ހެލްތު މިނިސްޓްރީގައި ވެސް ތިއްބެވީ ޖޭޕީގެ މިނިސްޓަރުންނެވެ. ރައީސް އޮފީހުގެ އިސް މަގާމެއް ޖޭޕީގެ ސެކެޓަރީ ޖެނަރަލްއަށް ދީފައިވާ އިރު ޖޭޕީގެ ގިނަ އެހެން މެންބަރުން ކުންފުނިތަކާއި އެހެނިހެން މަގާމްތަކަށް ވަނީ ލާފަ އެވެ. އެހެންވީމާ ޖޭޕީއަށް ކަމެއް ހިލުވާލައި ހަލުވައި ގަތުމުގެ ބާރު ލިބެ އެވެ.\nޕީޕީއެމުން ޖޭޕީއަށް ދިޔަ ބައެއް ބޭފުޅުން ގާސިމާއެކު: ޕާޓީގެ ތެރޭގައި ސަފުތައް ވަނީ އެކި ގޮތް ގޮތަށް އެތުރިފައިވޭ -- އަހްމަދު އަޔާދު | އަވަސް\nނަމަވެސް ޖޭޕީގެ އެ ބާރު އެ ޕާޓީގެ ސިޔާސީ ހަރަކާތްތަކުގެ ތެރެއިން އެއްވެސް މިންވަރަކަށް ނުފެނެ އެވެ. މުޅި ޕާޓީގެ ވަރުގަދަ ލީޑަޝިޕް އޮތީ ބެންޗުގަ އެވެ. އެހެން ގޮތަކަށް ބުނާ ނަމަ އޮތީ ހަމައެކަނި ކެބިނެޓުގަ އެވެ. ކުނޫޒުގައި ބާއްވާ ހުރިހާ ހަރާކާތްތަކެއްގައި ގާސިމް އަރިހުގައި ޖޭޕީގެ ކުރީ ސަފުތައް ފުރާލާފައި ވަނީ ކުރީންސުރެ ޕީޕީއެމްގައި އުޅުއްވި އަބަދުވެސް ގާސިމާ ދެކޮޅަށް ވާހަކަ ދައްކަވާ އުޅުއްވި ބޭފުޅުންނެވެ. ބައެއް ބޭފުޅުންގެ ނަޒަރުގައި ކުނޫޒަށް ޖަމާވެފައިވެފައި ވަނީ "ސިޔާސީ ކުންޏެ" ވެ.\nފަހަކަށް އައިސް ބޭއްވި އެއްވެސް ޖަލްސާއަކަށް ޖޭޕީގެ އަސްލު ލީޑަޝިޕްގެ އެއްވެސް މެންބަރަކު ވަޑައެއް ނުގަންނަވަ އެވެ. އަދި ޖޭޕީއަށް ގުޅިވަޑައިގަތް އާ މެންބަރަކަށް ފާޅުގައި މަރުހަބާ ވިދާޅުވެފައެއް ވެސް ނުވެ އެވެ. އަދި ފާޅުގައި ބައެއް މެންބަރުންނަށް ތާއީދު ނުކުރައްވާނެ ކަމަށް ވިދާޅުވެފައި ވެސް ވެއެވެ. އެކަން ދަނީ އެ މަގަށް ހިނގަމުންނެވެ. ވަކިވަކި ޖަމާއަތްތަކަކަށް ބައިބައިވަމުންނެވެ.\nޖޭޕީގެ އިސް މެންބަރަކު "އަވަސް" އަށް ވިދާޅުވި ގޮތުގައި އެ ޕާޓީގެ ތެރޭގައި އޮތީ ކުޑަ އަދި މަދު މައްސަލަތަކެއް ނޫނެވެ. ސަރުކާރު ކޯލިޝަންގައި ރައީސް ސޯލިހާއެކު ކުރިޔަށް ދާން ބައެއް މެންބަރުން ބޭނުންވެ އެވެ. އަނެއް މެންބަރުންނަކަށް އެގޮތެއް ކަމަކު ނުދެ އެވެ. ދެން ތިބި މެންބަރުންނަށް މިހާރުގެ ލީޑާޝިޕް ރައީސް ޔާމީނާ ގާތްވާތީ ހިތްހަމަ ނުޖެހެ އެވެ. އަދި ގާސިމް އެ ބޭފުޅުން ގާސިމާ މާ ގާތްކޮށް ގެންގުޅޭތީ ވެސް ހިތް ހަމަ ނުޖެހޭ މެންބަރުން މަދެއް ނޫނެވެ. އެތާކުން ގާސިމް ކައިރީ ތިބެންވީ ކޮންބައެއް ކަމެއް މުޅިއަކުން ސާފެއް ނުވެއެވެ.\n"އަޅުގަނޑުމެންގެ ޕާޓީ ތެރޭގައި ހިޔާލު ތަފާތުވުން އެބަހުރި. އެކަމަކު އަޅުގަނޑު ގަބޫލު ކުރަނީ ޑިމޮކްރަސީއެއްގައި ހިޔާލު ތަފާތުވުން ވެސް ހުންނާނޭ. އެ ތަފާތުތަކާއެކުގައި ވެސް ކުރިޔަށް ދާން އެނގެން ވާނެ. ބައެއް މެންބަރުންނަށް އެނގޭ ގޮތަކަށް ކުރިޔަށް އެ ވަޑައިގަންނަވަނީ،" އެ މެންބަރު ވިދާޅުވި އެވެ.\nއާ ލީޑާޝިޕާއެކު އާ އަމާޒެއް!\nސަރުކާރުގެ ބައެއް ސިޔާސަތުތަކަށް ފާޑު ކިޔަ އެވެ. އިދިކޮޅު ގިނަ ބަޔަކު ޕާޓީއަށް ވައްދާ ކުރީ ސަފަށް ނެރުނީ އެވެ. އަދި މިހާރު ވެސް ސަރުކާރަށް ތާއީދު އޮތް ކަމަށް ބުނަމުން ސިޔާސީ ކޭކް ފޮތިވެސް ނަގައިގެން، ރިޔާސީ ދައުރަށް އަހަރެއް ވެސް ފުރިހަމަ ނުވަނީސް 2023 ގައި އެ ޕާޓީގެ ރިޔާސީ ކެންޑިޑޭޓަކާއެކު ވެރިކަމަށް އަންނާނެ ވާހަކަ ވެސް ޖޭޕީން ވަނީ އިއުލާންކޮށްފަ އެވެ.\nމިއީ އިދިކޮޅު ޕާޓީއެއްގެ ފަރާތުން ފެނިގެން ހިނގައިދާނެ މަންޒަރެކެވެ. އެކަމަކު ޖޭޕީއަކީ ކޯލިޝަންގެ ޕާޓްނަރެކެވެ. އެއީ ޖޭޕީން އިއުލާން ކުރަންވެއްޖެ ވާހަކައެއްތޯ މިހާ އަވަސް އަރުވާލުމުން ސުވާލު އުފެދެ އެވެ.\nގާސިމް ވިދާޅުވަނީ ވަރަށް އެހެން ފާޑެއްގެ ވާހަކައެކެވެ. އެއީ ޖޭޕީ ފިޔަވައި ދެން ހުރި ބޮޑެތި ހުރިހާ ޕާޓީތަކަށް ވެރިކަން ކުރުމުގެ ފުރުސަތު ރައްޔިތުން ދީފި އެވެ. އެކަމަކު އެއީ ސިޔާސީ ވާހަކައަކަށް ފުދޭ ވާހަކައަކަށްވުރެ އެއީ ސިޔާސީ ޝަކުވާއަކާ މާ ވައްތަރެވެ. މަލްޓި ޕާޓީ ނިޒާމެއްގައި އޮންނަނީ މެނިފެސްޓޯއެއް ވިއްކައިގެން ހޯދާ ވާދަވެރި ވިން ކުރުމެކެވެ. ޕާޓީ ނިޒާމުގެ ތޮބީއަތަކީ އެއީ އެވެ. އެއީ ކުރިން ނުލިބޭ ބަޔަކަށް ވެރިކަން ދޭ ގޮތަށް ތަރުތީބުވެފައި އޮންނަ ކަމެއް ނޫނެވެ.\nރައީސް ސޯލިހުގެ ސަރުކާރު ދަމަހައްޓަން ޖެހުނު ކޮންމެ ކަމެއް ކުރައްވާނެ ކަމަށް ކޮންމެ ހަފުތާއަކު އެއް ފަހަރު ޖަލްސާއެއްގައި ޖޭޕީން އިއުލާންކޮށްފައި އަދި ސަރުކާރުގެ ޕާޓްނަރެއްގެ ގޮތުގައި އަހަރެއް ނުވަނީ ވެރިކަމަށް އަންނާނެ ވާހަކަ ދައްކަން ފަށައިގަނެ ރިޔާސީ ކެންޑިޑޭޓަކާ ހަމައަށް ވާހަކަ ގެންދިއުމަކީ މިހާރު އޮތް ކަމަށް ބުނާ ކޯލިޝަންގެ ގުޅުމާ މެދު ވަރަށް ބޮޑަށް ސުވާލު އުފެދޭ ކަމެކެވެ. އަދި އެއީ މިހާރު މިއޮތް ސިޔާސީ މަސްރަހުގައި ސިޔާސީ ވާހަކައަކަށް ފުދޭ ވަރުގެ ވާހަކައެއްތޯވެސް ސުވާލު އުފެދެ އެވެ.\nގާސިމް އިބާރާހިމާއި ފަލާހު\n"އަޅުގަނޑުމެންގެ އަމާޒަކީ 2023 ގައި ރާއްޖޭގެ ވެރިކަން ކުރާ ޕާޓީއަށް ޖޭޕީ ހެދުން. ގޭމް ޗޭންޖިން ޕާޓީއެއްގެ ރޯލު ޖޭޕީއެއް އަަބަދަކު ނުކުޅޭނަން. މިފަހަރު ވެރިކަމަށް އަންނާނީ އަޅުގަނޑުމެން. އެކަމަށްޓަކައި ކޮންމެ ކަމެއް ކުރަން މިތިބީ ތައްޔާރަށް،" ޖޭޕީއާ އަލަށް ގުޅިވަޑައިގަތް ޕީޕީއެމްގެ "މަސް ފަލަ" މެންބަރަކު ވިދާޅުވި އެވެ.\nވެރިކަމަށް އައުމަށްޓަކައި ޖޭޕީން ގެންގުޅޭ ފޯމިއުލާއާ މެދު ވެސް ސުވާލު އުފައްދާ އެތައް ބަޔަކު އެބަތިއްބެވެ. ޕީޕީއެމް ރިޔާސީ އިންތިހާބާއި މަޖިލިސް އިންތިހާބުގައި ބޮޑުތަނުން ބަލިވި އިރު ކުރީގައި އޮތް ސަފުތައް ގޮވައިގެން ނުކުމެ އަމުދުން ޖޭޕީއަށް ވެރިކަމަށް އާދެވޭނެތޯ ހަމަ ރަނގަޅު މީހުނާއި ބޭފުޅުން އެބަ ސުވާލު އުފައްދަ އެެވެ. އަދި ސޯޝަލް މީޑިއާގައި އެކަމަށް ހަޖޫވެސް ޖަހަ އެވެ.\nޖޭޕީ ކޯލިޝަނުން ވަކި ނުކުރެވެނީ ކީއްވެ؟\nއެމްޑީޕީގެ ގިނަ ބަޔަކު ޝަކުވާ ކުރާ އެންމެ ބޮޑު މައްސަލައަކީ މިއެވެ. ސަރުކާރު "ރޯލާކޯސްޓާ ސިޓްއޭޝަނެ" އްގައި ބާއްވައިގެން ޖޭޕީން ހުރިހާ ކަމެއް ކުރާ އިރު ވެސް ޖޭޕީއަށް ކޯލިޝަންގައި އޮވެވެނީ ކީއްވެގެން ހެއްޔެވެ؟ ކަނޑައެޅިގެން އިދިކޮޅު ބައެއްގެ ގޮތުގައި ހަރަކާތްތެރިވާ އިރު ވެސް ރައީސް ސޯލިހު ޖޭޕީ ދޫކޮށް ނުލައްވަނީ ކީއްވެ ހެއްޔެވެ؟ "ރައީސް ސޯލިހުގެ ސަރުކާރު ދަމަހައްޓާނަމޭ، ސަރުކާރު ލަހެއް ނޫނޭ" ގާސިމް ވިދާޅުވުން ފިޔަވައި އެ ޕާޓީން ސަރުކާރަކަށް ކޮށްދޭ ހަމަ އެއްވެސް ކަމެއް ނެތެވެ.\n"އެ ސުވާލުގެ ޖަވާބު ވަރަށް ފަހުން އަޅުގަނޑުމެންނަށް ފެނިގެން ދިޔަ. މަޖިލިސް ރައީސް މައްސަލާގައި ރައީސް ނަޝީދާ ސޯލިހު ވާދަވެރިވި ވަގުތު ރައީސް ސޯލިހަށް އޮތް އެންމެ ބޮޑު އެއް އެޑްވާންޓޭޖަކީ ކޮމަން އެނިމީއެއް އޮތުމުން އެއްކޮޅަށް އެރި ޕާޓީތައް. ޕީޕީއެމް ވެސް ޖޭޕީގެ މެންބަރުން ވެސް މަޖިލީހުގައި ރައީސް ސޯލިހު ފަޅިއަށް އަރަން އޮތީ. ހަމަ އެފަދަ ކަމެއް 2023 ގައި ވެސް ފެނިދާނެ،"\nރައީސް ސޯލިހު ރައީސް އޮފީހުގައި: ރޭސް ދޫކޮށްލައްވާފާނެ ކަމަކަމަށް އަދިއެއް ނުބެލެވޭ -- ފޮޓޯ | ރައީސް އޮފީސް\nއެ ވާހަކަ އިތުރަށް ތަފްސީލު ކޮށްދެއްވަމުން އޭނާ ވިދާޅުވި ގޮތުގައި މަޖިލީހާއި ސަރުކާރު ހިނގުމުގައި ވާދަވެރިކަމާއެކު އެކަން ކުރަމުންދާ އިރު ދެން އޮންނަ ރިޔާސީ އިންތިހާބަކާ މެދު ވެސް ވިސްނާލަން ޖެހެއެވެ. އެ އިންތިހާބުގައި ރައީސް ނަޝީދު ވާދަ ކުރަން ނިންމަވާފާނެ ހެއްޔެެވެ؟ ރައީސް ސޯލިހު ދެވަނަ ދައުރެއް ބޭނުންފުޅު ވެދާނެ ހެއްޔެވެ؟ އެ ދުވަހަކުން ރައީސް ސޯލިހަށް ރައީސް މައުމޫން އާއި ޖުމްހޫރީ ޕާޓީ އާއި "އޮތްކަން ނެތްކަން" ސާބިތު ކުރަންޖެހިފައިވާ އަދާލަތުގެ ބޭނުން އެންމެ ބޮޑަށް ޖެހިވަޑައިގަންނަވާނެ އެވެ. އެކަމަކު އެއީ ހަމަ ޕްރްޑިކްޝަނެކެވެ. ރައީސް ސޯލިހު ވެސް ރޭސް ދޫކޮށްލައްވާނެ ކަމަށް އަދިއެއް ނުބެލެވެ އެވެ.\nރިޔާސީ އިންތިހާބު ކާމިޔާބު ކުރާނެ ކަމަށް ޖޭޕީ ބުނުމަކީ އެ ޕާޓީގެ ލީޑާޝިޕް އޮތް ގޮތުން ސިޔާސީ މަސްރަހު ވަރަށް ކުއްލި ގޮތަކަށް ބަދަލުވެދާނެ ކަމުގެ އަލާމާތެކެވެ.\nޖުމްހޫރީ ޕާޓީ ޕީޕީއެމް ރައީސް އިބްރާހިމް މުހައްމަދު ސޯލިހު + ގާސިމް އިބްރާހިމް ޕޮލިޓިކްސް


Kairi ... Namaves dhurugaivaa Maliku 20 - One Online\nކައިރި ... ނަމަވެސް ދުރުގައިވާ މަލިކު 20\nމަލިކު އަންހެނުން ރޯނު ވަށަނީ --- ފޮޓޯ: އެފް.ޖީ\nރޯނުވެށުމާއި ބޮލިހިލުމާއި ރުއްއެރުމަކީ މަލިކުމީހުން އިހުޒަމާނުގައި ދިރިއުޅުމަށްޓަކައި ކޮށްއުޅުނު މަސައްކަތްތަކުގެ ތެރެއިން މިހާރު ނުމިއި ނުދިރިހުރި މަސައްކަތްތަކެވެ.\nއިންޑިޔާކަނޑުގެ ވިޔަފާރީގެ ތާރީޚަށް ބަލާއިރު ދިވެހިރާއްޖޭގެ ބޮއްޔާއި، ރޯނާއި، ހަކުރާއި، ދިލަޖެއްސިމަހާއި، ރާއްޖޭގައި ވިޔާ ކަސަބުގެ ކިނާރީއާއި، ފަށުއިފޭރާމާއި، މާވަހަރަކީ އެތެރެވަރީގައި ވަރަށް އަގުހުރި ބާވަތްތަކެކެވެ. މީލާދީން ސާދަވަނަ ސައްތައިގެ ފަހުކޮޅުން ފެށިގެން ޔޫރަޕުގެ ވިޔަފާރިވެރީން އެތެރެވަރިއަށް އައުމަށްފަހު އެމީހުންވެސް އެންމެބޮޑަށް ބޭނުންވި ވިޔަފާރިމުދަލުގެ ތެރޭގައި ދިވެހިރާއްޖޭގެ މިދެންނެވި އުފެއްދުންތައް ހިމެނެއެވެ.\nމަލިކު އަންހެނަކު ބޮނބިފަލަކުން ބޮނބި ނަގަނީ --- ފޮޓޯ: އެފް.ޖީ\nދިވެހިރާއްޖޭގެ އަތޮޅެއްގެ ގޮތުންނާއި އަޅުގަނޑުމެންގެ ދުރު ކާފައިންގެ ދަރީންގެ ޙައިޘިއްޔަތުން މަލިކުގައިވެސް އޭރު މިދެންނެވި ހުރިހާ ބާވަތްތަކެއް އުފައްދަމުން ގެންދިޔައެވެ. މަހާއި، ކުފުރާއާއި، ބޮއްޔާއި، ރޯނާއި، ހަކުރާއި، ކިނާރީއާއި، ފަށުއިފޭރާން ހިފައިގެން އިންޑިޔާގެ ބަނދަރުތަކަށާއި ސިލޯނުގެ ބަނދަރުތަކަށް ދަތުރުކުރި ދިވެހި އޮޑިފަހަރުގެ ތެރޭގައި މަލިކު އޮޑިފަހަރުވެސް އޭރު ހިމެނުނެވެ.\nނަމަވެސް އެތެރެވަރިޔާއި ދުނިޔޭގެ ވިޔަފާރިއަށް އައި އިންޤިލާބާ ވިދިގެން ދިވެހިރާއްޖޭގެ ރޯނުވެށުމާއި، ބޮލިހިލުމާއި، ރުއްއެރުމާއި، ފޭރާން ވިޔުމަށް އައި ހީނަރުކަން މަލިކުއަތޮޅުގެ މިދެންނެވި މަސައްކަތްތަކަށްވެސް ވަނީ އައިސްފައެވެ. ކުރިންވެސް ދެންނެވިފަދައިން ރާއްޖެއެކޭ އެއްފަދައިން މިހާރު މަލިކުގައިވެސް ފޭރާންވިޔުމެއް ނެތެވެ. ރާއްޖޭގެ މީހުންވެސް ޓޫރިސްޓުންނަށް ވިއްކުމަށް ރީތިބޮލި ހޮވައިއުޅޭގޮތަށް މަލިކު މީހުންވެސް ބޮޑުބޮލިނަގައެވެ. ރާވެރިކަމާއި ރޯނުވެށުމުގައި ހިސާބެއްގެ ނޭވާފަށެއް އަދިވެސް އެބަހުއްޓެވެ.\nމަލިކު އަންހެނުން ރޯނު ފޯލިފޯއްޔަށް އަޅަނީ --- ފޮޓޯ: އެފް.ޖީ\nރޯނު ފޯލި ފޯއްޔަށް އަލާފައި --- ފޮޓޯ: އެފް.ޖީ\nމަލިކުމީހުންވެސް ރޯނުވަށާއިރު ފުރަތަމަ ކުރާ ކަމަކީ ބޮނބިފާކުރުމެވެ. އެކަމަށްޓަކައި ކޮނެފައިހުންނަ ވަޅުވަޅަށް އެމީހުން ކިޔަނީ އޮޅެވެ. "އޮޅަށް" ބޮނބިފާކުރަން އެޅުމަށް އެމީހުން ކިޔަނީ ބޮނބިތެމުމެވެ. އެމީހުން މިމަސައްކަތްކުރަނީ ހަމަ އަޅުގަނޑުމެންވެސް ކުރާ ގޮތަށެވެ. ބޮނބިތެޅުމާއި، ތަޅައި ނިމިގެންވެސް މޫދުންދޮވެ ކުނޑިފިލުވުމާއި، އަވީލައި ހިއްކުމާއި، ބޮނބި ފިނދުމާއި، ލީލިއެޅުމާއި، ރޯނުވެށުމުގައި ރާއްޖެއާއި މަލިކާ ތަފާތެއް ނެތެވެ. މަލިކުގައި ރޯނުފޯއްޔެއްގައި އޮންނަނީ އެކާވީސް އުޅިއެވެ. ބާރަފޯލި އެއްކޮށްފައި އެއްފޯލިރޯނު އޭގެ ބޭރުން ހުރަހަށް ބާރަށް އޮޅާލީމާ އެއޮތީ ރޯނުބޮނޑިޔަކަށް ވެފައެވެ. ފަންސަވީސް ބޮނޑި ރޯނު އެއްކޮށް ބަނދެފައި އޮންނައިރު އެއީ ބަންޑެއްޔެކެވެ.\nއިހުގައި ރާއްޖޭގައިވެސް ވިޔަފާރިކުރާ ތަންތަނަށް ނުވަތަ އެނޫންވެސް ތަކެތި ގަންނަން ރޯނުހިފައިގެން ގޮސް އުޅުނު ފަދައިން މަލިކުގައިވެސް ރޯނުހިފައިގެން ވިޔަފާރިކަމުގޮސް އުޅުނެވެ. އާދެ، މުދަލަށް މުދާ ބަދަލުކުރުމުގެ ވިޔަފާރީގެ އުޞޫލުންނެވެ.\nރޯނު ވަށަން ތައްޔާރުކޮށްފައި --- ފޮޓޯ: އެފް.ޖީ\nރޯނު ފޯލިފޯލި --- ފޮޓޯ: އެފް.ޖީ\nމަލިކާއި ރާއްޖޭގައި ރާވެރިކަންކޮށް އުޅެނީވެސް އެއްގޮތަކަށެވެ. މަލިކުމީހުން ރުއްއެރުމަށް ކިޔަނީ އަރަން ދިއުމެވެ. ދެތާނގެ މީހުން ރާވެރިކަން ކުރާގޮތް، އަޅުގަނޑު ފަރުވާތެރިކަމާއެކު ބެލިބެލުމުން އަޅުގަނޑަށް ފާހަގަކުރެވުނު ހަމައެކަނި ތަފާތަކީ މަލިކުގެ ރާވެރީން ރުކުގައި ކާލިބަނދެފައި ނުހުންނަކަމެވެ. އެމީހުން ރުކަށްއަރަނީ، އަތަށާއި ފަޔަށް ޅާނބު ލައްވައިގެންނެވެ. އަޅުގަނޑު މަލިކުން ދިޔާހަކުރެއް ނުދެކެމެވެ. ފެނުނީ ކަރުހަކުރެވެ. ރާކެއްކުމާއި ހަކުރުހެދުންވެސް އަޅުގަނޑުމެންނާ އެއްގޮތެވެ.\nމަލިކު ރާވެރިޔެއްގެ ރާވެރިކަމުގެ ސާމާނު --- ފޮޓޯ: އެފް.ޖީ\nމަލިކު ރާވެރިޔަކު ރުކަށް ދަނީ --- ފޮޓޯ: އެފް.ޖީ\nސްމޯލް ސްކޭލް އިންޑަސްޓްރީ\nމަލިކުމީހުން ދިރިއުޅުމަށްޓަކައި ކޮށްއުޅޭ މަސައްކަތްތަކުގެ ތެރޭގައި މިޒަމާނުގައި އިޤްތިޞާދީ ބަހުރުވައިގައި "ސްމޯލްސްކޭލް ކޮޓެޖް އިންޑަސްޓްރީޒް" ގެ ގޮތުގައި ފާހަގަކުރާ މަސައްކަތްތައްވެސް ހިމެނެއެވެ. ތިރީގައިމިވަނީ، މަލިކުގައި ހުރި މިދެންނެވި ބާވަތުގެ އިންޑަސްޓްރީތަކެވެ.\nމަލިކުގައި ހުރި އިންޑަސްޓްރީގެ ބާވަތްތައް ---\nމަލިކު މީހުންގެ ދިރިއުޅުމަށް ކޮންމެހެން ބޭނުންވާތަކެތި އެތެރެކޮށް ހެޔޮ އަގުގައި ވިއްކުމާއި، އެމީހުން އުފައްދާތަކެތި (ކުފުރާ، ހިކިމަސް ފަދަ ތަކެތި) ގަތުމަށް ކޯޕަރޭޓިވް ސަޕްލައި އެންޑް މާކެޓިންގ ސޮސައިޓީއެއް މަލިކުގައި އުފެދިފައި އޮވެއެވެ. މިއީ ސަރުކާރުގެ އެހީއާއެކު ރަށު އެންމެން ޙިއްޞާވެގެން އުފައްދާފައިވާ ތަނެކެވެ.\nސޮސައިޓީން ޢާންމުކޮށް އެތެރެކުރާ ބާވަތްތަކުގެ ތެރޭގައި ހަނޑޫ، ހަކުރު، ފުށް، ސާފުތެޔޮ، ސައިފަތް، ޕާމްއޮއިލް، ހިމެނެއެވެ. މީގެ އިތުރުންވެސް ޢާންމު ދިރިއުޅުމަށް ބޭނުންވާ ހުރިހާ ބާވަތްތަކެއް ސޮސައިޓީން ވިއްކައެވެ. މިސޮސައިޓީގެ ތިންގޮފި މަލިކުގައި ހުރެއެވެ. މައިގޮތްޕަށް މަލިކުމީހުން ކިޔަނީ ބަނބުކެޔޮގަސްދޮށު ސޮސައިޓީއެވެ.\nކޯޕަރޭޓިވް ސޮސައިޓީ ހިންގަނީ ރަށު މީހުން ޢައްޔަންކުރާ ހަ ޑިރެކްޓަރުންގެ މައްޗަށް އެކުލެވޭ ބޯޑެއްގެ މަޝްވަރާގެ މަތިންނެވެ. މިބޯޑުގައި ސަރުކާރުން ޢައްޔަންކުރާ ދެ ރެޕްރެޒެންޓެޓިވުންވެސް ހިމެނެއެވެ. 1990 ސެޕްޓެމްބަރުގައި މިމަގާމުގައި ތިއްބެވީ މަލިކުގެ ޑެޕިއުޓީ ކަލެކްޓަރ މުރާދޫގަނޑުވަރު ޙަސަންމަނިކުފާނާއި، ޕޯޓްއެސިސްޓެންޓް ކަލިފަދާތަގޭ މުޙަންމަދެވެ.\nމަލިކު ރާވެރިޔަކު ރުކަށް އަރަނީ --- ފޮޓޯ: އެފް.ޖީ\nޢަމަލީގޮތުން ސޮސައިޓީ ހިންގަނީ ސޮސައިޓީގެ ސެކްރެޓެރީއެވެ. 1990 ސެޕްޓެމްބަރުގައި އެމަގާމުގައި ހުންނެވީ ގޮއިދުގޯތި ޢަލިމަނިކުފާނެއެވެ.\nފުޑް ކޯޕަރޭޝަން އޮފް އިންޑިޔާއިން މަލިކު ރައްޔިތުންނަށް ދޫކުރާ ރޭޝަންކާޑު (ރައްޔިތުންނަށް ހެޔޮއަގުގައި ވަކި ޢަދަދަކަށް ދޫކުރާ ކާޑު) ވިއްކަނީވެސް ސޮސައިޓީންނެވެ. އިންޑިޔާގެ އެހެނިހެން ސަރަޙައްދުތަކަށްވުރެ މަލިކަށް ދޫކުރާ ރޭޝަން އިތުރެވެ. އަގުވެސް ހެވެވެ. މިސާލަކަށް އަވަށްޓެރި ކޮއްޗޭ މީހަކަށް މަހަކު 450 ގްރާމް ހަކުރު ލިބޭއިރު މަލިކުމީހަކަށް އެއްހާސްގްރާމް ހަކުރު ލިބެއެވެ. (މިނިކޮއި އެޓް އަ ގްލާންސް 1980، ޞަފްޙާ 8)\nމޯނެގޭ ވޯކްޝޮޕް --- ފޮޓޯ: ކޭ.ޖީ (މިހާރުގެ ފޮޓޯއެއް)\nމަލިކުގައި ސަރުކާރުގެ ޚަޒާނާގެ ގޮތްޕެއް ހުރެއެވެ. އެތާނގެ ނަމަކީ ސަބްޓްރެޒަރީއެވެ. އެތާނގެ މަސައްކަތަކީ ސަރުކާރުގެ މުސާރަވެރީންގެ މުސާރައިގެ ކަންތައް ހަމަޖެއްސުމާއި ސަރުކާރުގެ ފައިސާ ބެލެހެއްޓުމެވެ. ސަބްޓްރެޒަރީ އޮފިސަރެއްގެ މަގާމުގައި 1990 ސެޕްޓެމްބަރުގައި ހުރީ ލަކްޝަދީބުގެ އަގައްތީގެ ބޭކަލެކެވެ. މިސްޓަރ ޢަބްދުއްރަޙްމާނެވެ.\nމަލިކުގައި ބޭންކެއްވެސް ހުރެއެވެ. އެއީ ސިންޑިކޭޓް ބޭންކުގެ ގޮތްޕެކެވެ. އެ ބޭންކުގެ ހެޑްއޮފީސް ހުންނަނީ އިންޑިޔާގެ ކަރުނާޓަކާގެ މަނިއްޕާލުގައެވެ. ސިންޑިކޭޓް ބޭންކުގެ މަލިކުގޮފީގެ މެނޭޖަރަކަށް 1990 ސެޕްޓެމްބަރުގައި ހުންނެވީ މިސްޓަރ ކުންޏިކޮޔާއެވެ. މިބޭންކުގެ ގޮފިތައް އިންޑިޔާ ފިޔަވައި އެހެން ޤައުމުތަކުގައިވެސް ހުރެއެވެ.


ޙަސަން ޒަހީނު | Dhiislam | Dhiislam\nމާތްﷲއީ ކިހާ އޯގާވަންތަ ކަލެއްތޯއެވެ. އެކަލާނގެ އަޅުތަކުންނަށް ދެއްވާފައިވާ ގުނާ އަދަދު ނުކުރެވޭހާ ނިޢުމަތްތައް ތިބާ ދެކިބަލާށެވެ. އެއިން އެއްވެސް ނިޢުމަތެއް އެކަލާނގެ ދެއްވާފައިވަނީ ބަދަލެއް ހޯއްދުމަކަށް ނޫނެވެ. އަދި ލިބޭނެކަމަކަށްވެސް ...\nޙަސަން ޒަހީނު މެއި 18, 2020 0\nނަޞީބުގެ މޫސުން ފެށުނީއެވެ. ލިބިގަތުމަށް އަވަސްވެގަންނާށެވެ. މިއީ ފުރުޞަތުގެ ފުރުޞަތެވެ. ދަނޑިވަޅުގެ ބޭނުންހިފުމަށް ފޫގަޅާލާށެވެ. ތިބާ ބޭނުންވަނީ ކޮންގޮތެއް ތޯއެވެ! ޙަޔާތުގައި ކުރެވިފައިވާ ކުށްފާފަތައް ފޮހެލަންތޯއެވެ! ތަޢުބާވެ މާތްﷲގެ މަގަށް އެބުރި ...\nޙަސަން ޒަހީނު މެއި 3, 2020 0\nރިބާ ކާ މީހުން މަޙުޝަރު ކުރެވޭނީ ޖިންނި މޮޔަވެފައިވާ ބައެއްފަދައިން\nރިބާއަކީ ކަނޑައެޅިގެން ޙަރާމްކުރައްވާފައިވާ އެއްޗެކެވެ. ރިބާގެ މުޢާމަލާތް ކުރުން މަނާކުރައްވައި، އެއީ ދުނިޔެއާ އާޚިރަތުގައިވެސް ގެއްލުމާއި ހަލާކު އެކުލެވިގެންވާ އެއްޗެއްކަން މާތްﷲ ވަނީ އަންގަވާފައެވެ. އެއީ ޝައިތާނީ ޢަމަލެއްކަމާއި، އެއިން ފައިދާއެއް ...\nޙަސަން ޒަހީނު އޭޕްރިލް 19, 2020 0\nބަލިވުމަކީވެސް އިމްތިޙާނެއް! ކެތްތެރިވޭ!\nޙަޔާތުގެ ދަތުރަކީ އުދަނގޫތަކާއި ތުރާތައް ތަޙައްމަލުކުރަންޖެހޭ ދަތުރެކެވެ. ހިތްހަމަ ޖެހުމާއި އުފަވެރިކަން ތަޖުރިބާކުރެވިދާ ދަތުރެކެވެ. ތަފާތު ބަލިމަޑުކަމާއި ނަފުސާނީ އުނދަގޫތަކާއި ދަތިތަކެވެ. ނަފުސުގެ ހިތްހަމަޖެހުމާއި ފުރިހަމަ ޞިއްޙަތުގެ ނިޢުމަތެވެ. ހިތްހަމަ ނުޖެހުމާއި ...\nޙަސަން ޒަހީނު އޭޕްރިލް 8, 2020 0\nތަހުޒީބުގެ ރަސްކަން ބިކަކޮށް، ޓެކްނޮލިޖީގެ މާހިރުން މާޔޫސްކުރުވި ޙަޤީޤަތް!\nކީރިތި ޤުރުއާނަކީ ޝިފާއެކެވެ. ހިތްތަކަށް ހަމަޖެހުން ގެނެސްދޭ ފަރުވާއެކެވެ. އިންސާނާއަށް ބޭނުންވާ މަޢުނަވީ ކާނާ އެއިން ލިއްބައިދޭ މަތިވެރި ފޮތެކެވެ. ކޮންމެ ނުތަވަސްކަމަކާއެކު އެ ފޮތުން ފައިދާ ލިބިގަނެ ރައްކާތެރިކަމާއި އަމާންކަން ...\nޙަސަން ޒަހީނު މާރޗް 31, 2020 0


މީހެއްގެ ޝުކުރަށް އިންތިޒާރު ނުކުރާށެވެ. | ހިތުގެ | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ހިތުގެ މީހެއްގެ ޝުކުރަށް އިންތިޒާރު ނުކުރާށެވެ.\nއަންދައިލިއަސް، ނުވިތާކަށް ކަލެއާއި ޢަދާވާތްތެރިވެގަނެ ޙަސަދަވެރިކަމުގެ ހިލަ، ކަލެއާއި ދިމާލަށް އުކަން ފެއްޓިއަސް، ނުސިހޭށެވެ. މިއީކީ ޙައިރާންވާން ޖެހޭވަރުގެ އާދަޔާއި ޚިލާފު ކަމެއް ނޫނެވެ.\nދުނިޔޭގެ ކަންހިގާފައިވާ ގޮތުގެ ތާރީޚު ފޮތް ބަލާލާށެވެ. އޭގެ ބާބުތަކުގެ ތެރެއިން ފެންނާނީ ބައްޕައެއް ނުވަތަ މަންމައެއް އެނާގެ ދަރިފުޅު ބޮޑުކޮށް، ކާންދީ، އަންނައޮނު ދީ، ތަރުބިއްޔަތުކޮށް، އުގަންނައިދީ، ދަރި ނިންދެވުމަށްޓަކައި ހޭލާހުރެ، ބަނޑުބޮޑު ކުރުވުމަށްޓަކައި ބަނޑުހައިވާތަނެވެ. ދެން ވަނީ ކިހިނެއް ހެއްޔެވެ؟ އެއްކަލަ ކޮއެ ނުވަތަ ކަނބުލޯ، ބޮޑުވެ ގައިގެބާރުޖެހި، ދުނިޔެއަށް ލޯހުޅުވުނީމައި، މައިންބަފައިންނަށް ނުކިޔަމަންތެރިވަނީއެވެ. ނިކަމެތިކޮށް އިހާނެތިކުރަނީއެވެ. ރުޅިވެރިވެ ޖެއްސުން ކުރަނީއެވެ. ގަދަފަދަ އަނިޔާކުރަނީއެވެ. މޮޔަ ކުއްތާއެއް ފަދައިން، މައިންބަފައިން ކުރިމަތީ ހަޅޭކެއްލަވައި ވައްވައް ޖަހަނީއެވެ.\nކޮށްދިން ހެޔޮކަންތަކަށް ހަރާންކޯރުވެ، ޝުކުރުވެރި ބަހެއް އަޑު ނުއިވުމުން، ކަލޭގެ ހިތަށް ތަދުވިޔަ ނުދޭށެވެ. ހަރާންކޯރުވާ މީހުންނަކީ ފިޠުރަތުން އެއްކިބާވެފައިވާ ބައެކެވެ. ވީމާ އެ މީހުން ކަންތައް ކުރާ ގޮތާ މެދު ދެރަނުވާށެވެ. ދުނިޔޭގައި ވާ ދީލަތިކަމާއި އިހުސާންތެރިކަމުގެ ބަދުލު، މާދަން ދާން އޮތް ގޮވަތިން ލިބޭނެއެވެ. މާތްރަސްކަލާނގެ ޚަޒާނާއަކީ ހުސްވުމެއް އުނިވުމެއް ނެތް އެއްޗެކެވެ.\nކޮށްދޭ ހެޔޮކަމެއް ގިނަ މީހުން ނުދަންނާނެއެވެ. އެކަމަކު މީގެ މާނައަކީ މީހުންނަށް ވެދޭ އެހީއާއި ހެޔޮކަންތައް، ހުއްޓާލުމެއް ނޫނެވެ. މިފަދަ ވާހަކައެއް ބުނެދިނުމުގެ ބޭނުމަކީ، މީހަކު ހަރާމްކޯރު ވެދާނެކަމަށް، ލޯ ހުޅުވައި ތައްޔާރުވެ ހުރެ، އެކަމުން ހިތަށް މާބޮޑު ލޮޅުމެއް އެރުނަ ނުދީ ސަލާމަތް ވުމުގައި އެހީ ވުމެވެ.\nއަބަދުވެސް، ވާ ކޮންމެ އިޙްސާންތެރިކަމެއް، ވެދޭ އެހީއެއް، ﷲ ގެ ވަޖުހުފުޅަށްޓަކައި ކުރާށެވެ. މިކަމުގައި ދެ ފާއިދާއެއް އެބައޮތެވެ. އެއް ފާއިދާއަކީ އެކަމުން ﷲ ގެ މަތިވެރި ޘަވާބު ލިބުމެވެ. އަނެއް ފާއިދާއަކީ ހެޔޮކަން ކޮށްދެވޭ މީހާ، ފަހުން އެކަން ހަނދާން ނައްތާލީމައި ދެރަނުވާނެ ކަމެވެ. ތިއީ ދޭ މީހާއެވެ. އެއީ ލިބިގަންނަ މީހާއެވެ. ދޭ މީހާ އަބަދުވެސް މޮޅު އިތުރުވެގެންވެއެވެ.\nމާނައަކީ: ''ތިމަންމެން ތިޔަބައި މީހުންނަށް ކާންދޭކަން ކަށަވަރީ، މާތް ﷲގެ ވަޖުހުފުޅަށްޓަކައެވެ. ތިޔަބައި މީހުންގެ ކިބައިން އެކަމުގެ ދަރުމައެއް ޝުކުރެއް، ތިމަންމެން ނޭދެމުއެވެ.''\nވިސްނުން ކޮށި މިހަކަށް ޤަލަމެއް ދިނީމާ، އޭނާ ކަލެއަށް މަލާމާތްކޮށްފައި ފޮތެއްލިޔެފާނެއެވެ. ގާތްކަން ނުދަންނަ މީހަކަށް، އޭނާ ލެނގޭނެ އަދި ކަންބަޅިތަކަށް ކާންދޭން ގަސްގަހުން ފަތް ވައްޓާނެ، އަސާއެއް ދިނީމާ، އެއިން ކަލޭގެ ބޮލުގައި ޖަހާ ވެސް ފާނެއެވެ. ބޯ ހިޔާވަހިކަމެއް ދިނީމާ، ގެއިން ވައްކަންވެސް ކޮށްފާނެއެވެ. ކުރާނީ ކީއްހެއްޔެވެ؟ މިއީ ހެއްދެވި ކަލާނގެއަށް ކުފުރުވެރިވުމުގެ ކަފުނުން ކަފުން ކުރެވިފައިވާ އާދަމުގެ ދަރިންނެވެ. ހަމަ ޠަބީޢަތުގައި ހުންނަ އުނިކަމަކީއެވެ.\nމާނައަކީ: "އިންސާނާއަށް ބަލާ ބަލިމަޑުކަމެއް ޖެހިއްޖެނަމަ، އޮށޯވެ އޮވެގެން ނަމަވެސް ނުވަތަ އިށީދެ އިދެގެން ނުވަތަ ކޮޅަށްހުރެގެން ނަމަވެސް، ތިމަންރަސްކަލާނގެ އަށް ދުޢާކުރެއެވެ. ދެން ތިމަންރަސްކަލާނގެ އެ މީހެއްގެ ކިބައިން އެ ބަލާ ބަލިމަޑުކަމާއި ދަތިކަން ފިއްލުވުމުން، އުރެދުންތަކަށް އޭނާ ހިގައިދެއެވެ. ބަލާ ބަލިމަޑުކަމާއި ދަތިކަމެއް ޖެހިގެން ތިމަން ރަސްކަލާނގެއަށް ދުޢާވެސް ނުކުރާ ކަހަލައެވެ. ކުފުރުވުމާއި ދޮގު ހެދުމުގައި އިސްރާފުވެރި މީހުންކޮށް އުޅޭ ޢަމަލުތައް ޒީނަތްތެރި ކުރެވިގެންވަނީ ހަމަ އެފަދައިންނެވެ."\nހައްދަވައި ބޮޑުކުރައްވާ، ރިޒުޤު ދެއްވާ، ދަތިކަމާއި މުޞީބާތްތައް ޖެހުނީމާ ދުޢާ ކުރުމުން އެކަންތައް ފިލުއްވާ ދެއްވާ، މާތް ﷲ އަށް، އިންސާނުން ޝުކުރުވެރި ނުވެ ނިޢްމަތަށް ކުފުރުވާ މިންވަރަކީ މިއީއެވެ. ވީމާ އަހަރެންނާ ކަލޭ ފަދަ މީހުންނަށް، މީހުން ޝުކުރުވެރި ނުވާނެ މިންވަރު ދެން ވަޒަންކޮށްލާށެވެ.


ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ރ. ވާދޫއަށް ވަޑައިގެން ރ.ވާދޫ ކައުންސިލާއި އަންހެނުންގެ ތަރައްޤީއަށް މަސައްކަތްކުރާ ކޮމެޓީއާ ބައްދަލު ކުރައްވައިފިއެވެ. މި ބައްދަލުކުރެއްވުމުގައި އެރަށު ކައުންސިލުން ވަނީ ސަރުކާރުން ވާދޫގެ ތަރައްޤީއަށް ކުރިޔަށްގެންދަވާ ބޮޑަތި ބައެއް މަޝްރޫޢުތައް ފާހަގަކުރައްވައި ސަރުކާރާއި ރައީސުލްޖުމްހޫރިއްޔާއަށް ޝުކުރު އަދާކުރައްވާފައެވެ. މި ބައްދަލުކުރެއްވުން ބާއްވަވާފައި ވަނީ ވާދޫ ކައުންސިލުގެ އިދާރާގައެވެ.މި ބައްދަލުކުރެއްވުމުގައި ކައުންސިލުން ވަނީ އެރަށުގެ ތަރައްޤީއަށް ކުރަމުންއަންނަ މަސައްކަތްތަކާއި ކުރިޔަށްރޭވިފައިވާ ތަރައްޤީގެ ޕްލޭންތައް ހިމެނޭ...\nރ. ވާދޫގައި އިމާރާތްކުރާ މިސްކިތުގެ ނުނިމިހުރި މަސައްކަތްތައް ބަޔަކާއި ހަވާލުކޮށްފި\n2019 ވަނަ އަހަރު ރ. ވާދޫގައި އިމާރާތް ކުރަންފެށި މިސްކިތުގައި ނުނިމި ހުރި މަސައްކަތްތައް ނިންމުމަށް ބަޔަކާއި ހަވާލުކޮށްފިއެވެ. އިސްލާމިކް މިނިސްޓްރީގައި މިއަދު އޮތް ބައްދަލުވުމެއްގައި މި މަސައްކަތް ހަވާލު ކޮށްފައިވަނީ، ހައިމަން ކޮންސްޓްރަކްޝަން ޕްރައިވެޓް ލިމިޓެޑާއެވެ. މިއީ 4.3 މިލިއަން ރުފިޔާގެ ޕްރޮޖެކްޓެކެވެ. މި މަސައްކަތް ނިންމުމަށް ހަމަޖެހިފައިވަނީ 180 ދުވަހުގެ ތެރޭގައިކަމަށް މިނިސްޓްރީން މަޢުލޫމާތު ދެއެވެ. މީގެ ކުރިން, 2019 އަހަރުގެ އޮކްޓޯބަރު މަހުގެ 16 ގައި އެ މިސްކިތުގެ...\nނަފްރަތުގެ އަމަލު ހިންގުން މަނާކުރާ ބިލްގެ ނަމުގައި ރައްޔިތުންގެ މަޖިލީހުގެ ތުޅާދޫ ދާއިރާގެ މެންބަރު ހިސާން ޙުސައިން ހުށަހެޅުއްވި ބިލާއި ދެކޮޅަށް ރ. އަތޮޅުގެ 11 ކައުންސިލަކުން ބަޔާން ނެރެފިއެވެ. ބިލްގައި ހިމަނާފައިވާ ބައެއް މާއްދާތަކާއި ގުޅޭގޮތުން، ދީނީ ޢިލްމުވެރިން ވެސް ކަންބޮޑުވުން ފާޅުކޮށްފައިވާ މި ދަނޑިވަޅުގައި ރ. އަތޮޅުން މި ބިލާއި ދެކޮޅަށް ބަޔާން ނެރެފައިވާ ކައުންސިލްތަކަކީ، އަލިފުށި، ހުޅުދުއްފާރު, ވާދޫ، އަނގޮޅިތީމް، ރަސްގެތީމް، އުނގޫފާރު، ދުވާފަރު، މާކުރަތް،...\nމުދާ އުފުލާ ދޯންޏެއް ވާދޫ ފަޅުތެރެއަށް އަޑިޔަށްދަނީ\nރ. ވާދޫއަށް އާދަޔާއި ޚިލާފަށް އުދަ އަރައިފި\nރ. ވާދޫގައި ޕަބްލިކް ޓްރާންސްޕޯޓް ސިސްޓަމެއް ޤާއިމްކުރަނީ\nކޮޅިގަނޑެއްގައި ރ. ވާދޫގެ އެކި ތަންތަން ސުންނާފަތިވެއްޖެ


Adhurey Ves Fuluhah Haaziru Kuranee | Jazeera\tއަދުރޭ ވެސް ފުލުހަށް ހާޒިރުކުރަނީ - Jazeera\nއަދުރޭ ވެސް ފުލުހަށް ހާޒިރުކުރަނީ\nނާޒިމް ހަސަން August 30, 2020 53 views0\nއިދިކޮޅު، ޕީއެންސީގެ ރައީސް އަބްދުލްރަހީމް އަބްދުﷲ (އަދުރޭ) ވެސް ފުލުހަށް ހާޒިރުވާން ޗިޓް ފޮނުވައިފިއެވެ. އޭނާއަށް އަންގާފައިވަނީ މާދަމާ 10:00 އަށް ފުލުހަށް ހާޒިރުވާށެވެ.\nއަދުރޭ ވެސް ފުލުހަށް ހާޒިރުކުރަނީ ހުކުރު ދުވަހު، އެޗްޕީއޭގެ މިންގަނޑާ ހިލާފަށް އެއްވުން ބޭއްވި މައްސަލާގައެވެ. މި މައްސަލާގައި ކުރީގެ ރައީސް ޑރ. މުހައްމަދު ވަހީދު މިއަދު ފުލުހަށް ހާޒިރުވާން ވަނީ އަންގާފައެވެ.\nމިއީ މިފަދަ ކަމެއްގައި ރައީސް ވަހީދު ފުލުހަށް ހާޒިރުކުރާ ފުރަތަމަ ފަހަރެވެ.\nމިދިޔަ ހުކުރު ދުވަހު އިދިކޮޅުން ބޭއްވި ސައިކަލް ބުރުގެ ބައިވެރިންނާ ބައްދަލު ކުރައްވައި ރައީސް ވަހީދު ވާހަކަފުޅު ދެއްކެވިއެވެ. ވާހަކަފުޅު ދެއްކެވިއިރު ހުންނެވީ މާސްކު ނާޅުއްވައެވެ. އަދި މި އެއްވުމުގައި ގައިދުރުކަމެއް ވެސް ނެތެވެ.\nރައީސް ވަހީދު އެ އެއްވުމުގައި ވިދާޅުވީ ރައްޔިތުން ލޭ އޮހޮރާލައިގެން ވެސް ގައުމު ސަލާމަތް ކުރާނެ ކަމަށެވެ. މި އެއްވުމާއެކު ރައީސް ވަހީދަށް ވަނީ ވަރަށް ބޮޑަށް ފާޑުކިޔުން އަމާޒުވެފައިވެއެވެ.\nރައީސް އިބްރާހިމް މުހައްމަދު ސޯލިހު ވިދާޅުވީ ވަރަށް އިސް ބޭފުޅުން އެގޮތަށް އެޗްޕީއޭގެ އެންގުމާ ހިލާފުވުމުން ހިތާމަ ކުރައްވާ ކަމަށެވެ. އެކަމަކީ ފުރުސަތު ދެއްވާނެ ކަމެއް ނޫން ކަމާއި ފިޔަވަޅު އަޅުއްވާނެ ކަމަށް ވެސް ރައީސް ވިދާޅުވިއެވެ.\nރައީސް ނަޝީދު ވިދާޅުވީ ރައީސް ވަހީދު ލޭ އޮހޮރުވާލާ ވާހަކަ ދެއްކުމަކީ ހައިރާންވާ ކަމެއް ނޫން ކަމަށެވެ. މަޖިލިސް މެންބަރުންގެ ފާޑުކިޔުން ވެސް ރައީސް ވަހީދަށް އަމާޒުވިއެވެ. ރޮޒައިނާ ވިދާޅުވީ ދައުލަތުގެ އިނާޔަތް ލިބޭ ބޭފުޅަކު އެހެން އުޅުއްވުން ހިތާމަ ކުރައްވާ ކަމަށެވެ.\nމެންބަރު އިމްތިޔާޒު ވިދާޅުވީ މި ދަނޑިވަޅުގެ ނާޖައިޒު ފައިދާ ނަގައި ގައުމު ހަލަބޮލިކުރަން އުޅުމަކީ ލަދުވެތިކަމެއް ކަމަށެވެ. ބައެއް އާންމުން ވަނީ ރައީސް ވަހީދަށް ދައުލަތުން ދޭ އިނާޔަތްތައް ވެސް ކަނޑާލުމަށް ގޮވާލާފައެވެ.


ވިޔަފާރިވެރީންނޭވެ! ތިޔަށްވުރެ މާ ބޮޑު އަގެއްގައި ތިޔަ މުދާތައް ވިއްކާލެވެން އެބައޮތެވެ. – Dhen.mv\nއިބްރާހީމް ޙުސައިން May 21, 2021 - 3:45 am\nﷲ ތަޢާލާ އިންސާނުން އިމްތިހާން ކުރައްވަނީ އެކި ބީދައިންނެވެ. ހައިހޫނުކަމާއި ދަތި ޙާލަތްތައް ކުރިމަތި ކުރައްވައި މީސްތަކުން އިމްތިހާނު ކުރައްވައެވެ. ހަމައެހެންމެ މުއްސަދިކަމާއި މުދާވެރިކަން އިތުރު ކުރެއްވުމަކީ ވެސް އެއިލާހުގެ އިމްތިހާންކަން ކަށަވަރެވެ. ބުއްދިވެރިއަކީ އެއިލާހުގެ ޙަޟްރަތުގައި ހުއްޓިހުންނަށް ޖެހޭ ދުވަހާ މެދު ވިސްނާމީހާއެވެ. ތިމާއަށް ލިބުނު މުދާވެރިކަމުގެ ހަމަ ކޮންމެ ހިސާބެއް ، އެންމެ ލާރިއެއްގެ ފަރަގެއް ނެތި ބެއްލެވޭނެކަން ކަށަވަރު ކުރާ މީހާއެވެ.\nނަމަވެސް ހިތާމައަކީ ބައެއް ވިޔަފާރިވެރިންނަކީ ޙާލަތާއި ވަގުތު ފާއިދާ ނާޖާއިޒު ގޮތުގައި ނަގާ މީހުންނަށް ވުމެވެ. މާކެޓިންއާއި ޕްރޮމޯޝަންގެ ނަމުގައި ދޮގު މަޢުލޫމާތާއި ދޮގު ހެކިދީ މުދާ ވިއްކާ މީހުން އަހަރެމެންގެ މިކުޑަ މުޖުތަމަޢުގައި ވެސް މަދީކީ ނޫނެވެ.\nއެފަދަ ވިޔަފާރިވެރީންނެވެ. އިޙްސާންތެރިވެ ލައްވާށެވެ. ނުފުދޭ ޙާލުގައި ތިބާ ވަނިކޮށް ﷲ ތިބާއަށް މުއްސަދިކަން ދެއްވި ފަދައިން ކުރީގެ ޙާލަތަށް ތިބާ ރުޖޫޢަ ކުރެއްވުމަށް ވެސް އެއިލާހު ކުޅަދުންވަންތައެވެ. އެއިލާހުގެ މަގުގައި ހޭދަ ކުރައްވާށެވެ. ﷲ ތިބާގެ ވިޔަފާރީގައި ބަރަކާތް ލައްވާނެތެވެ.\nމިއީ ވިޔަފާރިވެރީންނަށް ޢިބްރަތުން ފުރިގެންވާ ދަރުހެކެވެ.\nމީލާދީ ސަނަތުން 640 ވަނަ އަހަރު މަދީނާއަށް ވާރޭ ނުވެހި ހަނަފަސްކަން ދިގުލައިގެން ދިޔައެވެ. ގަސްތައް ހިކި ހަލާކުވިއެވެ. ޒައިތޫނި ގަސްތަކުގެ ގޮފިތައް ހުސްވެ ،ތީނި ގަސްތަކުގައި މޭވާ އެޅުން ހުއްޓުނެވެ. މީސްތަކުންނާއި ނަޢަމް ސޫފިތައް ކާނޭ އެއްޗެހި ހުސްވެ ދިރިތިބުމަށް ޓަކައި ގަސްގަހުގެ ފަތް ކައިގެން ތިބުން ނޫން ގޮތެއް މަދީނަގެ އަހުލުވެރީންގެ ކުރިމަތީގައި ނެތެވެ.\nހާންތިވެގެން އެތައް ބަޔަކު މަރުވެގެން ހިނގައިދާނެކަމުގެ ބިރުވެރިކަން އިންތިހާއަށް ފެތުރިގެން ދިޔައެވެ. މި ޙާލަތުގައި ވަނިކޮށް 1000 ޖަމަލުގެ ބިޔަބޮޑު ވިޔަފާރި ގާފިލާއެއް ދިމިސްގުން މަދީނާއަށް އަންނަ ޚަބަރު މީސްތަކުންނަށް ލިބުނެވެ. އެފަދަ ޙާލެއްގައި މީސްތަކުން ވާނެ އުފާ ހިތަށް ގެންނަވާށެވެ. ކޮންމެ ޖަމަލެއް ކާބޯތަކެތިން ބަރާ ކުރެވިފައިވާ، ކޮޅާކޮޅު ނުފެންނަ ބޮޑު ގާފިލާއެކެވެ. މިގާފިލާއަކީ ޞާލިޙް ތަޤްވާވެރި ވިޔަފާރިވެރިއެއްގެ ގާފިލާއެކެވެ. އެ ވިޔަފާރިވެރިއަކީ އޯގާތެރި ކުލުނުވެރި ދީލަތި ބޭކަލެކެވެ.\nއިސާހިތަކު މަދީނާގެ ވިޔަފާރިވެރިން ވިޔަފާރި ގާފިލާތައް އަންނަތަނަށް ދިޔައެވެ. އަދި އެމީހުންގެ ފިހާރަތަކުގައި ވިއްކުމަށް ގާފިލާއިން މުދާ ގަތުމަށް ހުށަހެޅިއެވެ.\nޙާލަތަކީ އެ ވިޔަފާރި ގާފިލާއަށް ފަހި، ނުހަނު ބޮޑު މަންފާއެއް ލިބޭނެ ޙާލަތެކެވެ. ކިތަންމެ އަގު ބޮޑުކޮށް ނަމަވެސް މަދީނާގެ ވިޔަފާރިވެރީންނަށް އެގާފިލާއިން މުދާ ގަތުން ނޫން ގޮތެއް ނެތެވެ. އެގާފިލާއަށް ވެސް މިކަން ރަނގަޅަށް އެނގެއެވެ.\nމަދީނާގެ ވިޔަފާރިވެރިން އަގު ހުށަހަޅަމުން ގެންދިޔައެވެ. އެހެން ނަމަވެސް ގާފިލާގެ އިސްވެރިޔާ އެ އަގަށް އިންކާރު ކުރައްވައި ކޮންމެ ފަހަރަކު ވެސް ވިދާޅުވަނީ އެއް ވާހަކައެކެވެ.\n''ތިޔަށްވުރެ ބޮޑު އަގަކަށް ވިއްކާލެވެން ތިމަންނާއަށް އެބައޮތެވެ."\nމި ޖަވާބާއެކު ވިޔަފާރިވެރިން މަތީ އަގުތައް ހުށަހަޅަމުން ގެންދިޔައެވެ. އެންމެފަހުން ޔަގީނުން ވެސް ދެން ވިއްކާނެ ކަމަށް ބަލާ ، އަގުގެ ފަސްގުނަ މަތީ އަގެއް ހުށަހެޅިއެވެ. އެހެން ނަމަވެސް ގާފިލާގެ އިސްވެރިޔާ އެ އަގަށް ވެސް ވިއްކުމަށް އިންކާރު ކުރައްވާ ވިދާޅުވިއެވެ.\n''ތިޔަބައި މީހުންނަށް މިތަކެތި ވިއްކޭކަށެއް ނެތެވެ. ﷲ ޞުބުޙާނަހޫ ވަތަޢާލާ ދެއްވަން ވަޢުދު ކުރެއްވި އަގު މާ ބޮޑެވެ. އެއިލާހުގެ މަގުގައި ހޭދަ ކުރެވޭ އެއްޗެއްގެ ބަދަލު އެތައް ގުނައަކުން ދެއްވާނެކަމަށް އެއިލާހު އެންގެވިއެވެ."\nއެއަށްފަހު 1000 ޖަމަލުގައި ބަރާ ކުރެވިފައިވާ މުދާ ހައިހޫނުކަމުގައި ތިބި މަދީނާގެ އަހުލުވެރިންނަށް ،، ﷲގެ މަގުގައި ޞަދަޤާތް ކުރެއްވިއެވެ. ސުބުޙާނަﷲ!\nމި ދީލަތި ވިޔަފާރިވެރިއަކީ ކޮންބޭކަލެއްތޯއެވެ. އެއީ އުއްމަތުގެ ތިންވަނަ ޚަލީފާ ޢުޘްމާން ބުން ޢައްފާނެވެ. ﷲ ތަޢާލާ އެކަލޭގެފާނަށާއި އެކަލޭގެފާނުގެ އަހުލުވެރިންނަށް ހެޔޮ ރަޙުމަތް ލައްވާށިއެވެ. އާމީން!\nލޮބުވެތި ވިޔަފާރިވެރީންނެވެ! މިފަދަ ވާހަކަތަކުން ޢިބްރަތް ޙާޞިލް ކުރައްވާށެވެ. ﷲ ހުއްދަ ކުރެއްވި ގޮތުގައި ތިޔަބައިމީހުން ވިޔަފާރި ކުރައްވާށެވެ. އެއިލާހުގެ މަގުގައި ހޭދަ ކުރައްވަން ފަސްޖެހި ވަޑައިނުގަންނަވާށެވެ. މުޅި ގައުމަށް ދިމާވެފައިމިވާ މުޞީބާތުގެ ޙާލަތުގައި ތިޔަބައިމީހުންގެ ދީލަތިކަން އިސްކުރައްވާށެވެ. އަނިޔާވެރިވެ ނުލައްވާށެވެ.\nމާލޭގައި މޭވާ ގެ ގޮތުގައި ވިއްކަނީ ރަންރިހި، މާލޭގައި ގިނަވާނީ ވެސް ރަން ރިހި ވިއްކާ ކަޑަތަށް !\nތިމާގެ މަރަކީ ތިމާއަށް ނޫނީ އެހެން މީހުންނަށް އޮތް ރާޙަތެކެވެ.\nއާޚިރަތަށް ޓަކައި ކޮއްތު އުފަލައިދޭ މީހާއަށް މަރުޙަބާއެވެ.


Rajjeyge Haalathu Othy Olhifai Oi Baranyehen- Dr. Shameem - Vaguthu\nކޮވިޑް-19: ރާއްޖޭގައި ފައްސިވާ މީހުންގެ އަދަދު މަދު، ޓެސްޓް ހެދުން ވެސް މަދު - 19 ގަޑިއިރު ކުރިން\nރާއްޖޭގެ ހާލަތު އޮތީ އޮޅިފައި އޮތް ބަރަންޏެއްހެން- ޑރ. ޝަމީމް\n3 މަސް ކުރިން ( ފެބުރުއަރީ 17, 2020 )\nދިވެހި ރާއްޖޭގެ ސިޔަސީ ކަންކަމަށް ބެލިޔަސް އިޖުތިމާއި ކަންކަމަށް ބެލިޔަސް ސިފަވަނީ އޮޅިފައި އޮތް ބަރަންޏެއްގެ ގޮތުގައި ކަމަށް ސިވިލް ސާރވިސް ކޮމިޝަންގެ ރައީސް ޑރ. އަލީ ޝަމީމް ވިދާޅުވެއްޖެެއެވެ.\nޝަމީމް މިގޮތަށް ވިދާޅުވީ، ގައުމު ހޭލުންތެރިކުރުމުގެ ގޮތުން ބާއްވާ ކެމްޕޭނާއި ބެހޭގޮތުން މައުލޫމާތު ދިނުމަށް މިއަދު ބޭއްވި ނޫސްވެރިންގެ ބައްދަލުވުމުގައެވެ.\nޝަމީމް ވިދާޅުވީ، ރާއްޖޭގެ ކަންކަން އޮތީ އޮޅިފައި އޮތް ބަރަންޏެއްހެން ކަމަށާއި، އިލެކްޝަން ކޮމިޝަނުން މި ބަރަނީގެ ކޮޅު ހޯދާ ބަރަނި ނުކެނޑި ދިގުދެމިގެން ދާންވީގޮތް ރައްޔިތުންއަށް ދައްކުވާދޭންޖެހިފައިވާކަމަށެވެ.\n"މިހާރު ރާއްޖޭގެ އޮއިވަރު ދެމެމުންދާގޮތަށާއި ކަންކަން ހިނގާ ބީދައަށް ބަލާލާއިރު ކުރުގޮތަކަށް ދަންނަވާނަމަ ދެންނެވޭނީ ސިޔާސީ ކަންކަމަށް ބެލިޔަސް އިޖުތިމާއި ކަންކަމަށް ބެލިޔަސް މިހާރު މިއޮތީ އޮޅިފަ އޮތް ބަރަންޏެއްހެން ކަންކަން، ފިކުރުތަކާއި ކަންކަމަށް ވިސްނާއިރު މި ބަރަނީގެ ކޮޅު އޮތް ދިމާލެއްވެސް ނޭނގޭ" ކަމަށް ޝަމީމް ވިދާޅުވިއެވެ.\nއަދި "މަސަލަސް ރާއްޖެ" ނަމުގައި ކުރިއަށް ގެންދާ މިހަރަކާތުން ސިޔާސީ އަދަބުތަކާއި އިޖުތިމާއި ކަންކަމުގެ މިންގަނޑުތަކާއި ދިވެހިންގެ ކުރީގެ ހުރި ރީތި އަދަބުތަކުގެ އިތުރުން އުޅުންވެރި ސިފަތައް ކިިޔާދޭނެ ކަމަށް އޭނާ ވިދާޅުވިއެވެ.\nއަދި ޒިންމާދާރު ދިވެހިން ބިނާކުރުމާއި ގައުމީ މަސްލަހަތު އިސްކުރާ، މަޝްވަރާކުރުން އިސްކުރާ މީހުން ބިނާ ކުރުމުގެ ސަބަބުން ގައުމު ހަމައަކަށް އެޅިގެންދާނެ ކަމަށް ވެސް ޑރ. ޝަމީމް ވަނީ ވިދާޅުވެފައެވެ.\nސިއްހީ ހިދުމަތްތެރިންނަށް އިތުރު ގަޑީ ފައިސާ ނުލިބޭ މައްސަލައިގައި އިދިކޮޅުން ކަންބޮޑުވުން\nސިވިލް ސާވިސް ކޮމިޝަން ވަނީ ފެއިލްވެފައި: ވިސާމް\nކައުންސިލް އިންތިހާބަށް ސަސްޕެންޑުކުރި މުވައްޒަފުންގެ ސަސްޕެންޝަން އުވާލައިފި\nފެބުރުއަރީ 17, 2020 16:29\nއަޅެ އެހެންނު ވާނީ! އަހަރެމެންގެ ރައީސަކީ ބޮލުރޮދި ކެނޑިފައި ހުންނަ މީހެއް! ދެން ރައްޔިތުން ވަކި ސަހަލުވާނެތަ؟\nފެބުރުއަރީ 17, 2020 16:37\nކަންކަން ކުރަން ނޭގޭ ނާބިލް މީހުން ކަންކަން ކުރަން ހަވާލުވީމަ ވާނެ ހުރިހާ އެއްޗެއް ވެނިމެނީ ،،، ފެންވަރަކީ ތަނެއްގަ ކަމަކާބެހޭގޮތުން ވާހަކައެއް ދައްކާ ނަމަ 01މަސްކުރިން ފެށިގެން ހިތުދަސް ކުރަންޖެހޭ މިހެންވީމާ ބަރަނިނޫން ކަންވާރައްވެސް ވާނެ ކުރިއައް އޮތީ އަދި ބޮޑަށް އޮޅެން މިހާރުވެސް ބައެއްމީހުންއަ އޮޅިގެން އުޅޭ އަޑު އިވޭ\nފެބުރުއަރީ 17, 2020 17:09\nރާއްޖޭގެ އިޖްތިމާޢީ ފޭރާން ގަސްތުގައި ހަލާކުކުރީ ކެނެރީގޭ ނަޝީދެވެ. އޭނާ ނުހިންގާ ނުބައިކަމެއް ނެތެވެ.\nފެބުރުއަރީ 17, 2020 18:09\nމިހާރުދޯ ކަލެއައްތިހެން ތިބުނެވުނީ މިހާރުވަނީ ކަލޭ މެންބަރުކަމުން ވަކިކުރަން މަޖިލީހު ކޮމިޓީން ފާސްކޮށްފައެވެ. ސިވިލްސާވިސް މުވައްޒަފުންގެ ހަގުގަ ކަލޭކުރީ ކޮންކަމެއް؟\nފެބުރުއަރީ 17, 2020 18:21\nވަޒީފާގަޑު ގެއްލެނީކަން އެގުނިމާ ސަރުކާރު ގޯސްވީ ދޯ ؟ކަލޭގެ ވަޒީފާގައި ހުރެގެން ގޮތްގޮތް ހެދިއިރު ތިބުނާ އޮޅިފާއޮތް ބަރަނި ކޮބައިތަ ؟\nފެބުރުއަރީ 17, 2020 18:50\nދެންއަލަކުން ދައްކާނެ ވަކިންމޮޅު އެއްވެސް ވާހަކައެއްނެތް.\nކެމެ ރާއްށް ބަލާފަ ހީލަތްތެ ރި ގޮތަކަށް ރ ޔާމީން އަށް ދޯކާދިނީ ވަ ރަށް މޮޅުތަކެއްވާނެކަމައް. ފޭލިވެވީމަ ދެންކޮންވާހަކައެއް؟\nއެޕަލްގެ ފިހާރަތައް ލޫޓުވާލައިގެން ވަގަށް ނެގި އެއްވެސް އެއްޗެއް ބޭނުމެއް ނުކުރެވޭނެ\n"މަޖިލިހުގެ ނިޒާމަށް ހުރަސް އެޅުމުގެ ވިސްނުން އިމްރާންގެ ހުރެގެން ނުވާނެ"\nޖުލައި މަހު 7000 ފްލެޓް ހަވާލު ކުރެވޭނެ ކަމަށް ބުނެވުނީ އޮޅުމަކުން - މިނިސްޓްރީ\nޝިޔާމްގެ މައިބަދަ އަށް ވަނީ ގެއްލުން ލިބިފައި


ޢަޤީދާއާއި ފިރުޤާތައް – Page6– DhiSalafiyyah\nޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 68 “މިއުއްމަތުގައި ޝިރުކު ފާޅުވުން…. “\nމިއުއްމަތުގައި ޝިރުކު ފާޅުވުން. މިއީ ފާޅުވެފައިވާ ޢަލާމާތެކެއެވެ. އަދި އެކަން އެހުރީ އިތުރުވާށެވެ. ފަހެ ހަމަކަށަވަރުން މިއުއްމަތަށް ވަނީ ޝިރުކު ލައިގެންފައެވެ. އަދި އޭގެތެރެއިން ޖަމާޢަތްތަކެއް ވަނީ މުޝްރިކުންނާ ގުޅި ބުދަށް އަޅުކަންކޮށްފައެވެ. އަދި ޤަބުރުމަތީ ޒިޔާރަތް އަޅައި އެތަނުގައި ﷲ ނޫން އެހެންފަރާތްތަކަށް އަޅުކަން ކޮށްފައެވެ. އަދި އެތަންތަނުން ބަރަކާތް ޙާޞިލްކޮށް، ބޮސްދީ އަދި މާތްކޮށް ހިތުމަށްޓަކައި އެތަންތަނަށް ދެއެވެ. އެތަންތަނަށް ނަދުރުބުނެ އެތަންތަނުގައި ޢީދުތައް ފާހަގަކުރެއެވެ. ޝަރީކު ކުރުމުގައި އޭގެ ގިނަ ތަންތަން ހިމެނެނީ…\n12/06/2016 ޢަޤީދާއާއި ފިރުޤާތައް, ދީންއައްޝައިޚް އަޙްމަދު ނާޒިލް މުޙައްމަދު\nޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 67 ” ބާޒާރުތައް ކައިރިވުން… “\nބާޒާރުތައް ކައިރިވުން. އަބޫ ހުރައިރާ رضي الله عنه ގެ އަރިހުން ރިވާވެގެން ވެއެވެ. ﷲގެ ރަސޫލާ صلى الله عليه وسلم ޙަދީޘްކުރެއްވި އެވެ. ((لَا تَقُومَ السَّاعَةُ حَتَّى تَظْهَرَ الْفِتَنُ، وَيَكْثُرَ الْكَذِبُ، وَتَتَقَارَبَ الْأَسْوَاقُ)) “ފިތުނަ ފާޅުވެ، ދޮގުހެދުން ގިނަވެ އަދި ބާޒާރުތައް ކައިރިވުމަށް ދާންދެން ޤިޔާމަތް ޤާއިމް ނުވާހުއްޓެވެ.” الشيخ حَمُوْد التُّوَيجِرِي ވިދާޅުވިއެވެ. [އެބަސްފުޅުގެ މާނައީ:] “ބާޒާރުތައް ކައިރި ވުމާމެދު ދަންނައެވެ. ފަހެ އެއީ އިޤްތިޞާދު އަޑިއަޅައި ފައިދާ…\n11/06/2016 ޢަޤީދާއާއި ފިރުޤާތައް, ދީންއައްޝައިޚް އަޙްމަދު ނާޒިލް މުޙައްމަދު\nނަރަކައިގައި އެންމެ ގިނައީ އަންހެނުން ﷲ ތަޢާލާ އެއްކައުވަންތަކަމަށް ހެކިވި ފާފަވެރީންގެ ތެރެއިން އެންމެ ގިނައިން ނަރަކަޔަށް ވަންނާނެ ބަޔަކީ އަންހެނުންނެވެ. އިބްނު ޢައްބާސް رَضِيَ اللَّهُ عَنْهُ ގެ ކިބައިން އައިސްފައިވެއެވެ. އިރުކޭތަ ހިފުމުން ރަސޫލު ﷲ صَلَّى اللهُ عَلَيْهِ وَسَلَّمَ ދެއްވި ޚުޠުބާގައި އެކަލޭގެފާނު ޙަދީޘް ކުރެއްވިއެވެ. ((. . .أُرِيتُ النَّارَ، فَلَمْ أَرَ مَنْظَرًا كَاليَوْمِ قَطُّ أَفْظَعَ، وَرَأَيْتُ أَكْثَرَ أَهْلِهَا النِّسَاءَ))1 މާނައީ: ތިމަން ކަލޭގެފާނަށް ނަރަކަ…\n10/06/2016 ޢަޤީދާއާއި ފިރުޤާތައް, ދީންއައްޝައިޚް ޝިހާމް މުޙައްމަދު\nޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 66 ” ޒަމާން ކައިރިވުން… “\nޒަމާން ކައިރިވުން. އަބޫ ހުރައިރާ رضي الله عنه ގެ އަރިހުން ރިވާވެގެން ވެއެވެ. އެކަލޭގެފާނު ވިދާޅުވިއެވެ. ރަސޫލުﷲ صلى الله عليه وسلم ޙަދީޘްކުރެއްވި އެވެ. ((لا تَقُومُ السَّاعَةُ… حَتَّى يَتَقَارَبَ الزَّمَانُ)) “ޒަމާން ކައިރިވެއްޖައުމާ ހަމައަށް ޤިޔާމަތް ޤާއިމް ނުވާހުއްޓެވެ.” އަދިވެސް އެކަލޭގެފާނުގެ އަރިހުން ރިވާވެގެން ވެއެވެ. ވިދާޅުވިއެވެ. ﷲގެ ރަސޫލާ صلى الله عليه وسلم ޙަދީޘް ކުރެއްވިއެވެ. ((لاَ تَقُومُ السَّاعَةُ حَتَّى يَتَقَارَبَ الزَّمَانُ، فَتَكُونُ السَّنَةُ كَالشَّهْرِ،…\n10/06/2016 ޢަޤީދާއާއި ފިރުޤާތައް, ދީންއައްޝައިޚް އަޙްމަދު ނާޒިލް މުޙައްމަދު\nޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 65 ” މީހުންމެރުން ގިނަވުން… “\nމީހުންމެރުން ގިނަވުން. އަބޫހުރައިރާ رضي الله عنه ގެ އަރިހުން ރިވާވެގެން ވެއެވެ. ރަސޫލުﷲ صلى الله عليه وسلم ޙަދީޘް ކުރެއްވިއެވެ. ((لَا تَقُومُ السَّاعَةُ حَتَّى يَكْثُرَ الْهَرْجُ)) قَالُوا: وَمَا الْهَرْجُ يَا رَسُولَ اللهِ؟ قَالَ: ((الْقَتْلُ، الْقَتْلُ)) މާނައީ: “هَرْجُ ގިނަވެއްޖައުމަށް ދާންދެން ޤިޔާމަތް ޤާއިމް ނުވާހުއްޓެވެ.” ޞަޙާބީން ދެންނެވިއެވެ. އޭ ﷲގެ ރަސޫލާއެވެ! ހަރްޖަކީ ކޮންއެއްޗެއް ހެއްޔެވެ؟ ޙަދީޘްކުރެއްވިއެވެ. “މެރުމެވެ. މެރުމެވެ.” رواه مسلم. އަދި ބުޚާރީގެ ރިވާޔަތުގައި،…\n09/06/2016 ޢަޤީދާއާއި ފިރުޤާތައް, ދީންއައްޝައިޚް އަޙްމަދު ނާޒިލް މުޙައްމަދު\nޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 64 ” އަޅުއަންހެނާ އޭނާގެ ސާހިބުމީހާ ވިހެއުން.. “\nއަޅުއަންހެނާ އޭނާގެ ސާހިބުމީހާ ވިހެއުން. ޖިބްރީލް ޙަދިޘް [ގެ ނަމުން ނަންދެވިފައިވާ] ދިގު ޙަދީޘްގައި އައިސްފައި ވެއެވެ. އެކަލޭގެފާނަށް ނަބިއްޔާ صلى الله عليه وسلم ޙަދީޘްކުރެއްވިއެވެ: ((وَسَأُخْبِرُكَ عَنْ أَشْرَاطِهَا: إِذَا وَلَدَتْ الْأَمَةُ رَبَّتَهَا)) –متفق عليه- މާނައީ: “ނަމަވެސް އެކަމުގެ ޢަލާމާތްތައް ޚަބަރު ކަލޭގެފާނަށް ދެއްވަފާނަމެވެ: އަޅުއަންހެނާ އޭނާގެ (އަންހެން) ސާހިބުމީހާ ވިހައިފުމުންނެވެ.” އަދި މުސްލިމްގެ ރިވާޔަތުގައި ވަނީ: ((إِذَا وَلَدَتِ الْأَمَةُ رَبَّهَا)) “އަޅުއަންހެނާ އޭނާގެ (ފިރިހެން) ސާހިބުމީހާ ވިހައިފުމުންނެވެ.” މިޢަލާމާތުގައި…\n08/06/2016 ޢަޤީދާއާއި ފިރުޤާތައް, ދީންއައްޝައިޚް އަޙްމަދު ނާޒިލް މުޙައްމަދު\nއަދި ހަމައެފަދައިން ކާބަފައިން އެކަމެއްގެ މަތީގައި ދެމިތިބި އިސްލާމްދީނާއި ޚިލާފު ކަންތައްތަކަށް ތަބާވާ ދަރިންގެ އަދަދު ގިނަވުމަކީވެސް ނަރަކަވަންތަވެރިން ގިނަވުމުގެ ސަބަބުތަކުގެ ތެރެއިން ސަބަބެކެވެ. ﷲ ތަޢާލާ ވަޙީ ކުރެއްވިއެވެ. (وَكَذَٰلِكَ مَا أَرْسَلْنَا مِن قَبْلِكَ فِي قَرْيَةٍ مِّن نَّذِيرٍ إِلَّا قَالَ مُتْرَفُوهَا إِنَّا وَجَدْنَا آبَاءَنَا عَلَىٰ أُمَّةٍ وَإِنَّا عَلَىٰ آثَارِهِم مُّقْتَدُونَ ﴿٢٣﴾ قَالَ أَوَلَوْ جِئْتُكُم بِأَهْدَىٰ مِمَّا وَجَدتُّمْ عَلَيْهِ آبَاءَكُمْ ۖ قَالُوا إِنَّا…\n08/06/2016 ޢަޤީދާއާއި ފިރުޤާތައް, ދީންއައްޝައިޚް ޝިހާމް މުޙައްމަދު\nޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 63 ” ޢިމާރާތްތައް އުސްކުރުން. “\nޢިމާރާތްތައް އުސްކުރުން. ނަބީކަމުގެ ޒަމާނާ ވަރަށް ކައިރީގައި މިޢަލާމާތް ވަނީ ފާޅުވެއެވެ. އަދި އެއަށްފަހު، ޢިމާރާތްކުރުމާއި ގެދޮރުގެ ޒީނަތްތެރިކަމުގައި މީސްތަކުން ފަޚުރުވެރިވެ އުޅެއްޖައުމާ ހަމައަށް އެކަން ޢާންމުވެގެން ދިޔައެވެ. އެއީ ފަތަޙަތަކުގެ ފަހުގައި މުސްލިމުންގެ ދަށަށް ދުނިޔެ ގޮސް އެބައިމީހުންގެ އަތުގައި މުދާ އިތުރުވުމާ ގުޅިގެންނެވެ. އަދި ކުރީގެ އުއްމަތްތަކުގެ ބަލިމަޑުކަން ދެމެމުން އައިސް ލައިގަނެ އެބައިމީހުންގެ ތެރެއިން ގިނަބަޔަކު ދުނިޔެއަށް ލެނބިއްޖައުމާ ހަމައަށް އެދުވަސްތައް ދިގުދެމިގެން ދިޔައެވެ. އެއީ މުދާ އެއްކުރުމަށް ވަރުހުރުމާއި ޝަރުޢުގައި އެދެވިގެންނުވާ…\n07/06/2016 ޢަޤީދާއާއި ފިރުޤާތައް, ދީންއައްޝައިޚް އަޙްމަދު ނާޒިލް މުޙައްމަދު\nޝިޔަޢީ ރާފިޟީންގެ ޢަޤީދާ 2\nމުސްލިމު އުންމަތަށް ދިމާވާ އެކި ކަންކަމުގައި ޢީރާނުފަދަ ޤައުމުތަކުން ގަދަބަސް ބުނެ އުޅޭތީ ބައެއް މުސްލިމުން ތިބެނީ އެމީހުންގެ ކެހީގައި ޖެހިފައެވެ.\n07/06/2016 ޢަޤީދާއާއި ފިރުޤާތައް, ދީންއަލް އުޚްތު އުއްމު ޢަބްދިﷲ\nޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 62 ” މިސްކިތްތައް ޒީނަތްތެރި ކުރުމާއި އެކަމުގައި ފަޚުރުވެރިވުން “\nމިސްކިތްތައް ޒީނަތްތެރި ކުރުމާއި އެކަމުގައި ފަޚުރުވެރިވުން. ޤިޔާމަތުގެ ޢަލާމާތްތަކުގެ ތެރޭގައި މިސްކިތްތައް ޒީނަތްތެރި ކުރުމާއި އެތަންތަނުގައި ބިންވަޅުނަގައި ހެދުމާއި އެކަމުގައި ފަޚުރުވެރިވުން ހިމެނެއެވެ. އަނަސް رضي الله عنه ގެ ކިބައިން އިމާމު އަޙްމަދު ރިވާކުރައްވާފައި ވެއެވެ. ﷲގެ ރަސޫލާ صلى الله عليه وسلم ޙަދީޘްކުރެއްވިއެވެ. ((لَا تَقُومُ السَّاعَةُ حَتَّى يَتَبَاهَى النَّاسُ فِي الْمَسَاجِدِ)) މާނައީ: “މިސްކިތްތަކާމެދު މީސްތަކުން ފަޚުރުވެރިވެ އުޅެއްޖައުމަށް ދާންދެން ޤިޔާމަތް ޤާއިމް ނުވާހުއްޓެވެ.” އަދި ނަސާއީ އާއި އިބްނު…\n06/06/2016 ޢަޤީދާއާއި ފިރުޤާތައް, ދީންއައްޝައިޚް އަޙްމަދު ނާޒިލް މުޙައްމަދު\nނަރަކައިގެ އަހުލުވެރިންގެ އަދަދު ގިނަވުމުގެ ސިއްރު ނަރަކައިގެ އަހުލުވެރިން ގިނަވަނީ މީސްތަކުންނާއި ހަމަޔަށް ޙަޢްޤު ނުފޯރުމުގެ ސަބަބުންނެއް ނޫނެވެ. ހަމަކަށަވަރުން ﷲ ތަޢާލާ އެއްވެސް ބަޔަކަށް އެމީހުނަށް ދީނުގެ ދަޢުވަތް ފޯރައިފުމަށް ދާންދެން އެމީހުންނަށް ޢަޛާބު ނުދެއްވަތެވެ. އެކަލާނގެ ވަޙީކުރެއްވިއެވެ. (…وَمَا كُنَّا مُعَذِّبِينَ حَتَّىٰ نَبْعَثَ رَسُولًا) [سورة الإسراء 15] މާނައީ: “އަދި ތިމަންރަސްކަލާނގެ ރަސޫލަކު ފޮނުއްވައިފުމަށް ދާނދެން (އެއްވެސްބަޔަކަށް) ޢަޛާބު ދެއްވުމަކަށް ތިމަންރަސްކަލާނގެ ކަނޑައެއް ނާޅުއްވަމެވެ.” މިހެންވެ ކޮންމެ އުއްމަތަކަށްވެސް އެކަލާނގެ އިންޛާރު…\n06/06/2016 ޢަޤީދާއާއި ފިރުޤާތައް, ދީންއައްޝައިޚް ޝިހާމް މުޙައްމަދު\nﷲ ތަޢާލާ މަތިވެރިކުރުމާއި އެއިލާހަށް ފުރައްސާރަކުރާ މީހާގެ ޙުކުމް (7 ވަނަ ބައި )\nﷲ ތަޢާލަ އަށް ފުރައްސާރަކުރުމުގެ ދެ ވައްތަރެއް ވެއެވެ. ފުރަތަމަ ވައްތަރު: ސީދާކޮށް ވެވޭ ފުރައްސާރަ: މީގެ މިސާލަކީ ﷲ ތަޢާލާއަށް އަށް ލަޢުނަތް ދިނުމާއި އެއިލާހަށް ކުޑައިމީސްބަސް ރައްދުކުރުމާއި ފުރައްސާރަކުރުމެވެ. އެއިލާހުގެ ޒާތުފުޅުގެ ޤަދަރުކުޑަވާފަދަ ވާހަކަދެއްކުމެވެ. ފަހެ މިފަދައިން ފުރައްސާރަކުރާ މިހާގެ މައްޗަށް ކުރީގައި ބާޔަންވެދިޔަ ހުރިހާ ޙުކުމެއް އަންނާނެއެވެ. ޢިލްމުވެރިންގެ ބަސްފުޅުތަކުގައި ﷲ އަށް ފުރައްސާރަކުރުމުގެ ޙުކުމްތަކޭ ބުނެވިއްޖެނަމަ އެބަސް ރައްދުވަނީ މިގޮތަށް ފުރައްސާރަކުރުމަށެވެ. ދެވަނަ ވައްތަރު: ނުސީދާކޮށް ވެވޭ ފުރައްސާރަ: މިގޮތަށް ކުރާ…\n03/06/2016 ޢަޤީދާއާއި ފިރުޤާތައް, މުހިއްމު ލިޔުންތައް, ދީންއައްޝައިޚް އަޙްމަދު މިޙްސަން މުޙައްމަދު\nﷲ ތަޢާލާ މަތިވެރިކުރުމާއި އެއިލާހަށް ފުރައްސާރަކުރާ މީހާގެ ޙުކުމް (6 ވަނަ ބައި )\nﷲ ތަޢާލާ އަށް ފުރައްސަރަކުރާ މީހާގެ ޙައްދު ޢިލްމުވެރިން އިއްތިފާޤުވެވަޑައިގެންފައި ވާ ގޮތުގައި ﷲ ތަޢާލާއަށް ފުރައްސާރަކޮށްފި މީހަކު ކާފިރުވުމުގެ ސަބަބުން ޤަތުލުކުރެވޭނެއެވެ. އަދި އޭނާ ޤަތުލުކުރެވުމަށްފަހު އޭނާގެ މައްޗަށް މުސްލިމުންގެ ޙުކުމެއް ނުހިނގާނެއެވެ. އެހެންކަމުން އެބޭކަލުން ދެކެވަޑައިގަންނަވާ ގޮތުގައި އޭނާގެ މައްޗަށް ކަށުނަމާދު ކުރުމެއްވެސް ނުވެއެވެ. އަދި އޭނާ ހިނެވުމެއްވެސް ނުވެއެވެ. އަދި އޭނާ ކަފުންކުރުމެއްވެސް ނުވެއެވެ. އަދި މުސްލިމުންގެ ޤަބުރުސްތާނުގައި އޭނާ ވަޅުވެސް ނުލެވޭނެއެވެ. އަދި އޭނާގެ މައްޗަށް ހެޔޮދުޢާ ކުރުމަކީވެސް ހުއްދަކަމެއް ނޫނެވެ.…\n02/06/2016 ޢަޤީދާއާއި ފިރުޤާތައް, މުހިއްމު ލިޔުންތައް, ދީންއައްޝައިޚް އަޙްމަދު މިޙްސަން މުޙައްމަދު\nﷲ ތަޢާލާ މަތިވެރިކުރުމާއި އެއިލާހަށް ފުރައްސާރަކުރާ މީހާގެ ޙުކުމް (5 ވަނަ ބައި )\nކާފަރުވުމުގެ ޤަސްދަކާއި ނުލާ ފުރައްސާރަކުރި ކަމުގައިވިޔަސް އެއީ ކުފުރެކެވެ. ﷲ ތަޢާލާއަށް ފުރައްސާރަކުރުމަކީ ކުފުރެއް ކަމާއިމެދު އިޚްތިލާފު ވެވޭކަށްނެތެވެ. އަދި ޢާއްމުންގެ މީހުން ޤަސްދެއް ނެތް ކަމަށްބުނެ ކަންފަސޭހަކޮށްލުމަކީ ބަލައިގަނެވޭނޭ ކަމެއް ނޫނެވެ. އެބައިމީހުން ބުނާ ގޮތުގައި އެބައިމީހުން އެބުނާ ފުރައްސާރައިގެ ބަސްތައް ނިކުމެގެންދަނީ ﷲ ތަޢާލާގެ ޙައްގަށް އުނިކަމެއް ރައްދުކުރަން ޤަސްދުކުރުމަކާ ނުލައެވެ. މި ގޮތަށް ދައްކާ ޢުޒުރުދައްކަނީ މިގޮތަށް ބުނާމީހުންގެ ޖާހިލުކަމުގެ ސަބަބުންނެވެ! އެހެނީ އޭނާ އެބުނިފަދައިން ބުނާނީ ޖަހުމް ބުން ޞަފްވާން އާއި…\n01/06/2016 ޢަޤީދާއާއި ފިރުޤާތައް, މުހިއްމު ލިޔުންތައް, ދީންއައްޝައިޚް އަޙްމަދު މިޙްސަން މުޙައްމަދު\nޝިޔަޢީ ރާފިޟީންގެ ޢަޤީދާ 1\nމިއަދުގެ ޢަރަބި ދުނިޔޭގެ ވަރަށް ގިނަ ކަންކޮޅުތަކަށް މިބައިމީހުންވަނީ ފެތުރިފައެވެ. އެގޮތުން އީރާނުގައި ވެރިކަންކުރަނީ މިބައިމީހުންނެވެ.\n31/05/2016 ޢަޤީދާއާއި ފިރުޤާތައް, ދީންއަލް އުޚްތު އުއްމު ޢަބްދިﷲ\nނަރަކައިގެ އަހުލުވެރިންގެ އަދަދުގެ ގިނަކަން ކީރިތި ޤުރުއާނުގެ އެތައް ގިނަ އާޔަތްތަކުންނާއި އަދި ރަސޫލު ﷲ صلى الله عليه وسلم ގެ ޙަދީޘް ބަސްފުޅުތަކުން އާދަމުގެ ދަރީންގެ ތެރެއިން ނަރަކަޔަށް ވަންނަ މީހުންގެ އަދަދު ގިނަވެފައި އަދި ސުވަރުގެއަށް ވަންނަ މީހުންގެ އަދަދު މަދުވާނެކަން ބަޔާންވެގެން އައިސްފައިވެއެވެ. ﷲ ވަޙީކުރެއްވިއެވެ. (وَمَا أَكْثَرُ النَّاسِ وَلَوْ حَرَصْتَ بِمُؤْمِنِينَ ) [سورة يوسف 103] މާނައީ: “އަދި ކަލޭގެފާނު ކިތަންމެވަރަކަށް މަސައްކަތް ކުރެއްވިކަމުގައި ވީނަމަވެސް، މީސްތަކުންކުރެ…\n30/05/2016 ޢަޤީދާއާއި ފިރުޤާތައް, ދީންއައްޝައިޚް ޝިހާމް މުޙައްމަދު


މަޒުމޫނު ލިޔުމުގެ ޤައުމީ މުބާރާތާއި ކުރުވާހަކަ ލިޔުމުގެ ޤައުމީ މުބާރާތް\n2015 ވަނަ އަހަރުގެ އަދަބީ ކަލަންޑަރުގައި ކަނޑައަޅައިފައިވާ މަޒުމޫނު ލިޔުމުގެ ޤައުމީ މުބާރާތާއި ކުރުވާހަކަ ލިޔުމުގެ ޤައުމީ މުބާރާތުގައި ބައިވެރިވުމުގެ ދޮރު މިހާރު ވަނީ ހުޅުވައިލައިފައެވެ. އެހެން އަހަރުތަކާ ތަފާތުކޮށް މިއަހަރު މި ދެ މުބާރާތް ބޭއްވުމަށް ހަމަޖެހިފައިވަނީ އަތުން ނޫނީ ކޮމްޕިއުޓަރުން ލިޔެގެން އެކެޑަމީން ކަނޑައަޅާ މުއްދަތެއްގެ ތެރޭގައި ހުށަހަޅާ ގޮތަށެވެ.\nމި ދެ މުބާރާތް ބެހިފައިވަނީ ތިރީގައި މިވާ ހަތަރު ބަޔަށެވެ.\nމަތީ ތަޢުލީމުގެ ބައި (ޔުނިވަރސިޓީ / ކޮލެޖުތަކުގެ ބައި)\nއޮފީސް / ކުލަބް/ ޖަމުޢިއްޔާ/ ޖަމާޢަތްތަކުގެ ބައި\nއަމިއްލަ ފަރާތްތަކުގެ ބައި\nމަޒުމޫނު ލިޔުމުގެ ޤައުމީ މުބާރާތް\nމުބާރާތުގައި މަޒުމޫނު ލިޔާނީ މި އެކެޑަމީން ކަނޑައަޅައިފައިވާ ދާއިރާތަކުގެ ތެރެއިން ކޮންމެވެސް އެއް ދާއިރާއަކަށް އެ ބައިވެރިއަކު ބޭނުން މައުޟޫޢެއްގެ މައްޗަށެވެ.\n(1) މަޒުމޫނު ލިޔުމުގެ މުބާރާތުގައި އިސްކޫލުތަކުގެ ދަރިވަރުންނަށް ބައިވެރިވެވޭނީ3އުމުރުފުރައެއްގައެވެ. އެއީ:\n(ހ) 13 އަހަރުން ދަށުގެ އުމުރުފުރާ\n(ށ) 13 އަހަރާއި 16 އަހަރާ ދެމެދުގެ އުމުރުފުރާ\n(ނ) 16 އަހަރާއި 21 އަހަރާ ދެމެދުގެ އުމުރުފުރާ\n(2) މަޒުމޫނު ލިޔުމުގެ މުބާރާތުގައި އަމިއްލަ ފަރާތްތަކަށް ބައިވެރިވެވޭނީ2އުމުރުފުރައެއްގައެވެ. އެއީ:\n(ހ) 18 އަހަރުން ދަށުގެ އުމުރުފުރާ\n(ށ) 18 އަހަރުން މަތީގެ އުމުރުފުރާ\nކުރުވާހަކަ ލިޔުމުގެ ޤައުމީ މުބާރާތް\nވާހަކަ ލިޔާނީ އެކެޑަމީން ކަނޑައަޅައިފައިވާ ތީމުތަކުގެ ތެރެއިން އެ ބައިވެރިއަކު އިޙުތިޔާރުކުރާ ތީމެއްގެ މައްޗަށެވެ. ވާހަކައަށް ނަމެއް ދޭންވާނެއެވެ.\n(1) ކުރުވާހަކަ ލިޔުމުގެ މުބާރާތުގައި އިސްކޫލުތަކުގެ ދަރިވަރުންނަށް2އުމުރުފުރައެއްގައެވެ. އެއީ:\n(ހ) 13 އަހަރާއި 16 އަހަރާ ދެމެދުގެ އުމުރުފުރާ\n(ށ) 16 އަހަރާއި 21 އަހަރާ ދެމެދުގެ އުމުރުފުރާ\n(2) ކުރުވާހަކަ ލިޔުމުގެ މުބާރާތުގައި އަމިއްލަ ފަރާތްތަކަށް ބައިވެރިވެވޭނީ2އުމުރުފުރައެއްގައެވެ. އެއީ:\nމި ދެ މުބާރާތުގައި ބައިވެރިވުން\n(1) މި ދެ މުބާރާތުންކުރެ ކޮންމެ މުބާރާތެއްގައި ވެސް އިސްކޫލުތަކުގެ ބައިގައި ބައިވެރިވެވޭނީ ކޮންމެ އުމުރުފުރައެއްގައި7ދަރިވަރުންނަށެވެ. މަދުވެގެން5ދަރިވަރުން ބައިވެރިވާންވާނެއެވެ.\n(2) ކޮލެޖް/ ޔުނިވަރސިޓީތަކާއި، ކުލަބް/ ޖަމުޢިއްޔާ/ ޖަމާޢަތްތަކާއި ކުންފުނިތަކާއި އޮފީސްތަކުން މި ދެ މުބާރާތުންކުރެ ކޮންމެ މުބާރާތެއްގައިވެސް ބައިވެރިވެވޭނީ5ބައިވެރިންނަށެވެ. މަދުވެގެން3ބައިވެރިން، ބައިވެރިވާންވާނެއެވެ.\n(3) މި މުބާރާތްތަކުގައި ބައިވެރިވާން އެދޭ ފަރާތްތަކުން މުބާރާތްތަކުގައި ބައިވެރިވާން އެދޭ ފޯމު ފުރިހަމަކުރުމަށްފަހު ފޯމާއެކު ވާހަކައާއި މަޒުމޫނު ހުށަހަޅަންވާނެއެވެ. ފޯމު ހުށަހަޅާއިރު މުއްދަތު ހަމަނުވާ ދިވެހި ރައްޔިތެއްކަން އަންގައިދޭ ކާޑުގެ ނުވަތަ ޕާސްޕޯޓުގެ ނުވަތަ ޑްރައިވިންގ ލައިސަންސުގެ ނަކަލު ހުށަހަޅަންވާނެއެވެ.\n(4) މި މުބާރާތްތަކުގައި ބައިވެރިވާން އެދޭ ފޯމާއި ވާހަކައާއި މަޒުމޫނު ހުށަހަޅާނެގޮތް\n(ހ) ކަރުދާހުން ހުށަހަޅާ ނަމަ، ހުށަހަޅާނީ ދިވެހިބަހުގެ އެކެޑަމީގެ ކައުންޓަރަށެވެ.\n(ށ) އޮންލައިންކޮށް ހުށަހަޅާނަމަ ހުށަހަޅާނީ ދިވެހިބަހުގެ އެކެޑަމީގެ ވެބްސައިޓު www.dhivehiacademy.edu.mv ގައި އެކަމަށް ޚާއްޞަކޮށްފައިވާ ފުރަމާރަ/ޕޯޓަލް މެދުވެރިކޮށެވެ.\nމުބާރާތަށް ތަކެތި ހުށަހެޅުމުގެ ސުންގަޑި\n(1) ކުރުވާހަކަ ލިޔުމުގެ ޤައުމީ މުބާރާތުގެ ބައިވެރިވާން އެދޭ ފޯމާއި ތަކެތި ހުށަހެޅުމުގެ ސުންގަޑިއަކީ 2015 އޭޕްރީލް 29 ވާ ބުދަދުވަހުގެ 14:30 އެވެ.\n(2) މަޒުމޫނު ލިޔުމުގެ ޤައުމީ މުބާރާތުގެ ބައިވެރިވާން އެދޭ ފޯމާއި ތަކެތި ހުށަހެޅުމުގެ ސުންގަޑިއަކީ 2015 މެއި3ވާ އާދީއްތަދުވަހުގެ 14:30 އެވެ.\nމި މުބާރާތްތަކުގައި ބައިވެރިވާން އެދޭ ފޯމާއި، ގަވާއިދާއި މުބާރާތާ ގުޅޭ އެހެނިހެން ލިޔެކިޔުންތައް މި އެކެޑަމީގެ ކައުންޓަރުންނާއި ވެބްސައިޓުން (www.dhivehiacademy.edu.mv) މިހާރު ލިބެން ހުންނާނެއެވެ. އިތުރު މަޢުލޫމާތު ހޯދަން މި އެކެޑަމީގެ ނަންބަރު 3330586 ނުވަތަ 3330584 ނުވަތަ 7772816 ނަންބަރު ފޯނާ ގުޅުން އެދެމެވެ.\n24 ޖުމާދަލްއޫލާ 1436\n15 މާރިޗު 2015\nޕަބްލިޝްކުރި ތާރީޚު: 19 މާރިޗު 2015\nޕަބްލިޝްކުރި ގަޑި: 1751


މަސްތުވާތަކެތި ބޭނުންކުރުމުން ލިބޭނީ ކޮންގެއްލުމެއް ހެއްޔެވެ؟ – ޙެޔޮބަސް\nPosted byހެޔޮބަސް ޓީމް\t Jun 6, 2012 Jun 6, 2012 Leaveacomment on މަސްތުވާތަކެތި ބޭނުންކުރުމުން ލިބޭނީ ކޮންގެއްލުމެއް ހެއްޔެވެ؟\nޢާންމުކޮށް ދިވެހިން މަސްތުވުމަށް ބޭނުން ކޮށްއުޅެނީ ބަނގުރާ، މަރިޖުއާނާ އަދި ބްރައުން ޝުގާރގެ ބާވަތްތަކެވެ. މި ބޭނުންކުރުމުން ހަށިގަނޑަށް ލިބޭ ބޮޑެތި ގެއްލުން އެނގޭނަމަ މި ވަބާއިން ދުރަށް ޖެހެން ބޭނުން ނުވާނެ މީހަކު ވާނެބާއެވެ.\nބަނގުރާ ބޭނުންކުރުމުން ބަނޑާއި ގޮހޮރުގެ ލޭހޮޅި ތަކަށް އޭގެ އަސަރުކުރުވައެވެ. އަދި އޭގެ އަސަރު ސިކުނޑިއަށް ކުރުމުން މީހާގެ ޙަރަކާތްތަކަށް ބަދަލުގެނުވައެވެ. ދިރާސާތަކުން ދައްކާގޮތުން ޢާންމުގޮތެއްގައި ބަނގުރާ ބޭނުންކުރާ މީހުންގެ ޢުމުރުގެ ދުވަސްތަކުން 10 އަހަރާއި 12 އަހަރާއި ދެމެދުގެ މުއްދަތެއް ކުރުވެއެވެ. އަދި ބަނގުރާ ބޭނުންކުރުމުގެ ސަބަބުން އިންސާނާގެ މެއަށް ލިބޭ ގެއްލުން ދާއިމީ ގެއްލުމަކަށް ވެގެންދެއެވެ. މީގެ އިތުރުން ބަނޑުގައި ފާރު ހެދުމާއި ދިގު މުއްދަތަކަށް ބަނގުރާ ބޭނުން ކުރާ މީހުންގެ ހިތަށާއި ސކުނިޑިއަށް ނުރައްކާތެރި ބަލިތައް ޖެހެން ފަށައެވެ.\nމަރިޖުއާނާ ބޭނުންކުރަން ފެށުމުން އިންސާނާގެ ވިސްނުމަށާއި ޙަރަކާތަށް ބަދަލުވެ އާދެއެވެ. މަރިޖުއާނާ ބޭނުން ކުރާއިރު އަރާ ދުމުގައި ކެންސަރު ޖެހުމަށް އެހީވެދޭ ކެމިކަލްތައް އެކުލެވިގެން ވެއެވެ. ޒުވާން އުމުރުގައި މަރިޖުއާނާ ޢާންމުގޮތެއްގައި ބޭނުންކުރާ ކުދިންގެ ޖިންސީ ގުނަވަންތަކަށް ވަރަށް ބޮޑެތި ގެއްލުންތައް ލިބެއެވެ. ދިވެހިން ބޭނުންކުރާ މަރިޖުއާނާގެ ބާވަތްތަކުގެ ތެރޭގައި ހަޝިޝް އޮއިލް، ގަންޖާ އަދި ކެނަބިސް ފަތް ހިމެނެއެވެ.\nބްރައުން ޝްގަރ އަކީ ދިވެހިން ބޭނުން ކުރާ އެންމެ ބާރުގަދަ މަސްތުވާ އެއްޗެކެވެ. ބްރައުން ޝްގާރގައިވާ ނުރައްކާތެރި ކަމަކީ އޭގެ އަސަރު އަޖުމަ ބަލާލުމަށްޓަކައި ބޭނުން ކުރާ މީހާވެސް އޭގެ ދަލުން ނެއްޓެން އުނދަގޫވެ އެންމެ ފަހުން އެއާނުލާ ނޫޅެވޭ ދަރަޖައަށް ދާކަމެވެ. ބްރައުން ޝްގަރ އަކީ ބޭނުންކުރަން ފަށާތާ ކުޑަ ދުވަސްކޮޅެއްގެ ތެރޭގެ ހަށިގަނޑާއި ސިކުނޑިއަށް ބޮޑެތި ގެއްލުންތައް ލިބިދޭ އެއްޗެކެވެ.އަދި މިބޭނުން ކުރަން ފެށުމުން ޢާއިލާއާއި ވަކިވެ ހިތް ނުތަނަވަސްވެ ގޭތެރޭއިން ވައްކަން ކުރުމާއި މީހުންގާތު ސަލާންޖަހާ ދަރަޖައަށް މީހާ ގެނުވައިދެއެވެ.\nPosted byހެޔޮބަސް ޓީމް Jun 6, 2012 Jun 6, 2012 Posted inUncategorizedTags: އިޖުތިމާޢީ, ސިއްޙަތު\nPosted byހުސައިން ނިޔާޒު / ޅޮހި\t Jun 6, 2012 Leaveacomment on މަސްތުވާތަކެތި ބޭނުންކުރުމުން ލިބޭނީ ކޮންގެއްލުމެއް ހެއްޔެވެ؟\nޢާންމުކޮށް ދިވެހިން މަސްތުވުމަށް ބޭނުން ކޮށްއުޅެނީ ބަނގުރާ، މަރިޖުއާނާ އަދި ބްރައުން ޝުގާރގެ ބާވަތްތަކެވެ. މި ބޭނުންކުރުމުން ހަށިގަނޑަށް ލިބޭ ބޮޑެތި ގެއްލުން އެނގޭނަމަ މި ވަބާއިން ދުރަށް ޖެހެން ބޭނުން ނުވާނެ މީހަކު ވާނެބާއެވެ. Continue reading “މަސްތުވާތަކެތި ބޭނުންކުރުމުން ލިބޭނީ ކޮންގެއްލުމެއް ހެއްޔެވެ؟”\nPosted byހުސައިން ނިޔާޒު / ޅޮހި Jun 6, 2012 Posted inUncategorizedTags: އިޖުތިމާޢީ


ޝައިޚް ޢަދުނާނީގެ މުބާހަލާއަށްފަހު… – ۞ Haqqu.info\n04/09/2016 03/09/2016 އަބޫ ޔޫސުފް\nޖަބުހަތުއް ޖައުލާނީ ޝަރުޢީއެއް ކަމުގައިވާ އަބޫ ޢަބުދު ﷲ އައްޝާމީ އިސްލާމީ ދަޥްލަތަކީ ކުރީގެ ޚަވާރިޖުންނަށް ވުރެންވެސް ނުބައިވެގެންވާ ބައެއް ކަމުގައި އަދި އިސްލާމީ ދަޥްލަތަށް ނިސްބަތް ކޮށް ބޮޑެތި ތުޙުމަތު ތަކެއްކޮށް ދިގު ބަޔާނެއް ނެރުނެވެ. މިއާ ވިދިގެން މާރޗް 2014 ގައި އިސްލާމީ ދަޥްލަތުގެ ރަސްމީ ތަރުޖަމާނު ޝައިޚް އަބޫ މުޙައްމަދު އަލް އަދުނާނީ އަލް ޤުރައިޝީ އަލްޙުސައިނީ އެބޭފުޅާގެ މަޝްހޫރު ޚިތާބު “ލަޢުނަތުﷲ ޢަލަލް ކާޛިބީން” ނެރުއްވިއެވެ. މި ޚިތާބުގައި އެހުރިހާ ތުޙުމަތުތަކަށް ރައްދުދެއްވައި، އެއީ ބާޠިލް ތުހުމަތު ތަކެއް ކަމުގައި ވިދާޅުވެ މުބާހަލާ ކުރެއްވިއެވެ. ޝައިޚް ދުޢާ ކުރެއްވިއެވެ. “އޭ ﷲ އެވެ. އަހަރެމެން ދެމީހުން ކުރެ ދޮގުހަދާ މީހާގެ މައްޗަށް އިބައިލާހުގެ ލަޢުނަތް ލައްވާށިއެވެ…” ހަމަ މިގޮތަށް އެޕްރީލް 2014 ގައި ނެރުއްވި އޯޑިޔޯ ޚިތާބު “މަން ކާނަ ހާޒާ މަންހަޖުނާ ވަލަން ޔަކުން” ގައިވެސް ދުޢާ އެއް ތަކުރާރު ކުރެއްވިއެވެ. “ޔާ ﷲ މި ދަޥްލަތަކީ ޚަވާރިޖު ދަޥްލަތެއްނަމަ، އެއިގެ މައިބަދަ ބިންދަވާށިއެވެ. އެއިގެވެރިން މަރުއްވާށިއެވެ. އެއިގެ ދިދަ ތިރިކުރައްވާށިއެވެ. އަދި އެއިގެ ޖުންދުންނަށް ތެދު މަގު ދައްކަވާށިއެވެ. ޔާ ﷲ މި ދަޥްލަތަކީ އިބައިލާހުގެ ފޮތުން އަދި އިބައިލާހުގެ ނަބިއްޔާގެ ސުންނަތުން ޙުކުމް ކުރާ ދަޥްލަތެއް ނަމަ، އަދި އިބައިލާހުގެ ޢަދުއްވުންނާއި ދެކޮޅަށް ޖިހާދު ކުރާ ދަޥްލަތެއްނަމަ، ދެން އެއަށް ޘާބިތިކަންދެއްވައި، ބާރުވެރިކުރައްވައި، ނަޞްރުދެއްވައި، ބިމުގައި ތަމްކީން ދެއްވައި، ނަބަވީ މަންޙަޖުގެ މަތީގައިވާ ޚިލާފަތެއް ކަމުގައި ލައްވާށިއެވެ.”\nޝައިޚް ޢަދުނާނީގެ މި މުބާހަލާއަށްފަހު ވަރަށް ގިނަ ކަންތައްތަކެއް ފެންމަތިވެއްޖެއެވެ. ޖަބުހައްތުއް ޖައުލާނީގެ އެކުވެރިންގެ މުރުއްތައްދު ކަމާއި އެމީހުންގެ ބާތިލް ޢަޤީދާތަކާއި މަންހަޖުތައް ފާޅުވެއެއްޖެއެވެ. އަލް ޤައިދާގެ އަމީރުގެ ދެކޮޅު ނުޖެހޭ ވާހަކަތާއި ތައާރުޟް ވާ ކަންތައްތައް މުޅި ދުނިޔެއަށް ހާމަވެއްޖެއެވެ. ޖައުލާނީ ގެ ގުރޫޕުން ސެކިޔުލާ ޑިމޮކުރެޓިކް ޖަމާޢަތްތަކާއި އެއްބައިވެ ކޯލިޝަންތައް ހަދައިފިއެވެ.\nޝައިޚް ޢަދުނާނީގެ މުބާހަލާއަށްފަހު، އިސްލާމީ ދަޥްލަތް ކުރިއަށްޖެހި ބިންތައް ފަތަޙަކޮށް، ޝިރުކު ނައްތާލައި ، ތަޥްޙީދުގެ ދިދަ ވިހުރުވައި، މިއްލަތު އިބުރާހިމް ފާޅުކޮށް، ސަފުތައް އެކަތިކޮށް، ޤުރައިޝުންގެ ތެރެއިންވާ ނަބިއްޔާގެ މާތް ނަޞަބުފުޅުން އައިސްހުރި ޝަރަފުވެރި އިމާމަކު މުސްލިމުންގެ ވެރިއަކަށް ޢައްޔަންކޮށް ޚިލާފަތެއް ޤާއިމުކޮށްފިއެވެ.\nއާނ އެކެވެ! އިސްލާމީ ދަޥްލަތް މުބާހަލާއަށް ފަހު:\nހަމަ ކުރީގެ ޢަޤީދާ އާއި މަންހަޖުގެ މަތީގައެވެ.\nތަޥްޙީދު އުނގަންނައިދީ ޝިރުކު ނައްތާލުމުގައެވެ.\nއަލް ވަލާ ވަލް ބަރާ ގެ ސާފު އަޤީދާ ރައްކާތެރި ކުރުމުގައެވެ.\nބިންތަކަށް ﷲ ގެ ޝަރީޢާ ގެނެސްފިއެވެ.\nޖިޒިޔަ އަނބުރާ އިޢާދަ ކޮށްފިއެވެ.\nﷲ ގެ ޙުދޫދުތައް ޤާއިމުކުރަން ފަށައިފިއެވެ.\nމަޢުރޫފަށް އަމުރު ކޮށް މުންކަރު މަނާ ކުރުމުގައެވެ.\nޚިލާފަތް އަނބުރާ ރުޖޫޢަ ކޮށްފިއެވެ.\n100 އަށް ވުރެ ގިނަ މިސްކިތް ބިނާކޮށްފިއެވެ.\nގިނަ ބިންތަކެއް ފަތަޙަ ކޮށްފިއެވެ. ބައެއް ބިންތައް ގެއްލިފައިވީ ނަމަވެސް މުބާހަލާގެ ކުރިން ލިބިފައިވާ ބިންތަކަށް ވުރެ ބޮޑު ބިންތަކެއް އިރާޤާއި ޝާމްގައި މިހާރުވެސް ދަޥްލަތުގެ ބާރުގެ ދަށުގައި ވެއެވެ. މީގެ އިތުރުން ޚުރާސާން، ޝީޝާން، ޔަމަން، ލީބިޔާ، ސޯމާލިޔާ، ނައިޖީރިޔާ އަދި ތޫނިސް އަށް އިސްލާމީ ދަޥްލަތް ފުޅާވިއެވެ.\nސައިކްސް ޕިކޮޓް ބޯޑަރު އަދި ޤައުމިއްޔަތު ނައްތާ ފުނޑާލައިފިއެވެ.\nމުޝްރިކު ފިރުޤާތަކާއި އެމީހުންގެ އަޅުކަން ކުރާ ތަންތަން ނައްތާލިއެވެ.\nއަލްޤައިދާގެ އިސް މީހުން އެމީހުންގެ ޖުންދުންނާއި އެކު ބަޢިޔަތު ދޭން ފެށިއެވެ.\nއެހެނަސް އަލް ޤައިދާ، ޖަބުހަތުއް ނުޞްރާ އަދި އެމީހުންގެ އައުވާނުން މުބާހަލާއަށް ފަހު:\nﷲ ގެ ޝަރީޢަތް ޤާއިމުކުރުން ހުއްޓާލައި، އެކަމުން މަނާވެގަނެ އެކަމަށް އިންކާރު ކުރިއެވެ. މި ގޮތުން ސޫރިޔާ، ޔަމަން، ޚުރާސާން އަދި އަލްޖީރިއާގައި ކަންކުރިއެވެ. އަދި އިސްލާމީ ޝަރީޢަތް ޤާއިމުކުރާ މީހުންނާ ދެކޮޅަށް މުރުތައްދުންނާއި އެކު ހަނގުރާމަ ކުރިއެވެ.\nމަންހަޖު ބަދަލުކުރިއެވެ. ޝިރުކުކުރެވާ ތަންތަން (ޙުސައިނިއްޔާތު) އެއީ މިސްކިތްތައް ކަމުގައި ރަމްޒުކުރިއެވެ. މުރުތައްދު ސަރުކާރު ތަކަށް ތަކުފީރުކުރުން ހުއްޓާލައި، އެއްބާރުލުން ދޭންފެށިއެވެ.\nއަލް ވަލާ ވަލް ބަރާ މުޅިން ދޫކޮށް އެމެރިކާ އާއި ޠޯޣޫތުންގެ އެޖޭންޓުން އަދި އައުވާނުން އެއީ އަޚުންކަމުގައި ހަދައި މުޥަޙިދުންނާއި ދެކޮޅަށް އެމީހުންނާއި އެއްބައި ވިއެވެ.\nއެމީހުންގެ އައުވާނުން ރުއްސުމަށްޓަކައި، މިއްލަތު އިބުރާހިމް ދޫކޮށްލިއެވެ. އަދި ތަޥްޙީދާއި ކުފުރުބިިއް ޠާޣޫތު އުނގަންނައި ދިނުން ދޫކޮށްލިއެވެ. އެއީ އެމީހުންގެ އައުވާނުން، ޠޯޣޫތުންތައް އެއީ މުސްލިމުން ކަމުގައި ދެކޭތީއެވެ. އެހެންކަމުން އެމީހުންގެ ޖުންދުންނާއި ސަޕޯޓަރުން ކުފުރުބިއް ޠާޣޫތު އެއީ ބޮޑު ކަމެއް ކަމުގައި ނުހެދިއެވެ. އެއިގެ ނަތީޖާ އަކީ ބައެއް ޠޯޣޫތުން އެއީ މުސްލިމް ވެރިން ކަމުގައި އެއުރެން ދެކެން ފެށުމެވެ.\nމުއްލާ ޢުމަރު ގެ މަރު ފޮރުވައި، ޢަމަރުގެ ނަމުގައި ޤައުމިޔަތަށް ހިއްވަރުދޭ ބަޔާންތަކެއް ނެރެމުން ދަނިކޮށް، މުއްލާ ޢުމަރު މަރުވެފައިވާކަން ފަޅާ އެރުން.\nމުއްލާ ޢުމަރުގެ ނަމުގައި ދޮގުބަޔާންތަކެއް ނެރުނު، އަލްޤައިދާ ބައިޢަތުދީފައިވާ އަދި ޠާލިބާނުންގެ ވެރިޔާ މުއްލާ އަޚްތަރު، މަޖޫސީ-އީރާން އަށް ދަތުރު ކުރާކަމާއި، އީރާން އެއީ އިސްލާމީ ދަޥްލަތެއް ކަމުގައި ދެކޭކަން ހާމަވުން.\nއެމީހުންގެ ވެރިޔާ އަޚްތަރު މަންޞޫރު އެމީހުންގެ “އިމިރޭޓުސްއިން” ބޭރުގައި އިރާނަށް ރައްވެހިވެ، ޢާއިލާވަޒަންވެރިކޮށް އެތަނުން، ޕާކިސްތާން އަށް ދިޔަ ދަތުރެއްގައި މަރުވިކަން ހާމަވުން.\nޝާމުގެ އެމީހުންގެ އެކުވެރިންނާއި، އަދި ޙުރާސާންގެ އެމީހުންގެ ބައިވެރިން ސައިކްސް ޕިކޮޓް ބޯޑަރު ހިމާޔަތްކޮށް ރައްކާތެރި ކުރަން ތިބި ކަން ހާމަވުން.\nއަލްޤާއިދާއިން އެމީހުންވަކިވެ ތާލިބާނުންނަށް އޮތް ބަޢިޔަތު މުގުރާލުން.\nއެބައެއްގެ އަޤީދާ އާއި މަންހަޖު ޞައްޙަކަމަށް ހުވާކޮށް މުބާހަލާ ކުރި ޖަމާޢަތްތައް، އެމެރިކާ އަދި ނޭޓޯގެ މެންބަރެއް ކަމުގައިވާ ތުރުކީ އާއި އެއްބާރުލުންދީ ސީރިޔާގެ ޙަލަބުގައި އިސްލާމީ ދަޥްލަތާއި ދެކޮޅަށް ހަނގުރާމަ ކުރުން. އަދި މިއީ ރަސްމީކޮށް އެމެރިކާގެ ވައުގެ ބާރުތަކުގެ ދަށުގައިކަމަށް އިޤުރާރުވުން، މީގެ ތެރޭގައު ޖައިޝުލް މުޖާހިދީން، ޖަބުހަ އަލް އިސްލާމިއްޔާ، އަދި ޖައިޝުލް ފަތުޙު މެންބަރެއް ކަމުގައިވާ ފައިލްޤުއް ޝާމް ހިމެނެއެވެ. އަދި އަހްރާރުއް ޝާމުވެސް ބައިވެރިވިއެވެ.\nއެބައެއްގެ އަޤީދާ އާއި މަންހަޖު ޞައްޙަކަމަށް ހުވާކޮށް މުބާހަލާ ކުރި ޖަމާޢަތްތައް، ސައުދީ ޢަރަބިއްޔާގެ ރިޔާޟަށް ގޮސް ޓެރަރިޒަމާއި ދެކޮޅަށް ހަނގުރާމަ ކުރުމަށާއި އަދި ސޫރިޔާގައި ސެކިޔުލާ ދަޥްލަތެއް ޤާއިމުކުރުމަށް އެއްބަސްވެ ސޮއިކުރުން.\nއަލް ޤައިދާގެ ވެރިންނާއި ޖުންދުން އިސްލާމީ ދަޥްލަތަށް ބަދަލުވާން ފެށުމުން ޔަހޫދީން ފަދައިން ކަންކުރުމަށް މަސައްކަތްކުރުމަށް ރާވައި ފޮނުވާފައިވާ ސިޓީއެއް ލީކުވެ، އެއަށް އިޤުރާރުވުން\nރައްދު މުބާހަލާ ޝައިޚް އަލްޢަދްނާނީ ޞަހަވާތު


Rahrasha dhathuru kuraa iruerashege Council ah anganvaane - AO News\nރަށްރަށަށް ދަތުރުކުރާ ފަރާތްތަކުން އަމަލުކުރަނީ އުސޫލާ އެއްގޮތަށްތޯ، އެ ރަށެއްގެ ކައުންސިލުން ބަލަންޖެހޭނެ ކަަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނެފިއެވެ.\nރާއްޖޭގައި ކޮވިޑް19 ގެ ހާލަތު ރަނގަޅުވެ ބައްޔަށް ޕޮޒިޓިވްވާ މީހުންގެ އަދަދު ދަށަށް ދިއުމާއި ގުޅިގެން އެޗްޕީއޭ އިން ވަނީ ބޮޑެތި ލުއިތަކެއް ދީފައެވެ. މި ގޮތުން ކޮވިޑް ނެތް ރަށްރަށަށް ކަރަންޓީނު ނުވެ 72 ގަޑިއިރު ނުވާ ނެގެޓިވް ޕީސީއާރު ޓެސްޓަކާއެކު ވެކްސިންގެ ދެ ޑޯޒު ފުރިހަމަކޮށްފައިވާ ފަރާތަތަކަށް ދަތުރުކުރުމުގެ ހުއްދަވަނީ ދީފައެވެ،\nއެހެންނަމަވެސް އީދު ބަންދާ ދިމާކޮށް ބައެއް ފަރާތްތަކުން ގަވާއިދާ ހިލާފަށް ވެކްސިން ފުރިހަމަ ނުކޮށް ދަތުރުކުރާ މައްސަލަތަކެއް ފެންމަތިވެފައިވާ މި ދަނޑިވަޅު، ރަށަށްރަށަށް ދާ މީހުންގެ ކަންކަން އެކަށީގެންވާ ގޮތެއްގައި ނުބެލޭކަމުގެ ޝަކުވާތައްވެސް ވަނީ އިތުރުވެފައެވެ.\nމި ކަންބޮޑުވުންތަކާއި ގުޅިގެން އެޗްޕީއޭ އިން ބުނީ މީހުން ރަށްރަށަށް ދަތުރުކުރާ އިރު އެ ރަށެއްގެ ކައުންސިލަށް އަންގަންޖެހޭނެ ކަމަށާއި އަދި އެފަރާތްތަކުން ދަތުރުކުރަނީ އެޗްޕީއޭގެ އުސޫލާ އެއްގޮތަށްތޯ ކައުންސިލުން ބަލައި ޔަގީންކުރަންޖެހޭނެ ކަމަށެވެ.\n(ހެލްތު ޕްރޮޓެކްޝަން އެޖެންސީ (އެޗްޕީއޭމޮނިޓަރިންގް


Saudi Arabia and Japan's SoftBank expanded their partnership , world's biggest solar power generation project Saudi Arabia and Japan's SoftBank expanded their partnership , world's biggest solar power generation project\nމިއީ މިހާތަނަށް ޤައުމަކުން އިއުލާންކޮށްފައިވާ އެންމެ ބޮޑު އިޔާދަކުރެވިނި ހަކަތައިގެ ޕްރޮގްރާމް\nމިހާތަނަށް ޤައުމަކުން އިއުލާންކޮށްފައިވަ އެންމެ ބޮޑު އިޔާދަކުރެވިނި ހަކަތަ، ނުވަތަ ސޯލަރ ޕަވަރ ޕްރޮޖެކްޓް ހިންގުމަށް ހަމަޖެހިފައިވަނީ ސަޢުދީ ޢަރަބިއްޔާގައި، އެޤައުމުގެ ސޮވެރިން ވެލްތް ފަންޑާއި، ޖަޕާނުގެ ޓެކްނޮލޮޖީ ކޮންގުލޮރޮމޭޓް ސޮފްޓުބޭންކް ގުޅިގެނެވެ.\nސޮފްޓްބޭންކް އަދި ސަޢުދީން ބުނީ މިމަޝްރޫއަކީ އެކި ބައިބަޔަށް ބަހާލައިގެން ކުރިޔަށް ގެންދާ މަޝްރޫއަކަށްވާއިރު، ފުރަތަމަ ފިޔަވައްސަށް5ބިލިއަން ޑޮލަރު ޚަރަދުވާނެއެވެ. މުޅި މަޝްރޫޢު ނިމޭއިރު ޖުމްލަ 200 ބިލިއަން ޑޮލަރު މިމަޝްރޫއަށް ހޭދަވާނެއެވެ. 2019ވަނަ އަހަރާ ހަމަޔަށް މިމަޝްރޫގެ ދަށުން 7.2 ގިގަވޯޓްގެ އިޔާދަކުރެވިނި ހަކަތަ އުފައްދާއިރު، 2030ގެ ނިޔަލަށް މިމަޝްރޫ މެދުވެރިކޮށް 200 ގިގަވޯޓުގެ ކަރަންޓު އުފެއްދޭނެއެވެ. މުޅި ދުނިޔޭގައިވެސް މިހާރު އިޔާދަކުރެވިނި ހަކަތަ ބެނުންކޮށްގެން އުފެއްދެނީ އެންމެ 400 ގިގަވޯޓުގެ ކަރަންޓެވެ. މިމަޝްރޫ ފެށުމުން މިއީ ދުނިޔޭގެ އެންމެ ބޮޑު ސޯލަރ ޕަވަރ ޕްރޮޖެކްޓަށް ވެގެންދާއިރު، މިހާރު މިނަންލިބިފައިވަނީ 1.5 ގިގަވޯޓު ކަރަންޓު އުފައްދާ ޗައިނާގެ ޓެންފަރ ޑެޒަރޓް ސޮލާ ޕާކުގެ މަޝްރޫއަށެވެ.\nސަޢުދީ ޢަރަބިއްޔާއަށް މިހާ ބޮޑު އިޔާދަކުރެނިވި ހަކަތައިގެ މަޝްރޫއެއް ހިންގާނެކަން އިއުލާންކޮށްފައިވާއިރު، މިހާތަނަށް ސަޢުދީގައި ކަރަންޓު އުފައްދަމުން އައިސްފައިވަނީ ތެޔޮ އަންދައިގެނެވެ. ތެލުގެ މުއްސަދިކަން ލިބިފައިވާ ސަޢުދީގައި ޑޮމެސްޓިކް ބޭނުންތަކަށް ބޭނުންކުރާ ތެލަށް ބޮޑެތި ސަބްސިޑީތަކެއް ދީފައިވުމުގެ ސަބަބުން ޤައުމުގެ 60 އިންސަތަ ކަންރަންޓު މިހާތަނަށް އުފައްދަމުން އައިސްފައިވަނީ ތެޔޮ އަންދައިގެނެވެ. ނަމަވެސް ކަރަންޓު ބޭނުންކުރާ މިންވަރު އިތުރުވާ ވަރަކަށް، ޤައުމުގެ އެތެރޭގައި ބޭނުންކުރާ ތެލުގެ މިންވަރު އިތުރުވެ، ބޭރަށް ވިއްކަން ހުރި ތެލުގެ ރިޒާވަށްދަނީ އަސަރުކުރަމުންނެވެ. އެހެންކަމުން ކަރަންޓު އުފެއްދުމުގައި ތެލައް ވާ ބަރޯސާ ކުޑަކުރުމަކީ، ވިޔަފާރީގެ ނަޒަރަކުން ބޭރަށް ވިއްކާތެލުގެ ރިޒާވް އިތުރުކުރުމަށް އެޅޭ ފިޔަވަޅެކެވެ. އަނެއްކޮޅުން ސަޢުދީއަކީވެސް ޕެރިސް ކްލައިމެޓް ޗޭންޖު އެގްރީމަންޓުގައި ސޮއިކޮށްފައިވާ ޤައުމެކެވެ. މިހާތަނަށްއައިއިރު ސަޢުދީއިން އެޤައުމުން ޖައްވަށް ބޭރުކުރާ ވިހަ މާއްދާތައް ދަށްކުރުމަށް ކުރިޔަށް ގެންދާނެ ޕްލޭންތަކެއް ކަޑައެޅާ އިއުލާންކޮށްފައެއް ނެތެވެ. ނަމަވެސް މިހާރު އިޔާދަކުރެވިނި ހަކަތައިގެ މި ޕްލޭނާއެކު ސައުދީން މިކަން ޙާޞިލްކުރުމަށް މަސައްކަތްކުރާނެ ގޮތް، މިވަނީ ކުޑަކޮށްސާފުވެފައެވެ.\nސޮފްޓްބޭންކުގެ ޗީފް މަސަޔޯޝީ ސޮން ބުނިގޮތުގައި މިމަޝްރޫ ނިމޭއިރު މިކަމަށް 200 ބިލިއަން ޑޮލަރު ޚަރަދުވާނެކަމަށާ، އެއީ ލޭބަރ ކޮސްޓާ، ޕެނަލްސްތަކާ، ބެޓެރިތަކާ، ޑިސްޓްރިބިއުޝަން ބޮކްސްތަކާ، އެހެނިހެން ޚަރަދު ލައިގެންކަމަށެވެ. އަދި މިމަޝްރޫޢު ފަށަނީ 1 ބިލިއަންގެ ލޯނަކުން ކަމަށާ، އިތުރަށް މަޝްރޫޢު ފުޅާކުރުމުގެ ހުރިހާ ޚަރަދެއް މަޝްރޫޢު ފަށައިގެން ފައިސާ ޖެނެރޭޓްކޮށްގެން ހޯދާނެކަމަށް އޭނާބުންޏެވެ.


Dhuvaskolheh fahun prince George ah aaila aa eku dhathureh nukureveyne. Keevvekan ingeytha!? | Atoll News\nދުވަސްކޮޅެއް ފަހުން ޕްރިންސް ޖޯޖްއަށް އޭނާގެ މައިންބަފައިންނާއިއެކު ދަތުރުކުރުން މަނާ ވާނެ. ކީއްވެކަން އިނގޭތަ!\nޝާއިޢުކުރީ: ޢާއިޝް އޮކްޓޯބަރ 30, 2021, 16:19\nއިނގިރޭސީވިލާތުގައި އެތައް ސަތޭކަ އަހަރުތަކެއް ވަންދެން ވެރިކަން ކުރަމުންއަންނަ ޝާހީ އާއިލާއަކީ ނޫސްތަކުގެ ސުރުހީތަކަށް އައު ބަޔަކަށް ނުވާނެއެވެ. އާއިލާ މެމްބަރުން ލާ ހެދުންތަކާއި ދާ ތަންތަން، އަދި އަޅާ ކޮންމެ ފިޔަވަޅަކީވެސް ގިނަ ބަޔަކު ގާތުން ބަލަމުންދާ ކަންތައްތަކެކެވެ.\nޝާހީ އާއިލާގެ މެމްބަރުން ވަކީ ޤަވާއިދުތަކަކަށް ތަބާވެ، ދިރިއުޅުމުގެ ވައްޓަފާޅި ވަކި ގޮތަކަށް ބައްޓަންކޮށްފައި ހުންނަން ޖެހޭކަން އެއީ ގިނަ ބަޔަކު ދަންނަ ކަމެކެވެ. އެމީހުންގެ މުޅި އުމުރު ހޭދަ ކޮށްލަން ޖެހެނީ ގަނޑުވަރުތެރޭގެ ޤަވާއިދުތަކާއި އެއްގޮތަށެވެ. އެގޮތުން މިބަލާލަނީ، ދަތުރުކުރުމުގައި ގަނޑުވަރުތެރޭގައި ގެންގުޅޭ ވަރަށް މުޙިއްމު ޤަވާއިދަކަށެވެ.\nކޮވިޑްގެ ސަބަބުން ކުރިމަތިވި ފުރަބަންދާއި ހޯމްސްކޫލިންގ، އަދި މަސައްކަތާއި އެހެނިހެން ކަންތަކުގެ ސަބަބުން ހާސްކަމުން ފުރިގެންވާ އަހަރަކަށް ފަހު، މެދުޓާމްގެ ބަންދުގައި ހިތް ހަމަޖައްސާލައި ޗުއްޓީ ހޭދަކޮށްލުމަށް ޕްރިންސް ޖޯޖްއާއި ޕްރިންސަސް ޝާލޮޓް އަދި ކުޑަކުޑަ ޕްރިންސް ލުއިސް ގޮވައިގެން ޕްރިންސް ވިލިއަމްއާއި އަނބިކަނބަލުން ކޭޓް ވަނީ ފުރާފައެވެ.\nޕްރިންސް ވިލިއަމްގެ މިއާއިލާ ޗުއްޓީ ހޭދަކޮށްލުމަށް މިވަގުތު އެކުއެކީގައި ދަތުރު ކުރެވުނު ނަމަވެސް، ދުވަސްކޮޅެއް ފަހުން (ޕްރިންސް ޖޯޖްއަށް 12 އަހަރު ވުމުން) މިއާއިލާ އެއްކޮށް ދަތުރު ކުރުމުގެ ހުއްދަ ނުލިބޭނެއެވެ. މިއީ ޕްރިންސް ޖޯޖަށް މަންމައާއި ބައްޕައާއެކު ކުރެވޭ އެންމެ ފަހު ދަތުރެވެ. ސަބަބަކީ ކޮބައިތޯއެވެ!\nސަބަބަކީ، ޒަމާނުއްސުރެ އިނގިރޭސި ޝާހީ އާއިލާއިން ތަބާވަމުން އަންނަ ޤަވާއިދެކެވެ.\nއެޤަވާއިދުގައިވާ ގޮތުގެމަތިން، ޕްރިންސް ޖޯޖްއަށް 12 އަހަރު ވުމުން އޭނާ ހިމެނޭނީ ޝާހީ އާއިލާގެ އިސް މެމްބަރުން (ވެރިކަމަށް އިސްކުރެވޭނެ މެމްބަރުން) ގެތެރެއިންނެވެ. އަދި ޝާހީ އާއިލާގެ އިސް މެމްބަރުންނަށް އެކުއެކީގައި އެއްފްލައިޓެއްގައި ދަތުރު ކުރުމަކީ މަނާކަމެކެވެ. އެގޮތަށް ދަތުރު ކުރާނަމަ، ރާނީ އެލިޒަބަތުގެ އަރިހުން ޚާއްސަ ހުއްދައެއް ނަގަން ޖެހޭނެއެވެ.\nދެން އުފެދޭ ސުވާލަކީ، އެއްއާއިލާއަކަށް އެކުއެކީގައި ދަތުރު ކުރުން މަނާކޮށް، މިފަދަ ޤަވާއިދެއް ހަދާފައި މިވަނީ ކޮން ބޭނުމަކަށްތޯއެވެ!\nބޭނުމަކީ އިނގިރޭސިވިލާތުގެ ރަސްކަން ސަލާމަތްކޮށް ރައްކާތެރި ކުރުމެވެ. އަދި އިނގިރޭސިވިލާތުގެ ޝާހީ ޚާންދާނުގެ ސަލާމަތާއި ރައްކާތެރިކަމެވެ. ޚާއްސަކޮށް ތަޚުތައް އިސްވާ ފަރާތްތަކުގެ ސަލާމަތެވެ.\nޕްރިންސް ޗާލްސްއަށް ފަހު ދެން ތަޚުތައް އިސްވާނީ ޕްރިންސް ވިލިއަމްއެވެ. އަދި އެއަށް ފަހު ޕްރިންސް ޖޯޖެވެ. އެހެންކަމުން ޕްރިންސް ވިލިއަމްއާއި ޖޯޖް އެކުއެކީގައި ކުރާ ދަތުރެއްގައި ހިތާމަވެރި ހާދިސާއެއް ކުރިމަތިވެ، އެދެބަފައިން އެއްކޮށް އަވަހާރަވެއްޖެ ނަމަ، ރަސްކަމުގެ ތަޚުތަށް އަންނަންތިބި ފަރާތްތައް ހުސްވީއެވެ. ޕްރިންސް ވިލިއަމްއަކީ މިވަގުތު އިނގިރޭސި ތަޚުތައް އިސްވުމަށް ދެވަނައަށް ހުރި ފަރާތެވެ. އަދި ދަރިކަލުން ޖޯޖް ހުންނެވީ ތިންވަނައިގައެވެ. މިދެބޭފުޅުން ނެތް ހާލަތެއްގައި ދެން ތަޚުތައް އިސްކުރަން ޖެހޭނީ ޕްރިންސް ޖޯޖްގެ ކޮއްކޮ ޕްރިންސެސް ޝާލޮޓްއެވެ. އެހެންކަމުން ރަސްކަމަށް އިސްވާ ފަރާތްތައް ހިމާޔަތް ކުރުމަށް އަދި ރަސްކަން ހިމާޔަތް ކުރުމަށް ޕްރިންސް ޖޯޖްއަށް 12 އަހަރު ފުރުމަށްފަހު ބައްޕައާއި އެކު އެއް ފްލައިޓެއްގައި އެއްވެސް ތަނަކަށް ދަތުރުކުރުމުގެ ހުއްދައެއް ނުދެވޭނެއެވެ.\nމިޤަވާޢިދުގެ ސަބަބުން ޝާހީ އާއިލާގެ އެހެން ބޭފުޅުންނަށް ވެސް އެކުގައި ދަތުރު ކުރުމުގެ ހުއްދައެވެ ނޯވެއެވެ. އެގޮތުން ޕްރިންސް ޗާލްސްއަށް މަންމާފުޅު ރާނީ އެލިޒަބެތާއެކު ދަތުރެއް ނުކުރެވޭނެއެވެ. އަދި ޕްރިންސް ވިލިއަމްއަށް ބައްޕަ ޕްރިންސް ޗާލްސްއާއި އެކު ވެސް ދަތުރެއް ނުކުރެވެއެވެ. ދަތުރު ކުރާ ނަމަ ރާނީގެ އަރިހުން ޚާއްސަ ހުއްދައެއް ނަގަން ޖެހެއެވެ. ގިނަ ފަހަރު އެހުއްދަ އަކީ ލިބުމަށްވުރެ ނުލިބުން ގާތް އެއްޗެކެވެ.\nމިޤަވާދަކީ ޝާހީ އާއިލާއިން ދަތުރުކުރުމުގައި ތަބާވާންޖެހޭ ހަމައެކަނި ޤަވާއިދެއް ނޫނެވެ. ޝާހީ އާއިލާގެ މެމްބަރުން، ޚާއްސަކޮށް އިސް މެމްބަރުން، ދަތުރުކުރާއިރު ތަބާވާންޖެހޭ ވަރަށް މުހިއްމު ޤަވާއިދެއް ވެއެވެ. އެޤަވާއިދަކީ، ކޮންމެ މެމްބަރެއް ވެސް ދަތުރުގައި ވަޑައިންނަވާއިރު ހިތާމަވެރި ހަފްލާއަކަށް ލުމަށް އެކަށޭނެފަދަ ކަޅު ކުލައިގެ ހެދުމެއް ކޮންމެހެންވެސް ގެންދަން ޖެހޭނެއެވެ.\nސަބަބަކީ، ޝާހީ އާއިލާއަކީ އަބަދުވެސް ރައްޔިތުންނާއި މީޑީއާގެ ސަމާލުކަން ހުއްޓިފައިވާ ބަޔަކަށް ވުމުން، ކޮންމެ ހާލަތަކަށް ވެސް އަބަދުވެސް ހާލަތަކާއި ގުޅޭނެފަދައިން، ހާލަތާއި އެކަށީގެންވާ ހެދުމެއްގައި ރައްޔިތުންނާއި މީޑީއާގެ ކުރިމައްޗަށް އައުމެވެ.\nޗުއްޓީގައި ވަނިކޮށް ހިތާމަވެރި ހާދިސާއެއް ކުރިމަތިވެ، ވަގުތުން އަންނަންޖެހުމުން، އުފާވެރިކަން ދައްކުވައިދޭ ކުލަގަދަ ހެދުމެއްގައި ފްލައިޓުން ފައިބައިގެން އަންނަތަން މީޑީއާއަށާއި ރައްޔިތުންނަށް ފެނުން، އެއީ އެއްގޮތަކަށް ވެސް ޝާހީ ޚާންދާނުން އެދޭ ގޮތެއް ނޫނެވެ.\nމިޤަވާއިދު ހަދާފައިވަނީ، ރާނީ އެލިޒަބެތު ކެންޔާގައި ވަނިކޮށް ބައްޕާފުޅު އަވަހާރަވުމުގެ ޚަބަރާއެކު ކުއްލިއަކަށް އަނބުރާ އިނގިރޭސިވިލާތަށް އަންނަން ޖެހުމުން ހާލަތާއި ގުޅޭ ހެދުމެއް ހޯދުމަށް ކުރިމަތިވި ދަތިކަމުގެ ސަބަބުންނެވެ. ބުނެވޭގޮތުގައި އެފަހަރު ރާނީގެ ފްލައިޓު އެއާޕޯޓަށް ޖެއްސުމުންވެސް، ހިތާމަވެރިކަން ދައްކުވައިދޭފަދަ ހެދުމެއް ރާނީއާއި ހަމައަށް ގެންނަންދެން އެތައް ގަޑިއިރެއް ވަންދެން ފްލައިޓުން ނުފައިބައި ރާނީއަށް އިންނަވަން ޖެހުނެވެ. ފްލައިޓުން ފޭބީ ކަޅު ހެދުން ގެނައުމުން އެހެދުން ތުރުކުރައްވައިގެނެވެ. އެދުވަހަށް ފަހު ޝާހީ އާއިލާގެ ކޮންމެ މެމްބަރަކުވެސް ދަތުރު ކުރައްވާއިރު ލަގެޖުގައި ކަޅުކުލައިގެ ހެދުމެއް އޮތުމަކީ ލާޒިމުކަމެއް ކަމުގައި ވަނީ ހަމަޖައްސާފައެވެ.


Adam Fathuhy: ފޭސްބުކުން ގްރާފް ސާރޗް ތައާރަފް ކޮއްފި ، ފޭސްބުކްގެ ޕްރައިވެސީ އަށް ސަމާލުވޭ !\nމިސާލަކަށް ރަހްމަތްތެރިން އެންމެ ގަޔާވަނީ ކޮންކަހަލަ މިއުޒިކެއް ތޯއާއި، ލަންޑަންގައި ހުރި ރެސްޓޮރަންޓް ތަކަކީ ކޮބައިތޯ އާއި އަހަރެންގެ ތިމާގެ މީހުން ނުވަތަރައްޓެހިން ގޮސްފައިވަނީ ކޮންގައުމު ތަކަކަށް ތޯވެސް ބަލާ ލެވިދާނެއެވެ. އަދި މިހާތަނަށް އަހަރެން ނުވަތަ މިވެނި މީހެއް ލައިކް ކޮއްފައިވާ ހުރިފާ ފޮޓޯއެއް ނުވަތަ ސްޓެޓަސް ތަކަކީ ކޮބައިކަންވެސް ބަލައި ލެވިދާނެއެވެ. މިގޮތަށް ގޫގުލް ސާރޗް އާއި ދާދި އެއްގޮތަށް ފޭސްބުކްގައި ރައްކާ ކޮއްފައިވާ މައުލޫމާތުތައް ގްރާފް ސާރޗުން ހޯދޭނެއެވެ.\nޕްރައިވެސީ އަށް އިސްކަންދޭ ފޭސްބުކް ބޭނުންކުރާ ފަރާތް ތަކުން މިކަމަށް ސަމާލުވުމަށް ގޮވާލަމެވެ. ގިނަ މީހުންނަށް ދައްކަން ބޭނުންނުވާ މައުލޫމާތުތައް އެހެންމީހުންނަށް ނުފެންނަ ގޮތަށް ފޭސްބުކް ޕްރައިވެސީ ސެޓިންގ ބަދަލު ކޮއްލާށެވެ. ކުރެވޭ ސަރޗް ތަކުގެ ރިސަލްޓް ޕޭޖަށް ހާމަ ކުރަން ބޭނުން ނުވާ މައުލޫމާތުތައް ވެސް އަރާނެއެވެ.\nގްރާފް ސަރޗްގެ އަޖުމަބަލާ ތަޖުރިބާ ކުރަން ބޭނުންކުރަން ބޭނުންވާ ފަރާތްތަކުން ފޭސްބުކް ގްރާފް ސަރޗްގެ ވެއިޓިންލިސްޓްގައި ޖެއްސުމަށް ފޭސްބުކުން އެދެއެވެ. ތިރީގައިވާ ލިންކުން ވެއިޓިންގ ލިސްޓްގައި ޖެއްސޭނެ އެވެ. https://www.facebook.com/about/graphsearch\nLabels: Cyber Security, Facebook, Information Technology


"One Baraasil": Mi Roadha Veellumuge Thajuribaa Maa Salhi! - Vaguthu\n"ވަން ބަރާސިލް": މި ރޯދަ ވީއްލުމުގެ ތަޖުރިބާ މާ ސަޅި!\n"ވަން ބަރާސިލް " ރޯދަ ވީއްލުމުގެ ތެރެއިން --- ވަގުތު އިމޭޖްސް/ މުހައްމަދު އަރީހް\nކޮންމެ ގެއަކުން "ކުޅި ފޮނި"، ދެ ވައްތަރުން ހެދިކާ އެކެވެ. އޭގެ އިތުރަށް ފަނި ފުޅިއެކެވެ. ޖަމާވަމުން ދިޔައީ ރަށުގެ މައި މަގު، ލާމު ލިންކް ރޯޑުގެ މެދަށެވެ. ތައްޔާރުވަމުން ދިޔައީ ޚާއްސަ ރޯދަ ވީއްލުމަކަށެވެ. ކުރިން މި ކިޔާދެވުނީ ކޮންމެ ގެއަކުންވެސް ގެންދަން ޖެހޭ ތަކެއްޗެވެ. ބޭނުން ދެ ވައްތަރެއްގެ ހެދިކާއެއްގެ އިތުރުން ފަނި ފުޅިއެކެވެ. ހަވީރަށް ޖަމާކޮށް، ބަންގިއަށް މުޅި ލ. ފޮނަދޫ "ބަރާސިލް" އަވަށް ތައްޔާރުވީ "ބަރާސިލް ބޮޑަ ރޯދަ ވީއްލުމަށެވެ."\nހަވީރު ފަހެއް ޖެހުމާއެކު ލިންކް ރޯޑު ފުލުހުންގެ އެހީއާއެކު ބަންދު ކޮށް، އަވަށުގެ ފިރިހެންވެރިން، ހާއްސަކޮށް ފިރިހެން ޒުވާނުން ފެށީ ރޯދަ ވީއްލުމަށް ޕެކޭޖުތައް ތައްޔާރު ކުރުމަށެވެ. ކޮޅު ކޮޅުން އަންހެންވެރިން އައިސް، ހެދިކާތައް މޭޒުތަކަށް ޖަމާކުރަނީއެވެ. ފެނިގެންދަނީ އެކިވެރި، އުފާވެރި މަންޒަރެކެވެ. ޝާމިލް ނުވާނެ ހަމަ އެކަކުވެސް ނެތެވެ. ކޮންމެ ގެއަކުންވެސް ބޮޑު ރޯދަ ވީއްލުމަށް ތައްޔާރެވެ. ކުދި ބޮޑު އެންމެންނެވެ.\nގަޑި ކައިރިވަމުން ދިޔަ ވަރަކަށް ރޯދަ ވީއްލުމުގެ ޕެކްތައް ތައްޔާރުވެ، ކަދުރު ޕެކްތަކާއި ފެންފުޅިތައްވެސް އަތުރާލެވި، ސުފުރާ މަތި ތައްޔާރު ކޮށްލެވިފައި ވާލަތް ނިކަން ނަލައެވެ. މުޅި އަވަށް، އެއްތަނަކަށް ޖަމާވެ، ރޯދަ ވީއްލުމަށް މުޅި ސަރަހައްދު ތައްޔާރުވެފައި އޮތުމުން، ދޭހަވީ އެކުވެރިކަމުގެ ރޫހެވެ. ގުޅުންތެރިކަމާ، ރަށްރަށުގެ ދިރިއުޅުމުން ފެނިގެންދާ ނަމޫނާ މަންޒަރުތަކުން މަންޒަރެކެވެ.\n" މީގެ ކުރިން އާންމުކޮށް ހުރިހާ ފިރިހެންވެރިން ކޮންމެވެސް ހޮޓަލަކަށް އޯޑަރު ދީގެން ބޮޑު ރޯދަވީއްލުމެއް މި ހަދަނީ. އެކަމަކު މިފަހަރު ވިސްނީ މުޅިން ތަފާތު ކޮށްލަން. އަލަށް އާބާދުވި ސަރަހައްދުގެ މީހުންނާވެސް އެކު، މުޅި އަވަށް އެކީ އެކައްޗަކަށް ތައްޔާރުވީ ރޯދަ ވީއްލުމަށް. މިއީ ޒަމާނުއްސުރެ އޮންނަ އެކުވެރި ކަމެއް. ހާއްސަކޮށް މިފަދަ ކަންކަމުގައި ނުކުންނާނެ ވަރަށް މީހުން. މި ހުރިހާ ކަމަކު އެކިއެކި ގޮތްގޮތުން އެހީތެރިކަން ފޯރުކޮށްދިން ހުރިހާ ފަރާތަކަށް ޝުކުރު ހައްގު. ހާއްސަކޮށް ލޮބުވެތި ރައްޔިތުން،" އިވެންޓް އިންތިޒާމް ކުރާ "ވަން ބަރާސިލް"ގެ މެމްބަރަކު "ވަގުތު"އަށް މައުލޫމާތު ދިނެވެ.\nނޫކަށިފުރާގެ ޒުވާން ހިތްވަރެވެ. ހަރު މީހުންގެ ތަޖުރިބާއާވެސް އެކުވެ، ރާވާލެވުނު ބޮޑު އިވެންޓަށް ނުކުންނަން މުޅި އަވަށް އޮތީ ތައްޔާރަށެވެ. އެހެން ނަމަވެސް އިވެންޓަށް ތައްޔާރުކޮށް ސުފުރާ އަތުރާލި ހިސާބުން ބަންގި ގޮވުމަށް ފަސް މިނެޓަށް ވަންދެން ވެހުނު ވާރެއާއެކު އިވެންޓަށް ކުޑަ ފަނޑު ކަމެއް އައެވެ. އެހިސާބުން ފަހަތަށް ޖެހުނީީކީ ނޫނެވެ، އެތައް ބަޔަކު ނުކުމެ ރޯދަ ވީއްލީ އެއް ސުފުރާއެއްގެ މަތީގައެވެ. އުފާވެރި، އާއިލީ ގުޅުންތައް ބަދަހި ވެގެންދިޔަ މާހައުލެއްގައެވެ.\nނަމޫނާ މަންޒަރެކެވެ. އެކުވެރިކަމާ އަހުވަންތަކަމުގެ ގުޅުން ބަދަހިކޮށް، އެކަކު އަނެކަކާ ފެނިދެނި ވެލުމަށް، މި ރޯދަ ވީއްލުން ސަޅިއެވެ. "ވަން ބަރާސިލް" ޝިޔާރަކީވެސް މިއެވެ. އެއް ބައެއް ކަމުގެ ޝިޔާރެވެ. ބަރާސިލް އަވަށު ޒުވާން ޓީމުން ދައްކުވައިދިނީ "ތަފާތު ސަޅި" ރޯދަ ވީއްލުމެކެވެ.\nސަޅި. ޥަރަށް އުފާވެއްޖެ މިކަހަލަ ގުޅުންތަކުގެ ވާހަކަ ކިޔާލެވުމުން\nމެއި 24, 2019 23:25\nތި ރަށުގަ ގިނަ އަދަދަކަށް ބިދޭސިން ވެސް އުޅޭ. އެއީ ވެސް މުސްލިމުން. އެއީ ނިކަމެތިން ކަމށް ވިޔަސް އެމީހުން ވެސް ބައިވެރި ކޮށްލި ނަމަ އިސްލާމީ އަޚު ވަންތަކަން ހާމަ ވީސް\nމެއި 24, 2019 23:36\nސިޔާސީ ކަންކަމާ ދުރުވެ، ޕާޓީ ސިސްޓަމަށް ނޫނެކޭބުނެ، ރައްޔިތުން އެކަތިގަނޑަކަށްވެ މިކަހަލަ ކަންކަން ގިނަކުރަންވީ. ވަރަށް ފުރިހަމަ ރީތި މިސާލެއް ތިދެއްކީ. ވަރަށް އުފާވެއްޖެ.


مادة التوحيد ٤ (މުޤައްދިމާ ، ف 1 ، د 1 – އެންމެހާ މަޚްލޫޤުން ޚަލްޤުކުރެއްވުމުގެ ޙިކުމަތް) – DhiSalafiyyah\nމިދަރުސް ތަކަކީ ސުޢޫދީ އަރަބިއްޔާގެ ތަޢުލީމާއި ތަރުބިއްޔަތު މިނިސްޓްރީގެ ފަރާތުން އެޤައުމުގެ ސްކޫލު ތަކުގައި “ތައުޙީދު” ކިޔަވައިދޭން ތައްޔާރުކުރައްވާފައިވާ ބައެއް ފޮތްތައް އަސްލެއްކަމަށް ބަލައި، ތައްޔާރު ކުރެވޭ ދަރުސްތަކެކެވެ. ތައުޙީދު (މާތް ﷲ އެއްކައުވަންތަކަން) އަކީ އިސްލާމްކަމުގެ ބިންގަލަށް ވާއިރު ކުޑަކުދިންނަށް މިބިންގާ ހެޔޮ ގޮތުގައި އަޅައިދިނުމަކީ މައިން ބަފައިންގެ ކޮނޑުގައި އެޅިފައިވާ ނުހަނު ބޮޑު މަސްއޫލިއްޔަތެކެވެ. ފަހެ މިދަރުސްތަކަކީ ދިވެހިރާއްޖޭގެ ލޮބުވެތި ކުޑަކުދިންނަށް ތައުޙީދު ދެނެގަތުމަށް ހުޅުވާލެވުނު މަގެއް ކަމުގައި ﷲ ތަޢާލާ ލައްވާށި! އާމީން.\nމިފޮތާ ބެހޭ ގޮތުން ފާހަގަ ކޮށްލަން ޖެހޭ ބައެއް މުހިއްމު ނުކުތާތައް:\n1 މިފޮތްތައް އެކުލަވާލަން ގަސްދުކުރެވިފައިވަނީ ގްރޭޑް6އާ ހަމައަށެވެ.\n2 ކޮންމެ ގްރޭޑެއްގެ ފިލާވަޅުތައް ނިމުމުން، ސުވާލު ތަކުގެ ރަނގަޅު ޖަވާބު ހިމެނޭ ޞަފްޙާއެއް ޝާޢިއު ކުރެވިފައިވާނެއެވެ. އެއީ އުނގަންނަވައިދެއްވާ ބޭފުޅުންނަށް ފަސޭހައަކަށާޓަކައި އަޅުގަނޑު ތައްޔާރު ކޮށްފައިވާ ޞަފުޙާއެކެއެވެ.\nދުޢާއަކީ ﷲ ތަޢާލާ މިމަސައްކަތް ޤަބޫލުކުއްވާ އަޅަމެންގެ ފާފަތައް ފުއްސަވައި ދެއްވުމެވެ.\nފުރަތަމަ ފިލާވަޅު: އެންމެހާ މަޚްލޫޤުން ޚަލްޤުކުރެއްވުމުގެ ޙިކުމަތް\nޙަމްދުހުރީ ﷲ ތަޢާލާއަށެވެ. އަދި އެއިލާހުގެ އަޅާއަށް އެއިލާހު ފުދިގެންވެއެވެ. އަދި އެކަލާނގެ އިޚްތިޔާރުކުރެއްވި އަޅުތަކުންނަށް ސަލާމް ހުއްޓެވެ. އެއަށްފަހު ދަންނާށެވެ.\n– ﷲ ތަޢާލާ ތިބާއަށް ރަޙްމަތްލައްވާށެވެ. – ހަމަކަށަވަރުން ﷲ ތަޢާލާ އެންމެހާ މަޚްލޫޤުން ހެއްދެވީ އެކަލާނގެއަށް އެކަނި އަޅުކަންކުރުމަށެވެ. އަދި އެކަލާނގެއާއި އެއްވެސް ފަރާތެއް ބައިވެރި ނުކުރުމަށެވެ. މިކަމުގެ ދަލީލަކީ ﷲ ތަޢާލާގެ އަންނަނިވި ވަޙީބަސްފުޅެވެ.\n﴿ وَمَا خَلَقْتُ الْجِنَّ وَالْإِنسَ إِلَّا لِيَعْبُدُونِ ﴾ [سورة الذاريات ٥٦]\nމާނައީ: “ތިމަންރަސްކަލާނގެއަށް އަޅުކަންކުރުމަށް މެނުވީ، ތިމަންރަސްކަލާނގެ ޖިންނީންނާއި އިންސީން ނަހައްދަވަމެވެ.”\n* އިންސާނުންނާއި ޖިންނީން ހެއްދެވުމުގެ އެންމެ މަތިވެރި މަޤްޞަދަކީ: ﷲ ތަޢާލާއަށް އެކަނި އަޅުކަންކުރުމެވެ.\n* މިދުނިޔެވީ ޙަޔާތައް އިންސާނާ ޚަލްޤުކުރެވުނީ އޭނާ ޙާޞިލުކުރުމަށް މަސައްކަތް ކުރަންޖެހޭ އެއްވެސް އަމާޒެއް ނެތިއެއްނޫނެވެ.\n* ދުޢާކުރުމާއި ޛަބަޙަކުރުން ފަދަ އަޅުކަމެއް ﷲ ނޫން އެހެން ފަރާތަކަށް ކޮށްފި މީހާ ފަހެ ހަމަކަށަވަރުން އޭނާ ﷲ ތަޢާލާއަށް ޝިރުކުކޮށްފިއެވެ. ފަހެ އެގޮތުގައި މަރުވެއްޖެ އެމީހާގެ ޖަޒާއަކީ ނަރަކައެވެ. އެމީހެއްގެ މައްޗަށް ސުވަރުގެ ޙަރާމްވެގެންވެއެވެ.\n﴿ إِنَّهُ مَن يُشْرِكْ بِاللَّـهِ فَقَدْ حَرَّمَ اللَّـهُ عَلَيْهِ الْجَنَّةَ وَمَأْوَاهُ النَّارُ ۖ وَمَا لِلظَّالِمِينَ مِنْ أَنصَارٍ ﴾ [سورة المائدة ٧٢]\nމާނައީ: “ހަމަކަށަވަރުން ﷲ އަށް ޝަރީކުކުރާ މީހާ، ފަހެ ހަމަކަށަވަރުން ﷲ ، އެމީހާގެ މައްޗަށް ސުވަރުގެ ޙަރާމް ކުރެއްވިއެވެ. އަދި އެމީހަކު އުޅޭނެތަނަކީ ނަރަކައެވެ. އަދި އަނިޔާވެރިންނަށް ނަޞްރުދޭނޭ އެއްވެސް ބަޔަކު ނުވެއެވެ.”\n1. އެންމެހާ މަޚްލޫޤުން ޚަލްޤުކުރެއްވުމުގެ ޙިކުމަތަކީ ކޮބާ؟ އަދި އެކަމުގެ ދަލީލަކީ ކޮބާ؟\n2. ކެއުމާއި ބުއިމަކީ މިދުނިޔަވީ ޙަޔާތުގައި ކޮންމެހެންވެސް ބޭނުން ކަންތައްތަކެވެ. ފަހެ އަޅުގަނޑުމެން ޙަލްޤުކުރެވުނީ އެދެކަމަށްޓަކައި ހެއްޔެވެ؟\nﷲ ތަޢާލާ ފިޔަވާ އެހެން ފަރާތަކަށް އަޅުކަންކުރާމީހަކަށް ކިޔަނީ …………………………….. އަދި އޭނާގެ ޢުޤޫބާތަކީ ………………………………………………..\n4. އަންނަނިވި ކަންތައްތައް ﷲ ފިޔަވާ އެހެން ފަރާތަކަށް ކުރުމުގެ ޙުކުމަކީ ކޮބާ؟


ކައްޓަފުޅި މިޔަރު - ވިކިޕީޑިއާ\nކައްޓަފުޅި މިޔަރު (ސައިންޓިފިކް ނަން: Carcharhinus albimarginatus)ނުވަތަ (އިނގިރޭސި ބަހުން: Silvertip shark) އަކީ މިޔަރުގެ ބާވަތެކެވެ. މިމިޔަރުގެ ސިފަ ހުންނަނީ ކައްޓަފުޅިޔާ އެއްގޮތަކަށެވެ. މިއީ ރާއްޖޭގެ ފަރުފަޅުތަކުގެ މަތީގައްޔާއި، ވިލުވިލުގައި އަދި ބޭރު ކަނޑުތަކުގައި އުޅޭ ބޮޑު ހަށިގަނޑެއް ލިބިފައިވާ ބިޔަ މިޔަރެކެވެ. މިމިޔަރު ގާތްގަނޑަކަށް3މީޓަރަށް ބޮޑުވާކަމަށް ވެއެވެ. ޖިންސީގޮތުން މިބާވަތް ބޮޑުވާކަމަށްވަނީ އޭގެ ދިގުމިން 1.6 މީޓަރާއި2މީޓަރާއި ދެމެދަށެވެ. މިބާވަތުގެ މިޔަރު ވިހާ ކޮންމެ ފަހަރަކު 1އާއި 11 އާއި ދެމެދުގެ އަދަދަކަށް ޅަމިޔަރު ވިހައެވެ. މިއީ ރާއްޖެއިން ގިނައިން ރިކޯޑް ކުރެވިފައިވާ މިޔަރެއް ނޫނެވެ.\nކައްޓަފުޅި މިޔަރަކީ ފީނުންތެރިންނަށް ނުރައްކާތެރި މިޔަރެއްކަމަށް ވަނީ ބެލެވިފައެވެ. އަދި މިއީ އެއްމިޔަރު އަނެއް މިޔަރާއި ވަރަށްގިނައިން ތަޅާފޮޅާ އުޅޭ ބާވަތެއްގެ މިޔަރެކެވެ. ވުމާއެކު މިބާވަތުން ހިފޭ ބައެއް މިޔަރުގެ ހަށިގަނޑުން އެކަމުގެ އަސަރު ވަރަށް ގިނަ ފަހަރު ފެންނަން ހުރެއެވެ.\nރާއްޖޭގައި ލޭނު އަޅައިގެން ކުރި މަސްވެރިކަމެއްގައި 1988 ވަނަ އަހަރު މާލޭގެ އިރުމަތިން ގާތްގަނޑަކަށް 30 މޭލު ބޭރުން 2.3 މީޓަރުގެ ބޮޑުމިން ހުރި ކައްޓަފުޅި މިޔަރެއް ބޭނިފައި ވެއެވެ. މިބާވަތުގެ މިޔަރުގެ ތުން އާދައިގެ ވަރަކަށް ދިގެވެ. ކައްޓަފުޅި މިޔަރުގެ ކާނާއަކީ ކަނޑުގެ އަޑީގައްޔާއި މަތީގައި އުޅޭ ތަފާތު ބާވަތް ބާވަތުގެ މަހާއި، މަޑިއާއި، ބޯވަ އެވެ.\nކައްޓަފުޅި މިޔަރު މަތިން ފެށިގެން ގާތްގަނޑަކަށް 800މީޓަރުގެ ފުންމިނުގައި އުޅޭކަމަށް ވެއެވެ. ބައެއް ލިޔުން ތަކުގައި މިމިޔަރު އުޅޭކަމަށް ލިޔެފައިހުރީ 800-30 މީޓަރާއި ދެމެދުގައެވެ. މިމިޔަރުގެ މަހަކީ ކެއުމަށް ރަގަޅު އެކަށޭނަ މަހެކެވެ. މިމިޔަރުގެ މަތީބައިގެ ކުލައަކީ، ގަދައަޅި، ނުވަތަ އަޅިމުށި ކުލައެވެ. ބަނޑުދަށް ހުންނަނީ ހުދުކުލައިގައެވެ. ހުރިހާ އުރަހަ އެއްގެ ކޮޅާއި އަރިމަތި ހުންނަނީ ހުދު ކުލައިގައެވެ.\nއާއްމު ގޮތެއްގައި ރަތްކަނޑާއި، ޝީޝެލްސް، ދިވެހި ރާއްޖެ، މޮރިސަސް، މަޑަގަސްކަރަ، އުތުރު އެފްރިކާގެ އައްސޭރި ފަށާއި، އޮސްޓްރޭލިޔާ، ޖަޕާން، އަދި ކޮލަމްބިޔާ ފަދަ ގައުމުތަކުގައި މި މިޔަރު އުޅޭކަން ވަނީ ފާހަގަ ކުރެވިފައެވެ.\nLast edited on5އޮކްޓޫބަރު 2017, at 20:24\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ5އޮކްޓޫބަރު 2017، 20:24 ގައެވެ.


ގާފަރު ޞިއްޙީ މަރުކަޒު\nކ. ގާފަރު ޞިއްޙީމަރުކަޒަށް ފައިބަރނެޓްވޯކް ކޭބަލް އެޅުމަށް ކޯރުކޮނުމުގެ މަސައްކަތް ކޮށްދޭނެ ފަރާތެއް ހޯދުން\nމި މަރުކަޒުގެ ނަންބަރު:(IUL)H02-HC/2021/06 ( 05 އޭޕްރިލް 2021 ) ގެ އިޢުލާނާއި ގުޅިގެން އެއްވެސް ފަރާތަކުން މަޢުލޫމާތު ސާފުކުރުމުގެ ބައްދަލުވުމަށް ހާޒިރުވެފައި ނުވާތީ، އެ އިޢުލާން ބާތިލްކޮށް އަލުން މި މަސައްކަތްކުރުމަށް އިޢުލާނު ކުރަމެވެ.\nމާލެ އަތޮޅު ގާފަރު ކައުންސިލްގެ އިދާރާއިން ކ. ގާފަރު ޞިއްޙީ މަރުކަޒަށް ފައިބަރނެޓްވޯކް ކޭބަލް އެޅުމަށް ކޯރުކޮނުމުގެ މަސައްކަތް ކޮށްދޭނެ ފަރާތެއް ބޭނުންވެއްޖެއެވެ.\nމި މަސައްކަތާއި ގުޅޭގޮތުން މަޢުލޫމާތު ސާފުކުރުމުގެ ބައްދަލުވުން އޮންނާނީ 14 އޭޕްރީލް 2021 ވާ ބުދަ ދުވަހުގެ 11:00 ގައި ކ. ގާފަރު ޞިއްޙީ މަރުކަޒުގައެވެ. މައުލޫމާތު ސާފު ކުރުމަށް ވަޑައިގަންނަވާއިރު ދިވެހި ރައްޔިތެއްކަން އަންގައިދޭ ކާޑު ގެންނެވުންއެދެމެވެ.\nއަންދާސީ ހިސާބު ހުށައެޅުން އޮންނާނީ 19 އޭޕްރީލް 2021 ވާ ހޯމަ ދުވަހުގެ 11:00 ގައި މި މަރުކަޒުގައެވެ. އަންދާސީ ހިސާބު ހުށައަޅުއްވާއިރު ބަދަލުގައި އެހެން ފަރާތަކުން ވަޑައިގަންނަވާނަމަ، އެކަން ބަޔާންކޮށް ސިޓީ ހުށައަޅަންވާނެއެވެ. މިފަދަލިއުމެއްނެތި ހުށައެޅޭ އަންދާސީ ހިސާބުތައް ބަލައިނުގަނެވޭނެ ވާހަކަ ދެންނެވީމެވެ.\nޕަބްލިޝްކުރި ތާރީޚު: 08 އޭޕްރިލް 2021\nޕަބްލިޝްކުރި ގަޑި: 0811\nސުންގަޑި: 14 އޭޕްރިލް 2021 1100


MNP ge kurimagu varah ujaalaa | Atoll News\nއެމް.އެން.ޕީގެ ކުރިމަގު ވަރަށް އުޖާލާ\nޝާއިޢުކުރީ: ފާޠިމަތު ފާޒިހާ އޮކްޓޯބަރ 4, 2021, 10:01\nމޯލްޑިވްސް ނޭޝަނަލް ޕާޓީ އަކީ މިހާތަނަށް އެންމެ ގިނަ ފޯމާއެކު ރެޖިސްޓްރީ ކުރުމަށް ހުށަހެޅި ޕާޓި އެވެ.\nރާއްޖޭގެ ހުރިހާ ކަންކޮޅުތަކަކުން ގިނަ ޢަދަދެއްގެ މީހުންނާއެކު ރަޖިސްޓްރީވެފައިވާ އެޕާޓިއަށް މިހާރުވެސް ދަނީ މީހުން އިތުރުވަމުންނެވެ. ދެމަސްދުވަސް ތެރޭގައި މިހާރުވެސް ފަސް ހާހަށްވުރެ ގިނަ މެންބަރުން ވަނީ އެ ޕާޓީއަށް ސޮއިކޮށްފަ އެވެ. އެ ޕާޓީގެ ސްޕޯކް ޕާސަން އެޓޮލް ނިއުސް އާ ވާހަކަ ދައްކަވަމުން ހާމަކުރެއްވި ގޮތުގައި އެޕާޓިން މަސައްކަތް ކުރަމުން މިދަނީ މި އަހަރު ނިމުމުގެ ކުރިން 10،000 މީހުންގެ ސޮއި ހޯދުމަށެވެ. އަދި 2023 ގައި ވަރަށް ފޮނި އުންމީދެއް ކުރާކަމަށާއި އެއުންމީދަކީ ކޯލިޝަނަކާ ނުލައި އެ ޕާޓީގެ ކެނޑިޑޭޓަކު ރިޔާސީ އިންތިޚާބު ކާމިޔާބު ކުރުމެވެ.\nރާއްޖޭގެ އެކި ކަންކޮޅުތަކުން ވަރަށް ގިނަ މީހުން އަމިއްލަޔަށް ގުޅާ ޕާޓީއާ ގުޅުމަށް ޝައުޤުވެރިކަން ފާޅުކުރަމުންދާ ކަމަށްވެސް އެޕާޓީގެ ސްޕޯކް ޕާސަން އަސްރާ ވިދާޅުވި އެވެ.\n“މި ޕާޓީއިން ޖެންޑާ އީކުއަލިޓީއަށް ވަރަށް އިސްކަންދޭ، މިގޮތުން އިންޓަރިމް އެގްޒެކެޓިވް ކައުންސިލްގެ ވަކި މަޤާމުތަކެއް ވަނީ އަންހެންކަނބަލުންނަށް ޚާއްޞަ ކޮށްފަ.” – އަސްރާ ވިދާޅުވި އެވެ.\nމީގެ އިތުރަށް އަސްރާ ވިދާޅުވީ މޯލްޑިވްސް ނޭޝަނަލް ޕާޓީ އަކީ ޒުވާނުންނަށް ވަރަށް އިސްކަމެއްދީ، ޒުވާނުން ކުރިއަރުވަން މަސައްކަތް ކުރާ ޕާޓީއެއް ކަމަށާއި މިހާރުވެސް ރާއްޖޭގެ އެކި ކަންކޮޅުތަކުން ޒުވާނުން އެ ޕާޓީއާ ގުޅެމުންދާ ކަމަށާއި މިވަޤުތު އެޕާޓިގައި ގިނަ ޒުވާނުންތަކެއް ޙަރަކާތްތެރިވަމުންދާ ކަމަށެވެ.\nއަސްރާ ވިދާޅުވާގޮތުގައި ޕާޓީގެ މުއައްސަސުން އެދެނީ އެމް.އެން.ޕީ މެދުވެރިކޮށް ކުރިމަގުގައި އިސްކޮށް ޙަރަކާތްތެރިވާނެ ހަރުދަނާ ޖީލެއް ބިނާކުރުމަށެވެ. އަދި މިހެންވެ މި ޕާޓީގައި ކުރިއަށް ދާން ބޭނުންވާ ހަރުފަތްތަކަށް ވާސިލްވާން އެދޭ ކޮންމެ ފަރާތަކަށްވެސް އެފުރުސަތު އޮތްކަންވެސް މުއައްސަސުން ކަށަވަރުކޮށްދޭކަން ފާހަގަކޮށްފައިވެ އެވެ. އަންހެނުން އަދި ޒުވާނުން އެމް.އެން.ޕީ އިން ކުރިއަރުވާކަމުގެ ފުރިހަމަ ހެއްކަކީ ސްޕޯކްސްޕަރސަން އަސްރާ އެވެ.\nވަރަށް ގިނަ ޕާޓިތައް މިހާރުވެސް އޮތުމާ އަދިވެސް އަލަށް ޕާޓީތައް އުފެދޭއިރުވެސް ކީވެގެންތޯ މޯލްޑިވްސް ނޭޝަނަލް ޕާޓީ އަށް ވަންނަންވީ ސުވާލުކުރުމުން އަސްރާ ވިދާޅުވީ މޯލްޑިވްސް ނެޝެނަލް ޕާޓީއަކީ ޤައުމީ މަސްލަޙަތު ކުރިއަރުވާ ނޭޝަން ފަސްޓް މި ފިކުރު ކުރިއެރުވުމަށް މަސައްކަތްކުރާ ޕާޓީއެއްކަމެވެ. އަދި ޤައުމުގެ އަދުގެ ސިޔާސީ ޙާލަތަށް ބަލާއިރު ފެންނަމުންދާ މަންޒަރަކީ ވަކި މީހެއްގެ މަސްލަޙަތު ކުރިއެރުވުމަށް މަސައްކަތްކުރާ ތަންކަމަށްވާތީ، މިފަދަ ދުވަސްކޮޅެއްގައި ޤައުމީ މަސްލަހަތު އަދި ޤައުމީ ފިކުރު ކުރިއަރުވާ ޕާޓީއެއް އޮތުމަކީ މުހިންމުކަމެއް ކަމުގައެވެ.\nވީމާ އެމް.އެން.ޕީ ޚިޔާރުކުރަންވީ ޤައުމީ ރޫޙު އަށަގަންނަވާ ޤައުމީ ވަންތަ މުޖްތަމަޢެއް ބިނާކޮށްދޭނެތީކަމަށް އަސްރާ ވިދާޅުވި އެވެ. މިގޮތުން އެމް.އެން.ޕީއަކީ ވަކި މީހެއްގެ މަސްލަޙަތު ކުރިއަރުވާނެ ޕާޓީއެއް ނޫންކަމަށާއި އެމް.އެން.ޕީއަކީ ދިވެހި ހުރިހާ ރައްޔިތުންނަށް އިސްކަންދޭނެ ޕާޓީއެއްކަމަށްވެސް ވަނީ ފާހަގަކޮށްފައެވެ. މީގެ އިތުރުން އިޤްތިޞާދީ ގޮތުން ފުދުންތެރި އުފާވެރި ރައްޔިތުންތަކެއް ބިނާކުރުމަކީ އެޕާޓިގެ ވަރަށް ބޮޑު އަމާޒެއްކަމަށްވެސް އަސްރާ ފާހަގަ ކުރެއްވި އެވެ.\n28 ސެޕްޓެންބަރު ވަނަ ދުވަހުވަނީ އިލެކްޝަން ކޮމިޝަނުން ޕާޓީ ރަޖިސްޓްރީ ކުރުމުގެ ފަހު މަރުޙަލާ ކަމަށްވާ، ޖަލްސާ ބޭއްވުމުގެ ހުއްދަދެއްވާފަ އެވެ. މިގޮތުން އޮކްޓޯބަރު މަހު 8 ވަނަ ދުވަހު ޖަލްސާ ބޭއްވުމަށް ވަނީ ހަމަޖެހިފަ އެވެ. އެ ޖަލްސާގައި އެޕާޓީގެ އިންޓަރިމް އެގްޒެގެޓިވް ކައުންސިލްގެ މަޤާމުތަކަށް މީހުން އިންތިޚާބް ކުރެވިގެންދާއިރު މަޤާމުތަކަށް ކުރިމަތިލުމަށް ހުޅުވާލުމުން3އޮކްޓޯބަރުގެ ނިޔަލަށް 54 ނަން ހުށަހެޅިފައިވެ އެވެ.


Masveriakah mahaku 22000 rufiya libey: Zaha\nމިފްކޯއިން މަސް ގަންނަ އަގުން، މަސްވެރިއަކަށް މަހަކު 22000 ރުފިޔާ ލިބޭނެ: ޒަހާ\n24 ޑިސެމްބަރ 2020 - 11:02:53\nސަރުކާރުގެ މަސް ކުންފުނި، މިފްކޯ އިން މިހާރު މަސް ގަންނަމުން އަންނަ އަގުން މަސްވެރިއަކަށް މަހެއްގެ މައްޗަށް ގާތްގަނޑަކަށް 22000 ރުފިޔާ ލިބޭނެ ކަމަށް ފިޝަރީޒް މިނިސްޓަރު ޒަހާ ވަހީދު ވިދާޅުވެއްޖެ އެވެ.\nފިޝަރީޒް މިނިސްޓަރު، މިގޮތަށް ވިދާޅުވެފައި މިވަނީ ރާއްޖެ ޓީވީގެ ފަލަ ސުރުހީ ޕްރޮގްރާމުގައި ވާހަކަ ދައްކަވަމުންނެވެ.\nމި ސަރުކާރުން މަސްވެރިކަމުގެ ސިނާއަތް ކުރިއެރުވުމަށް ގިނަ މަސައްކަތްތަކެއް ކުރަމުން އަންނަކަން ފާހަގަކުރައްވާ، މިނިސްޓަރު ވަނީ ސަރުކާރު ކުންފުނި މިފްކޯގެ ހާލަތު ރަނގަޅުކުރުމަށް ވެސް މަސައްކަތްކުރާކަމަށް ވިދާޅުވެފަ އެވެ. އެގޮތުން ކަޅު ބިލަ މަސް ގަނެވޭނެ އެންމެ ދަށް އަގަކަށް ކުރިން އޮތީ އަށް ރުފިޔާ ނަމަވެސް މި ސަރުކާރުން އެ އަދަދު 13 އަށް މަތިކުރިކަން ވެސް ފާހަގަކުރެއްވި އެވެ.\nމިނިސްޓަރު ވިދާޅުވީ މަސް ގަނެވޭނެ އެންމެ ދަށް އަގެއް ކަނޑައަޅަން ޖެހުނީ މަސް ގަންނަ ކުންފުނިތަކާއި މަސްވެރިންނަށް ވެސް ގެއްލުންނުވެ އިތުރު ފުރުސަތު ފަހިކޮށްދިނުމަށެވެ. މިނިސްޓަރު ވަނީ މިވަގުތުގެ ފްލޯ ޕްރައިޒް އަށް ބަލާއި، މިހާރު މަހަކު މަސްވެރިއަކަށް އެވްރެޖްކޮށް 22،000 ރުފިޔާ ލިބޭނެކަމަށް ވެސް ވިދާޅުވެފަ އެވެ.\nމިނިސްޓަރު ވިދާޅުވި ގޮތުގައި ކުރިން އޮތް ގޮތުންނަމަ މަހެއްގެ މައްޗަށް މަސްވެރިއަކަށް ޖެހުނީ 11،500 ރުފިޔާ އެވެ.\nއޭގެ އިތުރުން މަސް ގަންނަ އެހެން ކުންފުނިތަކާއި އަޅާ ބަލާއިރު މިފްކޯ އިން މަސް ގަންނަމުން އަންނަ އަގު ރަނގަޅު ކަމަށް ވެސް މިނިސްޓަރު ވިދާޅުވި އެވެ. އަދި ތެލާއި އައިސްގެ އަގުތަކަށް ވެސް މިފްކޯ އިން ރަނގަޅު ބަދަލުތަކެއް ގެނެސްފައިވާކަމަށް ވިދާޅުވި އެވެ.\nމިނިސްޓަރު ވަނީ މަސްވެރިއަކުގެ ސިނާއަތްކުރިއެރުވުމަށް މަސައްކަތް ކުރަމުންދާކަން ވެސް ފާހަގަކުރައްވާފަ އެވެ. އެގޮތުން ވިދާޅުވީ މަސްވެރިކަން ކުރާ އުޅަނދުތައް އިތުރުވަމުން އަންނައިރު ފެލިވަރާއި ކޫއްޑޫގައި ވެސް ކެޕޭސިޓީ ނެތް ކަމަށް އެހެންކަމުން، ސްޓޯރޭޖް ފެސިލިޓީ އިތުރުކުރުމަށް މަސައްކަތް ކުރަމުންދާ ކަަމަށެވެ. އަދި އަންނަ އަހަރު އެ މަސައްކަތް ފެށިގެންދާނެ ކަމަށް ވެސް ވިދާޅުވި އެވެ.\nމަސްވެރިކަމުގެ ސިނާއަތް ރަނގަޅުކުރުމުގެ މަސައްކަތް ކުރަމުންދާކަމަށް މިނިސްޓަރު ވިދާޅުވިއިރު ގިނަ ކަންބޮޑުވުންތަކެއް މަސްވެރިންގެ އެބަހުއްޓެވެ. މީގެ ދެ ދުވަހެއް ކުރިން ބައެއް މަސްވެރިން ވަނީ އެކަމާއި ގުޅިގެން ފެލިވަރުގައި މުޒާހަރާކޮށްފަ އެވެ. އެގޮތުން އެދުވަހުގެ މައިގަނޑު ކަންބޮޑުވުމަކަށްވީ މަހަށް ރަނގަޅު އަގެއް ނުލިބުމާއި އައިސް ލިބުމުގައި ދަތިވުމެވެ.